تَدْوِيْنُ السُّنَّةِ النَّبَوِيَّةِ 87 – DhiSalafiyyah\nتَدْوِيْنُ السُّنَّةِ النَّبَوِيَّةِ 87\n13/09/2021 ޙަދީޘާއި އޭގެ ޢިލްމުތައް, ތަދުވީނުއް ސުންނާއައްޝައިޚް ޢިމްރާން މުޙައްމަދު ޢަލީ\nޢިލްމުވެރިން މުސްނަދު އަޙްމަދަށް ދެއްވާފައިވާ އަހަންމިއްޔަތު:\nالأطراف ގެ ފޮތްތައް ހުންނަ ގޮތަށް، ޞަޙާބީ ބޭކަލުންނާއި އެބޭކަލުންގެ އަރިހުން ރިވާކުރެއްވި ބޭކަލުންގެ ތަރުތީބުން الحافظ أبو بكر محمد بن عبد الله بن المحب الصامت ވަނީ މި ފޮތް ތަރުތީބުކުރައްވާފައެވެ.\nابن المحب الصامت ތަރުތީބުކުރައްވާފައިވާ ފޮތަށް الحافظ أبو الفداء عماد الدين إسماعيل بن عمر بن كثير – رحمه الله تعالى – ވަނީ “الكتب الستة”، و “مسند البزار”، و “مسند أبي يعلى الموصلي”، و “معجم الطبراني الكبير” މި ފޮތްތައް އިތުރުކުރައްވާފައެވެ. އަދި އެފޮތްތައް ތަރުތީބުކުރައްވާފައިވަނީ ابن المحب الصامت ތަރުތީބުކުރައްވާފައިވާ ގޮތަށެވެ. އަދި އެފޮތަށް ނަންދެއްވާފައިވަނީ “جامع المسانيد والسنن” މި ފަދައިންނެވެ.\nއިބްނުލް ޖަޒަރީ ވިދާޅުވިއެވެ.\n“އެކަމުގައި އެކަލޭގެފާނު ވަރަށް ބުރަކޮށް މަސައްކަތްކުރައްވައި ވަރަށް ބޮޑަށް ވަރުބަލިވިއެވެ. އަދި ދުނިޔޭގައިވެސް އެފަދަ ދެވަނަ ފޮތެއް ނުވާ ފޮތެއް އެކުލަވާލައި އެ ފޮތް ފުރިހަމަކުރެއްވިއެވެ. އެއީ އަބޫ ހުރައިރާގެ މުސްނަދުގެ ބައެއް ފިޔަވައެވެ. އެ ފުރިހަމަކުރެއްވުމުގެ ކުރިން އެކަލޭގެފާނު އަވަހާރަވިއެވެ. އެހެނީ އޭގެ ކުރިން އެކަލޭގެފާނު ލޮލުގެ ފެނުމުން މަޙްރޫމުވިއެވެ. އަދި އެކަލޭގެފާނު رحمه الله ތިމަންކަލޭގެފާނުގެ އަރިހުގައި ވިދާޅުވިއެވެ. ‘ފުޅިބައްތީގެ އަލީގައި ރޭގަނޑުގެ ވަގުތުތަކުގައި ލިޔުއްވީމެވެ. އަދި އޭގެ އަލިކަން ފަނޑުވެލާފައި ގަދަވެލަމުން ދާތީ ތިމަންކަލޭގެފާނުގެ ލޮލުގެ ފެނުން ދިޔައެވެ.’  އެކަން ފުރިހަމަކުރައްވާނޭ ބޭކަލަކު، ﷲ ތަޢާލާ ލައްވާށިއެވެ. އެ ފޮތުން ނުނިމި އޮތް ބަޔަކީ ވަރަށް ފަސޭހަ ބައެކެވެ. ފަހެ “معجم الطبراني الكبير” ގައި އަބޫ ހުރައިރާގެ މުސްނަދުން އެއްވެސް ބައެއް ނުވެއެވެ.” \n ނަބިއްޔާ صلى الله عليه وسلم ގެ ސުންނަތަށް ޚިދުމަތްކުރުމުގައި މިފަދައިން ހިންމަތާއެކު މަސައްކަތް ކުރާށެވެ. ސުންނަތަށް ޚިދުމަތްކުރެއްވުމުގައި އެންމެ އަގުހުރި ތަކެތިވެސް މިއުންމަތުގެ ސަލަފުންގެ ބޭކަލުން رحمهم الله ވަނީ ހޭދަކުރައްވާފައެވެ. އަދި ﷲ ތަޢާލާ އިބްނު ކަޘީރަށް ރަޙުމަތްލައްވާށިއެވެ! އަދި އެކަލޭގެފާނުގެ ދެ ލޯފުޅަށް އެދިމާވި ކަންތަކުގެ ބަދަލެއްގެ ގޮތުގައި ސުވަރުގެ މިންވަރުކުރައްވާށިއެވެ! އަދި އަޅަމެންނާއި އެކަލޭގެފާނު، މުޙައްމަދު صلى الله عليه وسلم އާއި އެކަލޭގެފާނުގެ އަޞްޙާބުބޭކަލުންނާ އެކުގައި ޤިޔާމަތްދުވަހުގައި ލައްވާށިއެވެ. رضوان الله عليهم.\n أحمد بن عبد الرحمن الساعاتي: الفتح الرباني 1 / 8.


Mammayaku Eynage2Aharuge Dharifulhu Dhuvasvee Carakaa Badhalkoffi - Vaguthu\nކޮވިޑްގެ "ޗުއްޓީ" ނިމިއްޖެ ކަމުގެ އަލާމާތްތައް ފެންނަން ފަށައިފި - 50 މިނެޓް ކުރިން\nމަންމަޔަކު އޭނާގެ ދެ އަހަރުގެ ދަރިފުޅު ދުވަސްވީ ކާރަކާއި ބަދަލުކޮށްފި\nމަންމަޔަކު އޭނާގެ ދެ އަހަރުވީ ކުޑަ ދަރިފުޅު ދުވަސްވީ ކާރެއްގެ ދަހިވެތިކަމުގައި ބަދަލުކޮށްފިއެވެ.\nއެމެރިކާގެ ޖޯޖިއާ ސްޓޭޓްގައި މިދަޔަ އަހަރު ހިނގި މި ހާދިސާގައި އެލިސް ޓޮޑް ނަމަކަށް ކިޔާ 47 އަހަރުގެ އަންހެން މީހެއްގެ މައްޗަށް ތުހުމަތު ކުރަނީ "1992 ޕްލައިމައުތް ލޭޒާ" ކާރެއް ހޯދުމަށް އޭނާގެ ދަރިފުޅާއި އެ ކާރު ބަދަލްކުރި މައްސަލައެވެ.\nއެންމެ ފުރަތަމަ އެ މައްސަލަ ފުލުހުންގެ ސަމާލުކަމަށް އައިސްފައިވަނީ ގައިގެ އެކިތަންތަނުން އަނިޔާގެ ނިޝާން ފެންނަން ހުރި ކުއްޖަކު އެ ސަރަހައްދުގެ މެޑިކަލް ސެންޓަރަކަށް މީހަކު ގެންދިޔުމުންނެވެ. ކުއްޖާ ގޮވައިގެން ސިއްހީ ފަރުވާ ހޯދަން ދިޔައީ އެލިސް ޓޮޑްގެ އަތުން އެ ކުއްޖާ ގަތް ފަރާތް ކަމަށްވާ ޓިނާ ޗާވިސް އެވެ.\nއެ މައްސަލަ ފުލުހުން ތަހުގީގު ކުރަން ފެށުމުން ޓިނާ ވަނީ އޭނާ އަކީ އެ ކުއްޖާގެ މަންމަ ކަމަށް ފުލުހުން ގާތުގައި ބުނެފައެވެ. ޓިނާ އަނެއްކާވެސް އޭނާގެ ވާހަކަ ބަދަލްކޮށްލައި، އޭނާ އަކީ ޔަތީމްޙާނާ އަކުން އެކުއްޖާ ނެގުމަށްފަހު މިހާރު އޭނާގެ ބެލެނިވެރި ފަރާތް ކަމަށް ބުންޏެވެ. ނަމަވެސް ޓިނާގެ ވާހަކަތައް ސާބިތުކޮށްދޭން އޭނާގެ އަތުގައި އެއްވެސް ލިޔެކިޔުމެއްވެސް ނެތެވެ.\nފުލުހުން ވަނީ ޓިނާ އަތުން އެކުއްޖާ ނަގައި، އެ މައްސަލަ އިތުރަށް ތަހުގީގު ކުރުމަށްފަހު އޭނާގެ ތިމާގެ މީހެއްގެ ބެލުމުގެ ދަށަށް ކުއްޖާ ގެނެސްފައެވެ. އެ މައްސަލައިގައި އެލިސް ޓޮޑް އާއި ޓިނާ އަދި ޓިނާގެ ބައިވެރިޔާގެ މައްޗަށް ފުލުހުން ވަނީ ދަޢުވާ ކޮށްފައެވެ. އެމީހުންގެ މައްޗަށް ދަޢުވާކުރަނީ ޤާނޫނީ ގޮތުން މަނާކޮށްފައިވާ އެއްޗެއް ވިއްކުން، ކުޑަ ކުއްޖަކު އެއްވެސް ސަބަބަކާނުލާ އަޅާނުލައި ދޫކޮށްލުން، އަދި ކުޑަ ކުއްޖަކު ގަތުމުގެ ކުށުގެ ދަޢުވާތަކެވެ.\nއެ3މީހުންވެސް މިހާރު ވަނީ ޖަލަށް ލާފައެވެ. ކަފާލާތުގެ ދަށުންވެސް އޭގެން މީހަކު މިނިވަން ވާނީ ކޯޓަށް 50،000 ޑޮލަރު (750،000 ރުފިޔާ) ދެއްކުމުންނެވެ.


ޝިޔަޢީ ރާފިޟީންގެ ޢަޤީދާ2– DhiSalafiyyah\n07/06/2016 ޢަޤީދާއާއި ފިރުޤާތައް, ފިރުޤާތައްއަލް އުޚްތު އުންމު ޢަބްދިﷲ\n12 އިމާމުންނާމެދު ރާފިޟީންގެ ޢަގީދާ\nނަބިއްޔާ صلى الله عليه وسلم ގެ އަހުލުބައިތުންގެ ތެރެއިން 12 އިމާމުން ވާކަމަށް މިބައިމީހުން ޤަބޫލުކުރެއެވެ. އަދި އެބައިމީހުންގެ ގާތުގައި އެކަމަކީ އީމާންކަމުގެ ރުކުންތަކުގެ ތެރެއިންވާ ކަންތައްތަކެކެވެ. އަދި އެއިމާމުންނަކީ ރައްބުވަންތަކަމުގެ ސިފަ ލިބިގެންވާ ބަޔަކުކަމުގައި ޝިޔަޢީން ޤަބޫލުކުރެއެވެ. އަދި އެބައިމީހުންގެ މައްޗަށް ވަޙީ ބާވައިލެއްވޭކަމަށްވެސް އެމީހުން ޤަބޫލުކުރެއެވެ. އަދިވެސް އެބައިމީހުން ޤަބޫލުކުރާ ގޮތުގައި އެއިމާމުންނަކީ ހުރިހާ ފާފައަކުން މަޢުޞޫމު ބައެކެވެ. އަދި އެބައިމީހުންނަކީ ހަނދާން ނެތުމާއި ޣާފިލުވުމާއި މިފަދަ އެންމެހާ ކަންކަމުން ސަލާމަތްވެގެންވާ ބައެއްކަމަށް މިބައިމީހުން ދަޢުވާ ކުރެއެވެ.\nޞަޙާބީ ބޭކަލުންނާ މެދު ރާފިޟީންގެ ޢަޤީދާ\nއެބައިމީހުން ޤަބޫލުކުރަނީ3ޞަހާބީން ފިޔަވާ ހުރިހާ ޞަޙާބީ ބޭކަލުންވަނީ ކާފިރުވެ މުރުތައްދުވެފައިވާ ކަމަށެވެ. ނަމަވެސް މިއީ ކީރިތި ޤުރުއާނުގެ އެތައް އާޔަތަކާ ފުށުއަރާ ޢަޤީދާއެކެވެ. އެބައިމީހުން ދެކޭ ގޮތުގައި ޤިޔާމަތްދުވަހުން އިބިލީހަށް ދެވޭ ޢަޛާބަށްވުރެ ވަރުގަދަ ޢަޛާބެއް ޢުމަރު رضي الله عنه އަށް ދެވޭނެއެވެ.\nއަލުން ރުޖޫޢަކުރެއްވޭނެކަމުގެ ޢަޤީދާ\nރާފިޟީން ޤަބޫލުކުރާގޮތުގައި އަލުން އަނބުރާ މިދުނިޔެއަށް ބައެއް މީހުން ފޮނުއްވޭނެއެވެ. އެގޮތުން ޞަޙާބީ ބޭކަލުންގެ ތެރެއިން ބައެއް ބޭކަލުން މިދުނިޔެއަށް މަހުދީގެ ޒަމާނުގައި ފޮނުއްވޭނެއެވެ. އެއީ އެބައިމީހުންނަށް ދުނިޔެމަތީގައި އެކި ޢުޤޫބާތްތައް ދެއްކެވުމަށެވެ. \nއަދިވެސް މިނޫން އެތައް ބާޠިލު ޢަޤީދާތަކެއް މިބައިމީހުން އިޢުތިޤާދުކުރެއެވެ. މިޢަޤީދާތަކަކީ ޞަރީޙަކޮށް އެބައިމީހުންގެ ފޮތްތަކުގައި ލިޔެފައިވާ ޢަޤީދާތަކެވެ.\nމުސްލިމު އުންމަތަށް ދިމާވާ އެކި ކަންކަމުގައި އީރާނުފަދަ ޤައުމުތަކުން ގަދަބަސް ބުނެ އުޅޭތީ ބައެއް މުސްލިމުން ތިބެނީ އެމީހުންގެ ކެހީގައި ޖެހިފައެވެ. ޙަޤީޤަތަށް ބަލާނަމަ ޢިރާޤު އަދި އަފްޣާނިސްތާނުފަދަ ޤައުމުތައް ކާފިރުންގެ އަތްދަށަށް ދިޔުމުގައި އެންމެ ބޮޑަށް އެހީތެރިވެފައިވާ އެއް ބަޔަކީ ޝިޔަޢީންނެވެ. އަދި މިއަދުވެސް ޢަރަބި ދުނިޔޭގައިވާ އިސްލާމީ އެކި ޤައުމުތަކަށް ޝިޔަޢީ ހަނގުރާމަވެރި ޖަމާޢަތްތަކުގެ ނުރައްކާތެރިކަން ދަނީ ފޯރަމުންނެވެ.\nދުޢާއަކީ ﷲ ތަޢާލާ އަޅުގަނޑުމެންނަށް ހެޔޮމަގަށް މަގުދައްކަވާ ޙައްޤުގެ މަތީގައި ފައިތިލަ ޘާބިތުކުރުމުގެ ތައުފީޤުދެއްވުމެވެ.\n ބައްލަވާ: عقيدة الرافضة للشيخ إبراهيم بن عامر الرحيلي


Nasheed Ge Vaahakathakah Idhikolhuge Rahdhu: Yaamin Thaaidhu Kurahvaanee Rayyithun Ge Ninmumah - Vaguthu\nނަޝީދުގެ ވާހަކަތަކަށް އިދިކޮޅުގެ ރައްދު: ޔާމީން ތާއިދު ކުރައްވާނީ ރައްޔިތުންގެ ނިންމުމަށް\nރާއްޖޭގެ ވެރިކަމުގެ ނިޒާމް ބަރުލަމާނީ ނިޒާމަކަށް ބަދަލު ކުރަން ކުރީގެ ރައީސް އަބްދުﷲ ޔާމީންގެ ތާއީދު ލިބޭނެ ކަމަށް ކުރީގެ ރައީސް މުހައްމަދު ނަޝީދު ވިދާޅުވުމުން އިދިކޮޅު ފަރާތްތަކުން އެކަމަށް ރައްދު ދީފިއެވެ.\nޕީޕީއެމް އާއި ޕީއެންސީ ހިންގުމާއި ހަވާލުވެ ވަޑައިގެން ހުންނެވި އެކްޓިން އިދިކޮޅު ލީޑަރު އަބްދުލްރަހީމް އަބްދުﷲ ރޭ ކުރެއްވި ޓްވީޓެއްގައި ވިދާޅުވީ ޔާމީން ތާއީދު ކުރައްވާނީ ރައްޔިތުންގެ ނިންމެވުމަށް ކަމަށެވެ. "ރައްޔިތުން ވަނީ ވެރިކަމުގެ ނިޒާމަކީ ރިޔާސީ ނިޒާމް ކަމަށް ނިންމަވާފައި. ޔާމީން ތާއިދު ކުރައްވާ ނިޒާމެއް ނަޝީދަށް އެނގިވަޑައެއް ނުގަންނަވާނެ." އަބްދުލްރަހީމް ވިދާޅުވިއެވެ.\nޔާމީނަށް ވެސް ރިޔާސީ އިންތިހާބުގައި ވާދަކުރެވެން ވާނެ ކަމަށް ނަޝީދު ރޭ ވިދާޅުވެފައި ވާތީ އެކަމަށް އިޝާރާތް ކުރައްވާ އަބްދުލްރަހީމް ވިދާޅުވީ ޔާމީނަށް އިންތިހާބުގައި ވާދަކުރެވެން ޖެހޭނެ ކަމަށެވެ. "އެއީ ގައުމު ބޭނުންވާ ގޮތް." އަބްދުލްރަހީމް ވިދާޅުވިއެވެ.\nRY thaaeed kurahvanee Rayyithunge ninmevumah.rayyithunvanee veri kamuge nizaamakee riyaasee nizaam kamah ninmavaafa.RY thaaeed kurahvaa nizaameh RN akah en’givada’eh nugannavaane.riyaasee Inthikh’aabugai RY ah vaadha kurevenjeheyne.E’ee Gaumu beynunvaa goiy #FreePresidentYameen\n— Abdul Raheem Abdulla (@Banafsaa) July 5, 2021\nޔާމީނަށް ރިޔާސީ އިންތިހާބުގައި ވާދަކުރެވެން ވާނެ ކަމަށް ވިދާޅުވުމަށް ފަހު ނަޝީދު ވިދާޅުވީ ރާއްޖޭގެ ވެރިކަމުގެ ނިޒާމް ބަރުލަމާނީ ނިޒާމަކަށް ބަދަލު ކުރަން ޔާމީންގެ ތާއީދު ލިބޭނެ ކަމަށެވެ. "އަޅުގަނޑަކަށް ނުފެނޭ ރިޔާސީ އިންތިޚާބެއް، ރައީސް ޔާމީން ވެސް ތާއީދު ކުރާނީ ބަރުލަމާނީ ގެންނަން ކަމަށް ގަބޫލު ކުރަން، ރައީސް ޔާމީނާ ގުޅިގެން، އެމްޑީޕީއާއި ޕީޕީއެމްގެ ތާއީދާއެކު އެ ކަން ކުރަންވީ،" ނަޝީދު ވިދާޅުވިއެވެ.\nނަޝީދު ވިދާޅުވީ ކުރިން ވެސް ބަރުލަމާނީ ނިޒާމަކަށް ތާއިދު ކުރައްވާ ކަމަށް ޔާމީން ވިދާޅުވެފައިވާ ކަމަށާއި، އޭގެ ފަހުން ބަރުލަމާނީ ނިޒާމަކަށް ތާއިދު ނުކުރައްވާ ކަމަށް ޔާމީން ވިދާޅުވެފައި ނެތް ކަމަށެވެ.\n2007 ވަނަ އަހަރު ވެރިކަމުގެ ނިޒާމް ކަނޑައަޅަން ވޯޓް ނެގިއިރު ޔާމީން ވަނީ ރާއްޖެއަށް ބަރުލަމާނީ ނިޒާމް ގެންނަން ތާއިދު ކުރައްވާފައެވެ. ނަމަވެސް އެވޯޓްގައި ރައްޔިތުން ނިންމީ ރާއްޖޭގައި އޮންނަން ފެންނަނީ ރިޔާސީ ނިޒާމެއް ކަމަށެވެ. އޭގެ ފަހުން އެތައް ފަހަރަކު ޔާމީން ވެސް ވަނީ ރިޔާސީ ނިޒާމަށް ތާއިދު ކުރައްވާ ވާހަކަފުޅު ދައްކަވާފައެވެ.\nޖުލައި 6, 2021 08:27\nރައިސްކަމަށްވާދަކުރަންބޭނުން.އެކަމު ބޭނުންވަނީ މަސްވެރިއަކަށްވާން..މީ މޮޔަގޮލައެއްތޯ\nޖުލައި 6, 2021 09:22\nނަޝީދު އެކަހެރިވެ ބާކީވެ ސިޔާހީހަޔާތް ދަބަހައްލާންކައިރިވެއްޖެހެން\nހީވާންފަށައިފި ؟ ބޭރުގަހުރެގެން ސިޔާސީތަންމަތިބޮނޑިބަނދެ ކިހިއްޔަންޖަހައިގެންދާންޖެހޭދުވަސް ވަރައްކައިރިވެއްޖެހެންހީވަނީ ؟؟\nޖުލައި 6, 2021 09:46\nދެ ނިޒާމުގެ ވަރައް ތަފްސީލީ އާޓިކަލްއެއް ގެނެސްދެއްވަފާނަން ތޯ؟\nޖުލައި 6, 2021 10:20\nރިޔާސީ ނިޒާމް ރަނގަޅު އެކަމަކު ޔާމީނު ނަސީދު ސާލިހު ގާސިމު މައުމޫނު އެމްޑީޕީ ޕީޕީ އެމް ނެތި މުޅިން އާމޫނުތކެއް!!!!!\nޖުލައި 6, 2021 11:22\nޕިންކީ ކުލަސްޓާ ތާއީދުކުރާނީ ވައްކަމުގެ ނިޒާމް.\nޜައްޔިތުން ބޭނުންވެގެންތޯ އެމްއެންޕީއާ ރސީ ގެ ފައިސާ ގޯނިގޯންޏަށް އަޅައިގެން ބެހީ. ޜައްޔިތުންނޯ،،،،،،\nޖުލައި 6, 2021 11:45\nރައްޔިތުންނޭ ތިކިޔަނީ ދެފަ ރާތުގަ އިން ދެ ޖީބަށް ދޯ


Jinni Akaai Hithaave Faahish Amalu Hinngun - Vaguthu\nޖިންނިއަކާއި ހިތާވެ ފާޙިޝް ޢަމަލު ހިންގުން\nއިންސި އަކާއިވެސް އަދި ޖިންނި އަކާއިވެސް އަދި ޙައިވާނަކާއެކުވެސް ﷲ ޙަރާމް ކުރެއްވި ފާޙިޝް ޢަމަލު ކުރުމަކީ ބޮޑުވެގެންވާ ޙަރާމް ކަމެކެވެ. އިންސާނުންގެ ހަށިގަނޑުގެ ތެރެއަށް ޖިންނި ވަންނަ ކަމީ ގުރްއާނާއި ސުންނަތުން އަދި ސުންނަތުގެ ޖަމާޢަތުގެ އަހްލުވެރިންގެ އިއްތިފާގުންނާއި ފެންނަން ހުރިހެކިތަކުން ޘާބިތު މައްސަލައެކެވެ.\nތިރީގައި ހިމަނާލާފައި މިވަނީ މިކަމުގެ ބައެއް ދަލީލުތަކެވެ.\n1. ﷲ ވަޙީ ކުރެއްވިއެވެ. (الذين يأكلون الربا لا يقومون إلا كما يقوم الذي يتخبطه الشيطان من المس ذلك بأنهم قالوا إنما البيع مثل الربا)\nމާނައަކީ: "ރިބާ ކާމީހުން ޤިޔާމަތްދުވަހު ކަށްވަޅުން ތެދުވެގެން ދާހުށީ ޖިންނި މޮޔަވެފައިވާމީހަކު ތެދުވެގެންދާ ފަދައިންނެވެ. އެޢުޤޫބާތް އެބައިމީހުންނަށް ޙައްޤުވީ ރިބާއަކީ ހަމަ ވިޔަފާރިއާ އެއްފަދަ އެއްޗެކޭ އެބައިމީހުން ބުނެއުޅުމުގެ ސަބަބުންނެވެ." (ސޫރަތުލް ބަގަރާ ގެ 275 ވަނަ އާޔަތް)\nމިއާޔަތުގެ ތަފްސީރުގައި އަލް އިމާމް އަލްގުރްޠުބީ -ރަޙިމަހުﷲ- ވިދާޅުވިއެވެ. "އިންސާނުންގެ ހަށިގަނޑުގެ ތެރެއަށް ޖިންނި ނުވަންނާނެ ކަމަށް ބުނާމީހުންނަށް މިއާޔަތުން ރައްދުލިބެއެވެ".\nއިބްނުކަޘީރު -ރަޙިމަހުﷲ- ވިދާޅުވިއެވެ. "މިއާޔަތުގެ މާނައަކީ ރިބާކާމީހުން ގިޔާމަތް ދުވަހުން ކަށްވަޅުން ތެދުވާނީ ޖިންނި މޮޔަވެފައިހުންނަ މީހަކު ތެދުވާހެންނެވެ".\nއިބްނު ޢައްބާސް -ރަޟިޔަﷲ ޢަންހު- ވިދާޅުވިއެވެ. "ރިބާކާމީހުން ގިޔާމަތް ދުވަހުން މަޙްޝަރު ކުރެއްވޭ ހުށީ ދަންޖެހިފައިވާ މޮޔައެއްގެ ޞިފާގައެވެ".\n2. ރަސޫލުﷲ -ޞައްލަﷲ ޢަލައިހިވަސައްލަމަ- ކުރެއްވި ދުޢާ އެއްގައި އައިސްފައިވެއެވެ. (وأعوذ بك أن يتخبطني الشيطان عند الموت)\nމާނައަކީ: "މަރުވާ ގަޑީގައި ޝައިޠާނާ ގަޔަށްވަދެ ބުއްދި ހަލާކުކޮށްލާ ކޮށްލުމުން މިއަޅާ ދުރުހެލި ކުރައްވަފާންދޭވެ". ބައެއްފަހަރު އިންސާނުން މަރުވާ ގަޑީގައި ޖިންނި ޝައިޠާނުން އިންސާނުންގެ ހަށިގަޑުގެ ތެރެއަށްވަދެ ތައުބާވިޔަނުދީ ހިފަހައްޓައެވެ. އެހެންކަމުން މިފަދަ ކަންތަކުން ސަލާމަތް ކޮށް ދެއްވުން އެދި ކީރިތި ރަސޫލާ ޞައްލަﷲ ޢަލައިހިވަސައްލަމަ ދުޢާ ކުރައްވައެވެ.\n3. ކީރިތި ރަސޫލާ -ޞައްލަﷲ ޢަލައިހި ވަސައްލަމަ- ގެ ޙަދީޘެއްގެ މާނާގައިވެއެވެ. "އިންސާނުންގެ ހަށިގަޑުގައި ލޭދަތުރުކުރާ ފަދައިން ޝައިޠާނުން ވެސް ދަތުރު ކުރެއެވެ".\nޢަބްދުﷲ ބިން އަޙްމަދު ބިން ޙަންބަލް -ރަޙިމަހުﷲ- ވިދާޅުވިއެވެ. "ތިމަންނާގެ ބައްޕަ އަށް ދެންނެވީމެވެ. މީސްތަކުންގެ ހަށިގަޑުގެ ތެރެއަށް ޖިންނީންނަށް ނުވަދެވޭނެކަމަށް މީހުން ބުނެ އުޅެއެވެ. ބައްޕާފުޅު ޖަވާބުގައި ދެންނެވިއެވެ. ދަރިފުޅާއެވެ. އެމީހުން އެދައްކަނީ ރަގަޅުވާހަކަ އެއް ނޫނެވެ. ޖިންނި އިންސާނާގެ ހަށިގަޑަށް ވަދެފައި ހުންނަ ގަޑީގައި އިންސާނާގެ ދުލުން ވާހަކަ ދައްކަނީ ޖިންނި އެވެ"\nކޮންމެއަކަސް އިސްވެދިޔަ ދަލީލުތަކުންނާއި ޢިލްމުވެރިން ގެ ވާހަކަތަކުން ޖިންނީން އިންސާނުން ގެ ހަށިގަޑުގެ ތެރެއަށް ވަންނަ ކަން ވަރަށް ރަގަޅަށް ޘާބިތުވެއެވެ.\nމިކަމުގެ ފަރުވާޔަކީ ރުޤްޔާ ޝަރްޢިއްޔާ ނުވަތަ ޤުރުއާނުގެ އާޔަތްތައްކިޔަވާ މެތުރުމެވެ. އަދި ޖިންނިއަށް މިކަމުން އުނދަގުވާން ފެށުމުން އެސޮރާމެދު މުޢާމަލާތުކުރުމަށް މިފަންނުގެ ޚާއްޞަ ފަރާތްތަކުން ކަނޑައަޅާފައިވާ ބައެއް ގޮތަތައް ތިރީގައި މިވަނީއެވެ.\nއިންސާނެއްގެ ހަށިގަޑުގެ ތެރެއަށް ޖިންނިއެއް ވަދެ ގޯނާ ކުރަން ފަށައިފިނަމަ، ފުރަތަމަ ކަމަކަށް އޭއްޗަށް (ޖިންނިއަށް) ނަޞޭޙަތްދޭން ޖެހެއެވެ. މީސްތަކުންނަށް ހެޔޮކަންތަކަށް އަމުރުކޮށް ނުބައިކަންތައް ނަހީ ކުރާ ފަދައިން އެތަކެއްޗަށް ވެސް ހެޔޮކަންތަކަށް އަމުރުކޮށް ނުބައިކަންތައް ނަހީ ކުރަންވާނެއެވެ. އަދި ޙުއްޖަތް ގާއިމް ކުރަންވާނެއެވެ.\nﷲ ގެ ވަޙީ ބަސްފުޅުގެ މާނާގައިވަނީ "ރަސޫލުބޭކަލުން ފޮނުއްވުމަށްފަހު ނޫނީ އެއްވެސް ގައުމެއްގެ މައްޗަށް ތިމަން ﷲ ޢަޛާބެއް ނުފޮނުއްވަމުއެވެ". (ސޫރަތުލް އިސްރާ ގެ 15 ވަނަ އާޔަތް).\nއެހެންކަމުން، ފުރަތަމަ ކަމަކަށް ޖިންނިއަށް ނަޞޭޙަތް ލައިދޭން ޖެހޭނެއެވެ. މިގޮތުންވެސް ޖިންނި ގަބޫލުނުކޮށްފި ނަމަ ޖިންނި އާއި ދިމާލަށް ހަރުކަށި ބަހުން ވާހަކަ ދައްކާ ކަލެއަށް ލަޢުނަތް ހުއްޓޭ ބުނެ ހަދާނީ އެވެ. އަދި ގުރްއާން ކިޔަވާނީ އެވެ. ޚާއްޞަކޮށް އާޔަތުލް ކުރްސި ކިޔަވާނީ އެވެ. މިކަމުގައި މިފަންނަށް ޚާއްޞަމީހުންގެ ފަރާތުން އެހީތެރިކަން ހޯދުން ހުއްޓެވެ.\n-އެމްވީ އިސްލާމް ކިޔުއޭ-\nގޮނޑީގައި ނަމާދު ކުރާނީ ކިހިނެތް؟\nމިސްކިތުގެ އަޑުގަދަ ކުރާއިން އިތުރު އެނައުންސްމެންޓެއް ކުރެވޭނެތަ؟\nއޭޕްރީލް 14, 2018 23:15\nއޭޕްރީލް 15, 2018 00:57


Vazeeru athah fihigandu dhinumakun Male saafeh nuvaane!\nރިޕޯޓު - މާލެ ސާފުކުރުން\nކުނީގެ މައްސަލަ ހައްލުވާން އޮތީ ވިސްނުން ބަދަލުވެގެން\nކުނީގެ މައްސަލަ ހައްލުކުރުމުގައި ހުރިޙާ ސަރުކާރެއް ވަނީ ފެއިލްވެފައި\nހަދާފައިވާ ގަވާއިދުތައް ތަންފީޒެއް ނުކުރޭ\nކ. މާލެ 21 އޭޕުރިލް 2018 | ހޮނިހިރު 17:44 8,656\nމާލެ ސާފުކުރަން ހިންގި ޕްރޮގްރާމްގައި ވަޒީރުންތަކެއް ކުނި ހޮވަނީ - އެންވަރަންމަންޓް މިނިސްޓްރީ\nރީތި މަންޒަރެކެވެ. ވަޒީރުންނާއި ސަރުކާރުގެ އިސްވެރިން ބޮޑު ފަތިހާ ފިހިގަނޑުތައް ހިފައިގެން މަގުމަތި ސާފުކުރަނީއެވެ. ސަރުކާރުގެ މުވައްޒަފުންނާއި ސްކޫލްތަކުގެ ދަރިވަރުން ފޯރިއާއެކު މަގުތަކުން ކުނި ނަގައި ސާފުކުރާ މަންޒަރު ފެނުމުން ހިތްހަމަޖެހުން ލިބެއެވެ. ނަމަވެސް ހަމަ އެއާއެކު އެހެން މަންޒަރެއް ވެސް ފާހަގަކޮށްލެވުނީތީ އެ ވާހަކަ ވެސް ދައްކަމާ ހިނގާށެވެ. އެއްކޮޅުން ބަޔަކު ކުނި ކަހަނީއެވެ. އަނެއް ކޮޅުން ހަމަ ތަންކޮޅެއް ދުރުގައި ތިބި ބަޔަކު ސުޕާރީކޮޅު އަނގަޔަށް އަޅާލުމަށް ފަހު ޕެކެޓް އެ އެއްލާލީ މަގު މައްޗަށެވެ. އެ ނަގަންޖެހުނީ އެ މީހުންނާ އެކު ހަމަ އެ މަސައްކަތުގައި އުޅުނު އެހެން ކުދި ބަޔަކަށެވެ. މިކަމުން ދޭހަވީ ކޮން އެއްޗެއް ހެއްޔެވެ؟\nސުވާލަކީ މިއީ ސަރުކާރުގެ ވަޒީރުންނާއި ވުޒާރާތަކުގެ މުވައްޒަފުންނާއި ސްކޫލު ދަރިވަރުން އެއް ދުވަހު މަގުތަކަށް ނެރެގެން ހައްލުކުރެވޭނެ ކަމެއް ހެއްޔެވެ؟ ނޫނެކެވެ. ގޮނޑުވެފައިވަނީ ހަމައެކަނި މާލޭގެ މަގުތަކެއް ނޫނެވެ. ތަގައްޔަރުވެގެން އުޅެނީ ދިވެހިންގެ ވިސްނުމާއި ސިކުނޑިއެވެ. ހަޑިކަމާއި ގޮނޑުކަން ވަނީ ދިވެހިންގެ އަހުލާގިއްޔަތުގައެވެ. ސާފުކުރަން ޖެހިފައި ނުވަނީ ކޮންތަނެއް ހެއްޔެވެ؟ އެއް ދުވަހު ހިންގާ ސާފުކުރުމުގެ ޕްރޮގްރާމަކުން ހައްލުވާނެ އެއް ކަމެއް ވެސް ނެތެވެ. މީގެ ކުރިން ވެސް މާލޭގެ ފަޅުތަކާއި ވަށައިގެންވާ މަގުތައް ސާފުކުރަން ޕްރޮގްރާމްތައް ހިންގިއެވެ. ދޭތެރެ ދޭތެރެއިން ތަފާތު ޖަމިއްޔާތަކާއި ކުންފުނިތަކުން އިސްނަގައިގެން މާލޭގެ ފަޅު ތެރެއިން ވެސް ކުނި ނަގައެވެ. ނަމަވެސް ޖެހިގެން އަންނަ ދުވަހު ހަމަ އެހާ ވަރަށް އެ ތަންތަނުގައި ކުނި އޮވެއެވެ. އެހެން ކަމުން ކުނީގެ މައްސަލައަކީ ބަޔަކު ގުދާރު ބިންދައިގެން ހައްލުކުރެވޭނެ މައްސަލައެއް ނޫންކަން މިހާތަނަށް ބޭނުންކުރި ހުރިހާ ފޯމިއުލާއެއްގެ ނާކާމިޔާބުން ވެސް އެބަ އެނގެއެވެ.\nސާފުތާހިރުކަމާއި ނަލަކަމަކީ ތަހުޒީބާއި ތަރައްގީއާއެކު އަންނަ އެއްޗެކެވެ. ތަރައްގީއޭ ބުނުމުން އެއީ 25 ބުރީގެ އިމާރާތާއި ބްރިޖްގެ ވާހަކަ ކަމަށް ހީނުކުރާށެވެ. އެއީ ތިމާގެ ސިކުނޑިއަށް އަންނަ ތަރައްގީގެ ވާހަކައެވެ. ދިރިއުޅުމުގެ ވައްޓަފާޅިއަށް އަންނަ ތަރައްގީގެ ވާހަކައެވެ. ސިންގަޕޫރު ސިންގަޕޫރަކަށްވީ އަދި ޓޯކިޔޯ ޓޯކިޔޯއަކަށްވީ އެތަންތަނުގައި ހުރި ރީތި އުސް އިމާރާތްތަކުގެ ސަބަބަކުންނެއް ނޫނެވެ. އެތަންތަނުގައި ދިރިއުޅޭ މީހުންގެ ވިސްނުމާއި ފިކުރަށް އައި ތަރައްގީންނެވެ. މަގުތައް ސާފުތާހިރުކޮށް ބެހެއްޓުމަށް ހަދާފައިވާ ގަވާއިދުތަކާއި ގާނޫނުތައް ތަންފީޒުކުރާތީއެވެ. އެ ތަންފީޒުކުރާނެކަން އެތަންތަނުގެ ރައްޔިތުންނަށް ގަބޫލުކުރެވި އެކަންކަމަށް އިހްތިރާމުކުރާތީއެވެ. ކޮރަޕްޝަނާއި ފަސާދައަކީ ތަރައްގީގެ ތެރޭގައި އޮންނަ އެއްޗެއް ނޫން ކަމަށް ބަލައި ފިޔަވަޅުތައް އަޅައިގެންނެވެ. ސާފުކުރާ ޕްރޮގްރާމެއް ހިންގިޔަސް އެއީން ޖީބަށް ލެވޭނީ ކިހާ ވަރެއްތޯ ބަލައިގެން މަސައްކަތްކުރާ ނަމަ އެއީ ތަރައްގީއެއް ނޫނެވެ.\nއުސް އިމާރާތްތަކާއި ބްރިޖަކީ އުމްރާނީ ތަރައްގީއެވެ. އެއީ ތަނެއް ޒީނަތްތެރިވާނެ ކަންކަމެއް ނޫނެވެ. ލޮލުކޮޅަށް ނުފެންނަ އުސް އިމާރާތެއް އަޅާފައި އެ އިމާރާތް ވަށައިގެން ހުސްކުރި ފުޅި އާއި ބޮއިފައި އެއްލައިލި ތަޅާއި، ދުފާފައި ޖެހި ހައްޕުޑާއި ސުޕާރީ ޕެކެޓްތައް ފެންނަ ނަމަ އެ ތަރައްގީގެ ބޭނުމެއް ނެތެވެ.\nސަރުކާރުގެ ވަޒީރުންނާއި ކެޑޭޓުންނާއި ސްކައުޓުން ނެރެގެން އެއް ދުވަހު ހަތަރުދަމު ގުދާރު ބިންދައިގެން ސާފުކުރުމުގެ ޕްރޮގްރާމެއް ހިންގިޔަކަސް ގޮނޑުވެފައި މިވާ މާލެ ސާފުވާނެ ކަމަށް ހީކުރުމަކީ މޮޔަކަމެކެވެ. މިއިން ކޮންމެ ކަމެއް ވެސް ގުޅެނީ ސިޔާސަތުތަކާއެވެ. މާލެ ސާފުކުރަން ބޭނުން ވަނީ ދިވެހިންގެ ވިސްނުން ބަދަލުކޮށްލާނެ ކެމްޕެއިނެކެވެ. މިހާރު ވެސް ހެދިފައި ހުރި ގަވާއިދުތައް ހަރުކަށިކަމާ އެކު ތަންފީޒުކުރެވޭނެ ގޮތެކެވެ.\nމާލޭގެ މަގުތަކުގައި ޑަސްބިން ބެހެއްޓުމަކީ ނާތަހުޒީބު ކަމެއްގެ ގޮތުގައި ދެކިގެން މިކަން ހައްލުވާނެ ގޮތެއް ނެތެވެ. ޑަސްބިނެއް ބަހައްޓައިފި ނަމަ އެ އަށް ކަރުގޮހޮރު އަޅާނެ ކަމަށް ބަލައިގެން މި މައްސަލަ ހައްލުވާކަށް ނެތެވެ. ސަރުކާރުން ކުރާ ކަމެއް ވުމުން އިދިކޮޅު މީހުން ޖެއްސުމަށް ވެސް ޑަސްބިން ކައިރި ގޮނޑުކުރާނެ ކަމަށް ބަލައިގެން އެކަން ނުކުރުމަކީ ހައްލެއް ނޫނެވެ.\nހައްލުވާން އޮތީ މަގަށް ކުނި ނާޅަން ފަރިތަވަންދެން ނަމަވެސް އެއިން ކޮންމެ ޑަސްބިނެއް ކައިރީގައި ފުލުހަކު ނޫނީ ސެކިއުރިޓީ ބަލަހައްޓާނެ މީހަކު ބަހައްޓައިގެން ކަމަށް ވާ ނަމަ އެކަން ވެސް ކޮށްގެންނެވެ. އިންސާނަކު ކަމަކަށް ދެވިހިފައިފި ނަމަ އެ ކަމަކުން ސަލާމަތްވާން ބުރަ މަސައްކަތްތަކެއް ކުރަންޖެހެއެވެ. މަގު މައްޗަށް ކުނި އެޅުމަކީ ގިނަ މީހުންގެ ކަށީގައި ހިފާފައިވާ އާދައެކެވެ. އެހެންކަމުން އެ ނުބައި އާދާ ފުހެލަން ޖެހެނީ ދިވެހިންގެ ވިސްނުމަށް ބަދަލު ގެނެސްގެންނެވެ.\nމިއީ ތިމާވެއްޓާ ބެހޭ ރިޕޯޓެކޭ ފަހަރުގައި ހީވެދާނެއެވެ. ނޫނެކެވެ. މިއީ ސިޔާސީ ކަމެކެވެ. ކުނީގެ މައްސަލަ ހައްލުކުރުމަކީ ސިޔާސީ ކަމެކެވެ. އެ ކަމަށް ބޭނުން ވަނީ ވެސް ހަރުދަނާ ސިޔާސަތެކެވެ. މިހާތަނަށް މާލެ ސާފުކޮށް ބޭއްވުމަށް ކުރި މަސައްކަތުގައި ހުރިހާ ސަރުކާރެއް ވެސް ވަނީ ފެއިލްވެފައެވެ. މާނައަކީ ދިވެހިންގެ ވިސްނުމާ އެއްގޮތް ސިޔާސަތެއް މިހާތަނަށް އެއްވެސް ބަޔަކަށް ގެނެވިފައި ނުވުމެވެ. ނުވަތަ ގެނެވުނު ސިޔާސަތުތައް ތަންފީޒުކުރެވިފައި ނުވުމެވެ. މާލެ ސާފުކުރަންށޭ ކިޔައި ހައުސިން މިނިސްޓަރު ޑރ. މުހައްމަދު މުއިއްޒު އަތަށް ފިހިގަނޑެއް ދީފައި ކުނިކަހަން ގުދަށް ބޭއްވުމަކުން މާލެ ސާފެއްނުވެއެވެ. ދިވެހިންގެ ވިސްނުމަށް ބަދަލު ނާންނަހާ ހިނދަކު ކުރިން ފާހަގަކުރިހެން އެއް ބަޔަކު ސާފުކުރަމުންދާ އިރު ހަމަ އެ މަސއްކަތުގައި އުޅުނު އަނެއް ބަޔަކު ދާނީ އެ މީހުން ކާހާ ސުޕާރީ ހުސްކުރި ޕެކެޓްތައް މަގުމައްޗަށް އަޅަމުންނެވެ.


No-Spy Agreement gai soikuran thayyaaru: Huawei | Mihaaru\nވާވޭ އަށް ދަތިކުރަން އެމެރިކާ ސަރުކާޜުން ކުރާ މަސައްކަތްތަކުން ސަލާމަތްވުމަށް އެ ކުންފުނިން ބޭނުންވޭ\n"ނޯ ސްޕައި" އެއްބަސްވުމެއްގައި ސޮއިކުރަން ތައްޔާރު: ވާވޭ\n19 މެއި 2019 - 08:27\nމުވާސަލާތީ އާލާތްތައް އުފެއްދުމަށް މަޝްހޫރު، ޗައިނާގެ "ވާވޭ ޓެކްނޮލޮޖީޒް" އަކީ ނުރައްކާތެރި ކުންފުންޏެއް ކަމަށް އެމެރިކާއިން ވަނީ ކަނޑައަޅައިފަ އެވެ. އަދި ވާވޭއާ އެކު ވިޔަފާރިކުރުން އެމެރިކާ ކުންފުނިތަކަށް މަނާކުރުމަށް ސަރުކާރުން ވަނީ އަމުރުކޮށްފަ އެވެ. އަދި މި ލިސްޓްގައި އެކުވެރި ގައުމުތައް ހިމަނަން މަސައްކަތްކުރާނެ ކަމަށް ވެސް އެމެރިކާއިން ބުނެ އެވެ.\nއެމެރިކާ އިން ވާވޭ އަށް ދަތިކޮށްފި ނަމަ ބޮޑު އުނދަގުލަކަށް ވާނެ އެވެ. ވިޔަފާރި ދަށްވެ، އުނދަގޫ މަރުހަލާތަކެއް ކުރިމަތިވާނެ އެވެ. އެހެންކަމުން، "ބްލެކް ލިސްޓް"ން ސަލާމަތްވުމަށް ވާވޭ އަށް ކުރެވެން ހުރިހައި ކަމެއް އެ ކުންފުނިން އެބަކުރެ އެވެ.\nވާވޭ ނުރައްކާތެރި ކުންފުންޏަކަށް ވަނީ، ވާވޭއިން އުފައްދާ މުވާސަލާތީ އާލާތްތައް މެދުވެރިކޮށް ޗައިނާ ސަރުކާރުން ޖާސޫސްކުރާތީ ކަމަށް އެމެރިކާއިން ބުނެ އެވެ. ވާވޭއިން މިކަން ދޮގުކުރެ އެވެ. ވާވޭއިން ބުނީ ތެދުވެރިކަށް ދެހެމެއްޓުމަށްޓަކައި "ނޯ ސްޕައި" އެއްބަސްވުންތަކެއްގައި ސޮއިކުރަން ވެސް ތައްޔާރު ކަމަށެވެ.\nއެމެރިކާއިން ދަތިކުރަން ކުރާ މަސައްކަތްތަކާ އެކު ވެސް، ވާވޭ އަށް އަދި މާލީ ނުތަނަވަސްކަމެއް ދިމައެއް ނުވެ އެވެ. ނަމަވެސް، ނުތަނަވަސް މަރުހަލާތަކެއް ކުރިމަތިވެދާނެ ކަމަށް ބަލައި، ގައުމުތަކާ އެކު ސުލްހަވެރި އެއްބަސްވުންތަކެއް ގާއިމުކުރުމަށް ވާވޭ ވަނީ ނުތަނަވަސްވެފަ އެވެ. ވާވޭގެ ހުށަހެޅުންތަކަށް ވިސްނާނެ ކަމަށް އިނގިރޭސިވިލާތުން ބުނި ނަމަވެސް އަދި ވަކި ޚަބަރެއް ނުވެ އެވެ.\nވާވޭއިން ބުނީ އެމެރިކާ ސަރުކާރުން ކޮށްފާނެ އުނދަގުލަކަށް އަބަދު ވެސް ވިނާ ކަމަށެވެ. އެހެންވެ، އާލާތްތައް އުފައްދަން ބޭނުންވާ ޗިޕްތައް ވެސް އަމިއްލަ އަށް އުފައްދައި ޓެސްކޮށް ނިންމާފައި ވާ ކަމަށެވެ. އެހެން ނަމަވެސް، އާލާތްތައް ގަންނާނެ ބަޔަކު އަތުޖެއްސުމަކީ ކުރަން އޮތް ބުރަމަސައްކަތެއް ކަމަށެވެ.\nއިތުރު ލިޔުންތައް ޗައިނާ ޓެލެކޮމިއުނިކޭޝަން ވާވޭ


Hithaan Campeh Baavan IGMH In Ninmaifi - Vaguthu\nހިތާން ކޭމްޕެއް ބާއްވަން އައިޖީއެމްއެޗުން ނިންމައިފި\nއިޖީއެމްއެޗް ހޮސްޕިޓަލް؛- ވަގުތު އިމޭޖަސް- މުހައްމަދު އަފްޒަލް\nހިތާން ކޭމްޕެއް ބާއްވަން އައިޖީއެމްއެޗުން ނިންމައިފިއެވެ.\nއައިޖީއެމްއެޗް އިން ނެރުނު ބަޔާނެއްގައި ބުނީ މިއަހަރުގެ ޚިތާނުކުރުމުގެ އަމަލީ މަސައްކަތް ކުރިއަށްދާނީ އައިޖީއެމްއެޗް ހޮސްޕިޓަލާއި ހުޅުމާލެ ހޮސްޕިޓަލާއި ގުޅިގެންނެވެ. ޚިތާނުކުރުމާއި އެއަށްފަހު އެޑްމިޓްކުރުން ހަމަޖެހިފައިވަނީ ހުޅުމާލޭ ހޮސްޕިޓަލުގައެވެ. ޚިތާނުކުރުން ކުރިއަށް ގެންދާނީ އައިޖީއެމްއެޗް އަދި ހުޅުމާލެ ހޮސްޕިޓަލުގެ ސާރޖަރީ ޑޮކްޓަރުންނެވެ.\nޚިތާނުކުރުން ފެށުމަށް ހަމަޖެހިފައިވަނީ ޖުލައި މަހުގެ 10 ވަނަ ދުވަހުން އޮގަސްޓްމަހުގެ 05 އާއި ހަމައަށެވެ.\nއައިޖީއެމްއެޗް އިން މިއަހަރު ޚިތާނުކުރުމަށް ހަމަޖެހިފައިވަނީ ޖުމްލަ 200 ކުދިންނެވެ. ނަން ނޯޓްކުރުން ކުރިއަށްދާނީ 01 ޖުލައި އިން ފެށިގެން 07 ޖުލައި ގެ ނިޔަލަށް، ހުކުރުދުވަސް ފިޔަވާ ބަންދުނޫން ކޮންމެ ދުވަހެއްގެ ހެނދުނު 8:00 ން މެންދުރުފަހު 3:00 އާއި ދެމެދުއެވެ.\nނަން ނޯޓް ކުރުމަށް ކުއްޖާގެ އައިޑީކާޑާއި އެކު ބެލެނިވެރިޔާ ދުރުވާނީ ދަރުމަވަންތަ ހޮސްޕިޓަލްގެ ތިންވަނަ ފަންގިފިލާގައިވާ ސާރޖަރީ ކައުންޓަރަށެވެ. މި މުއްދަތު ތެރޭގައި ނަންނޯޓުކުރާނީ ހަމަޖެހިފައިވާ ތާވަލުގައިވާ ދުވަސްތަކުގެ ތަރުތީބުންނެވެ. އަދި އެ ދުވަސްތަކަށް ފުރުސަތު ދެވޭނީ ނަން ނޯޓުކުރާ ތަރުތީބުންނެވެ.\nނަން ނޯޓުކޮށްފައިވާ ކުދިން ޚިތާނުކުރުމުގެ އެއް ހަފުތާކުރިން ސާޖަރީ ޑޮކްޓަރަކަށް ދެއްކޭނެ އިންތިޒާމް ހޮސްޕިޓަލުން ހަމަޖައްސައިދޭނެއެވެ. ޑޮކްޓަރަށް ދެއްކުމަށްފަހު، ޚިތާނުކުރުމުގެ ކުރިން ހަދަންޖެހޭ ޓެސްޓުތައް ހެދުމަށް އިރުޝާދުދޭނެއެވެ. ހަދާފައިވާ ޓެސްޓުތަކުގެ ނަތީޖާ ލިބުމާއިއެކު އެ ހަފުތާތެރޭ ހޭނައްތާ ޑޮކްޓަރަކަށް އެޕޮއިންޓްމަންޓް ހަމަޖައްސައިދޭނެއެވެ. ހޭނައްތާ ޑޮކްޓަރު ޕީއޭސީ ފިޓްނަސް ދެއްވުމުން އެޑްމިޓްވުމަށް ދުރުވާއިރު ތައްޔާރުވާންވީ ގޮތާއި ދުރުވާނެ ތަނާއި ގަޑި ބެލެނެވެރިޔާއަށް ކިޔައިދެވޭނެއެވެ.\nޚިތާނުކުރުމަށް އޮޕަރޭޝަން ތިއޭޓަރަށް ގެންދާއިރު 72 ގަޑިއިރު ހަމަނުވާ ކޮވިޑް-19 ނައްސި ރިޕޯޓެއް އޮންނަންޖެހޭނެއެވެ. މި ޓެސްޓު ހެދުމުގެ އިންތިޒާމުވެސް ހޮސްޕިޓަލުން ހަމަޖައްސައިދޭނެއެވެ.\nޚިތާނުކުރާނީ އައިޖީއެމްއެޗް އަދި ހުޅުމާލޭ ހޮސްޕިޓަލުގެ ސާޖަރީ ޑޮކްޓަރުން، ކުރިން ރާވާފައިވާ ތާވަލެއްގެ ތެރެއިންނެވެ. ޑިސްޗާރޖް ކުރުމާއި ފޮލޯއަޕް ކުރުން އޮޕަރޭޝަން ތިއޭޓަރުން ހިތާނީ ވޯޑަށް ގެންދެވި ހަމަޖެހިފައިވާ އުސޫލުގެދަށުން ގެއަށް ދޫކޮށްލުމުގެ ކަންތައް ވޯޑް އިން ކުރިއަށް ގެންދެވޭނެއެވެ. ޚިތާނުކުރުމަށްފަހު ތިން ދުވަސް ފަހުން ޑޮކްޓަރަށް ދެއްކުމަށް އައިޖީއެމްއެޗްގެ ސާޖަރީ ޑިޕާޓްމަންޓްއިން އެޕޮއިންޓްމެންޓް އިންތިޒާމް ކޮށްދޭނެއެވެ.\nޚިތާނުކުރުމާއި ގުޅިގެން އެއްވެސް އިމަޖެންސީއެއް ދިމާވެއްޖެނަމަ އަވަސްފަރުވާ އަށް އައިޖީއެމްއެޗްގެ އެމަޖެންސީ ޑިޕާޓްމަންޓަށް ދުރުވުމުން އައިޖީއެމްއެޗްގެ ސާޖަރީ އޮންކޯލުގައި ހުންނަވާ ޑޮކްޓަރު ބައްލަވާނެ ކަމަށް އެހޮސްޕިޓަލްގެ ބަޔާނުގައި ބުނެފައި ވެއެވެ.\nދިވެހި ދެމަފިރިއަކަށް ލިބުނު އެއްމާބަނޑު ދެ ކުދިން ނިޔާވެއްޖެ\nތިލަފުށީގައި ނުރައްކާތެރި އެކްސިޑެންޓެއް\nޖޫން 30, 2021 22:02\nޢައިޖީއެމްއެޗް ގައި ހުރިހާ ވައްތަރެއްގެ ޕާރޓިވެސް ބާއްވަންވީ، ވެރިން މެޑަލް ޖެހެން އޮތްގޮތަކްށް މެޑަލް ޖަހަން ކުރެވެންހުރި ހުރިހާކަމެއް ކިރަމުން ދާންވީ ހަމަ ބާރަށް ކުރިއައް... ޔުނީފޯރމްލާ ސްޓާފުންގެ ލާރި ކަމުންދަނީ 2019 އިންފެށިގެން، އެކަމަކު ކޮމެ އަހަރަކު ބަޖެޓްގަ ހިމަނާ... ޔުނީފޯރމް ލާ ސްޓާފުންގެ ފަރާތުން ސަލީމް އާއި އާތިފާ އައް ވަރަށް ސަލާމް...\nޖޫން 30, 2021 22:55\nޚިތާނު ބާއްއ އްވަނީ ކޮން ޖިންސެ އް ކަން އއއެ އެނގޭތަ؟


SunOnline: Fenunee Dhamanavesheege rasmee thaggandu, vaccine thaggandeh noon!\nފެނުނީ ދަމަނަވެށީގެ ރަސްމީ ތައްގަނޑު، ވެކްސިން ތައްގަނޑެއް ނޫން!\nޝަފްނާ ހުސައިން 14 Jan 2020, 17:54\nއައްޑޫ ދަމަނަވެށީގެ ރަސްމީ ތައްގަނޑު. ވަގަށް ނެގި ތައްގަނޑު ފެނުނީ ގދ އަތޮޅުގެ ފަޅު ރަށަކުން -- ފޮޓޯ/ ޕޮލިސް\nގދ. އަތޮޅުގެ ފަޅު ރަށަކުން ފެނިފައިވަނީ އައްޑޫ ސިޓީ ދަމަނަވެށިން ވަގަށް ނެގި ވެކްސިން ތައްގަނޑު ނޫން ކަމަށާއި އެ ރަށުން ފެނިފައި ވަނީ އެ ތައްގަނޑާއެކު ވަގަށް ނެގި ދަމަނަވެށީގެ ރަސްމީ ތައްގަނޑު ކަމަށް ފުލުހުން ބުނެފިއެވެ.\nއައްޑޫ ސިޓީ މަރަދޫފޭދޫގައި ހުންނަ ދަމަނަވެށިން ވައްކަން ކޮށްފައި ވަނީ މިދިޔަ ޑިސެމްބަރު މަހުގެ 26 ވަނަ ދުވަހުއެވެ.\nދަމަނަވެށި ހިންގެވުމާ ހަވާލުވެ ހުންނެވި ކޮމިއުނިޓީ ހެލްތު އޮފިސަރު މުހައްމަދު އިހުތިޝާމް ނަޖީބު އިއްޔެ "ސަން" އަށް ވިދާޅުވީ ދަމަނަވެށިން އޮފީހުގެ ރަސްމީ ލިޔުންތައް ހުރި ސީޕީޔޫ އަކާއި، އޮފީހުގެ ރަސްމީ ތައްގަނޑާއި، ވެކްސިން ޖެހިކަން އަންގައިދޭ ތައްގަނޑާއި ދެ ކީބޯޑާއި މޮނީޓަރަކާއި ކުލަ ޕްރިންޓަރެއްގެ އިތުރުން 1800 ރުފިޔާ އާއި ޓޫލް ކިޓެއް ވަގަށް ނަގާފައިވާ ކަމަށެވެ.\nފުލުހުން ބުނީ ގދ. ކުރިކޭމާހުއްޓާ ކިޔާ ފަޅު ރަށުން ފެނިފައި ވަނީ އައްޑޫ ސިޓީ ދަމަނަވެށިން ގެއްލިފައިވާ އެ އިދާރާގެ ތައްގަނޑު ކަމަށެވެ. ކުރިން ވެކްސިން ތައްގަނޑު ފެނުނު ކަމަށް ރިޕޯޓު ކުރެވިފައި ވަނީ މައުލޫމާތުގެ ކުށަކުންނެވެ.\nއެ އިދާރާގެ ރަސްމީ ތައްގަނޑު ފެނިފައި ވަނީ މި މަހުގެ ހަތަރު ވަނަ ދުވަހު 10:30 ހާއިރު އެ ރަށަށް ގޮސް އުޅުނު އާންމުންތަކަކަށެވެ. ނަމަވެސް ތައްގަނޑު ފެނުނުކަން ފުލުހުންނަށް ރިޕޯޓުކޮށްފައި ވަނީ މިއަދުއެވެ.\nތައްގަނޑު ފެނުނުކަން ފުލުހުންނަށް ރިޕޯޓުކޮށްފައި ވަނީ، ތައްގަނޑު ވަގަށް ނަގާފައިވާކަން އިއްޔެ މީޑިއާތަކުގައި އާންމުކުރުމާ ގުޅިގެންނެވެ.\nއައްޑޫ ދަމަނަވެށީގެ ރަސްމީ ތައްގަނޑާއި، ވެކްސިން ޖެހިކަން އަންގައިދީ ޖަހާ ތައްގަނޑު ގެއްލިފައި ވާއިރުީ، އެރަށުގައި ވެކްސިން ފުރިހަމަ ނުކުރާ ކުދިން ވައްދާ ސްކޫލެއް ހުންނަ ކަމުގެ ތުހުމަތު ވަނީ ކުރެވިފައެވެ.\nއެހެންކަމުން ވެކްސިން ނުދީ، ވެކްސިން ބުކްލެޓް ފުރިހަމަ ކުރިކަމަށް ދައްކަން އެ ތައްގަނޑުތަކުގެ ބޭނުންކުރުމަކީ އެކަށީގެންވާ ކަމެއް ކަމަށާއި، އެކަމާ ކަންބޮޑުވުން ހުރިކަން ދަމަނަވެށިން ވަނީ ފާހަގަކޮށްފައެވެ.\nޖިންސީ ގޯނާ ކުރި ދޮންބައްޕަގެ ބަންދަށް 15 ދުވަސް


Male' ge rayyithun alhugandah ithubaaru kurey, nikamethi viyaka nudheynan: Dr. Muizzu | Mihaaru\nކުރީގެ ހައުސިން މިނިސްޓަރު ޑރ. މުއިއްޒު.-- ފޮޓޯ: އަހުމަދު އަވްޝަން/ މިހާރު\n13 ޖެނުއަރީ 2021 - 14:40\nޕީޕީއެމް ކުރީގެ މިނިސްޓަރު ޑރ. މުހައްމަދު މުއިއްޒު ޕްރޮގްރެސިވް ކޯލިޝަން ޕީޕަލްސް ނެޝަނަލް ކޮންގްރެސް އިދިކޮޅު ފަރާތްތައް ލޯކަލް ކައުންސިލްތަކުގެ އިންތިޚާބު 2020 ލޯކަލް އިންތިހާބު މާލެ\nއިހްސާންތެރިކަމުގެ ބަދަލުދޭންވާނީ، އިހްސާންތެރިކޮށް، ދީނުގައިވެސް ވަނީ އެގޮތަށް. މަނިކުފާނަށް އަހަރެން ތާއީދުކުރަން. މާތްﷲ މަނިކުފާނު ހިޔޮރަޙްމަތުގައި ލައްވާށިއެ.\nޢަހަރުމެން މާލޭ ރައްޔިތުންނަކީ ރަންބިސް އަޅާ ކުކުޅުގެ ވެރިން. މާލޭގެ ކޮންމެ ރަށްވެއްސެއްގެ ބޮޑު ގޯއްޗެއް އޮންނާނެ. ކާފަގެ ގޯތި 12 ދަރިންނަށް ބަހާލީމަ އެވަރުގެ ދެ ގޯތި ކޮންމެ ދަރިއަކަށް. މާލޭގެ ރައްޔިތުން ނިކަމެތިކޮށްލެވޭނެ ގޮތެއް އޮންނާނެތަ؟\nމުއީޒު ހައުސިންގް މިނިސްޓަރު ކަމުގައި ހުރެގެން އެކުލަވާލި، ހުޅުމާލެ ދެވަނަ ފިޔަވަހިން، ފްލެޓް ލިބޭ މީހުންގެ ލިސްޓް ހާމަކުރިނުކުރީ ކީއްވެ؟ މާލެ ރައްޔިތުން އިތުބާރެއް ނުކުރާނެ!\nބަލަ ދެ ދައުރު ނިމެންދެން ހައުސިންގް މިނިސްޓަރުކަމުގައި ހުރި މީހެއް. އޭރު ކުރި ހުރިހާ ކަމެއް އޮތީ ދެފަހަރު ކުރަންޖެހިފަ.\nވަކި މުއިއްޒުއެއް ނޫން، ކޮންމެ މީހަކުވެސް ތިކަހަލަ ބަނދިވަރެއް ދަމާނެ ރައްޔިތުން ފުށުން ކަމެއް ބޭނުންވެގެން އުޅޭއިރު، ރައްޔިތުން ޅޮސް އުނދޯއްޔަށް ލައިގެން ޑާންޑޫން ވެސްކިޔާނެ، އެކަމަކު.....ކުރުކޮށްލާނަން، ތިސިޔާސީ މީހުންގެ ފަރާތުން މިހާތަނަށް ރައްޔިތުން ކޮށްފަވަނީ ހިތި ތަޖުރިބާއެއް.\nކަލޭގެ ބޭނުމަކީ މިސަރުކާރަށް ޖެއްސުންކޮށް ޔާމީނު މިރާއްޖޭގެ ވެރިކަމަށް ސަވާރު ކުރުން ! ކަލޭ އެމަސައްކަތް ކުރާނެ ! ކަލެއަކީ އަނިޔާވެރި ވެރިއެއްގެ އަނިޔާވެރިއެއް !\nމުއިއްޒު ނޫން މީހަކު ބުނިއެއްޗެއްނަމަ ގަބޫލު ކުރެވިދާނެއެވެ.\nކަލޭގެ ވެރިކަމުގައި ސިޓީ ކައުންސިލައް ޖެއްސިހާލު ހަދާންވޭތަ ؟ހަދާން އެބަހުރިތަ ރައްރަށުން ގޯތި ހޯދަން އިންޖީނުގެއިން ފޯމް ދޫކުރަން ހަވާލުކުރިކަން\nސަރުކާރުން ކޮށްނުދިންކަމެއް ކައުންސިލަރަކަށް ކުރެވޭނީ ކިހިނެއްބާ؟\nޕީޕީއެމް މީހުން މުއިއްޒުލައްވާ ޖޯކުހައްދަނީ. މުއިއްޒައްވެސް އެނގޭނެ ނުހޮވޭނެކަން..\nޗާންދަނީ މަގު ކޮޅުން ޖުމްހޫރީމައިދާނު ކުރިމަތިން މަގުގެ ގާނަގާ ގާފެތުރިވަރު ބަލާލާލީމަ އެނގޭނެ މިބޭފުޅާގެ ގާބިލްމިންވަރު..ބަޖެޓުން އެތަނަށްބޮޑުހަރަދުކުރި\nއެމްޓީސީސީ ފެރީޓާމިނަލް (މާލެ) ގަ މުއިއްޒު ބެހެއްޓި ކްލޮކްޓަވަރު ނުފެންނާތީ ވަރަށްގިނަ މީހުން ހޯދާ، އެމީހުނަށް ނޭގުނީ މުއިއްޒު އެ ކްލޮކްޓަވަރު ހެދީ ބިއްލޫރިންކަން.


Council ge lafay'aa nulaa SG'in kanda alhaa islaahu anburaa gengosfi | Jazeera\tކައުންސިލްގެ ލަފަޔާއި ނުލައި އެސްޖީން ކަނޑައަޅާ އިސްލާހު އަނބުރާ ގެންގޮސްފި - Jazeera\nޖަވިޔަނި June 21, 2021 565 views0\nގެމަނަފުށި ދާއިރާގެ މެމްބަރު އަހުމަދު ސައީދު\nކައުންސިލްތަކުގެ ލަފަޔާއި ނުލައި، ސެކެޓްރީ ޖެނެރަލުން އައްޔަނުކުރާ ގޮތަށް ދެ ގާނޫނަކަށް ހުށައަޅާފައިވާ އިސްލާހު އަނބުރާ ގެންގޮސްފިއެވެ.\nމަޖިލީހަށް މި ބިލު ހުށައެޅުއްވީ ގެމަނަފުށި ދާއިރާގެ މެންބަރު އަހުމަދު ސައީދެވެ. އޭނާ ވަނީ ކައުންސިލްގެ ލަފަޔާއި ނުލާ އެސްޖީން އައްޔަނުކުރާ ގޮތަށް ބަދަލުކުރުމަށްޓަކައި ދެ ގާނޫނަކަށް އިސްލާހު ހުށައަޅާފައިވެއެވެ. އެއީ އިދާރީ ދާއިރާތައް ލާމަރުކަޒީ އުސޫލުން ހިންގުމުގެ ގާނޫނަށާއި ސިވިލް ސަރވިސްގެ ގާނޫނަށެވެ.\nމި އިސްލާހު ހުށައެޅުމުގެ ބޭނުމެއްގެ ގޮތުގައި ވަނީ ސީއެސްސީގެ ވަޒީފާއަށް ކުރިމަތިލުމުގެ ފުރުސަތު ފާޅުކަން ބޮޑު ގޮތެއްގައި ހުޅުވާލާ ހަމަހަމަ ފުރުސަތެއް ދިނުމެވެ. އަދި އެ މަގާމަށް އައްޔަނުކުރާ ފަރާތަކީ ސިޔާސީ ނުފޫޒުން އެއްކިބާވެފައިވާ، ވަކި ފަރާތެއްގެ ރުހުން ހޯދުމަށް މަސައްކަތްނުކުރާ ފަރާތެއް ކަން ކަށަވަރުކުރުމެވެ.\nމި ދެ ބިލު އަނބުރާ ގެންގޮސްފައިމިވަނީ މި އިސްލާހަށް ތާއީދު ނުކުރާކަން ގިނަ މެމްބަރުން ހާމަކުރައްވާފައިވަނިކޮށެވެ. އެ މެމްބަރުން ގޮވާލެއްވީ މިހާރު ގާނޫނު އޮތް ގޮތަށް، އިސްލާހެއް ނުގެނެސް ބޭއްވުމަށެވެ.\nމިހާރު ގާނޫނު ގާނޫނު އޮންނަ ގޮތުން ކައުންސިލްތަކުގެ އެންމެ އިސް އިދާރީ މުއައްޒަފުގެ ގޮތުގައި ކަނޑައަޅައި، ސެކެޓްރީ ޖެނެރަލުން އައްޔަނުކުރާނީ ކައުންސިލްތަކުގެ ލަފާގެ މަތިންނެވެ. މި އިސްލާހު ގާނޫނަށް ގެނައީ މި ސަރުކާރުންނެވެ.


Thaa Attolhugai Mimahuge9Vana Dhuvahu Negi Sunkuge Natheejaa Adhives Nulibey - Vaguthu\nތ. އަތޮޅުން މިމަހުގެ9ވަނަ ދުވަހު ނެގި ބައެއް ސުންކު (ސާމްޕަލް)ގެ ނަތީޖާ އަދިވެސް ނުލިބޭތީ އާއްމުން ކަންބޮޑުވުން ފާޅުކުރަން ފަށައިފިއެވެ.\nއެކަމާއި ގުޅޭގޮތުން "ވަގުތު" އަށް މައުލޫމާތު ދެމުން ނަން ހާމަކުރަން ބޭނުން ނުވާ އާއްމުންގެ މީހަކު ބުނީ އެ ދުވަހު އެ އަތޮޅުން ނެގި ސުންކުގެ ތެރެއިން މިހާތަނަށް 30 ވަރަކަށް މީހުންގެ ސުންކުގެ ނަތީޖާ ނުލިބެއެވެ.\nއޭގެ ތެރޭގައި ބަލި ޖެހިފައިވާ މީހަކާއި ބައްދަލުވެގެން އެކަހެރިވެ ތިބި މީހުންނާއި، ބަލި އޮތްތަނަކުން ރަށަށް ދަތުރުކުރުމަށް ފަހު ކަރަންޓީނުވެ ތިބި މީހުން ހިމެނޭ ކަމަށް އޭނާ ބުންޏެވެ.\nވަރަށް ގިނަ ފަހަރު މައުލޫމާތު ސާފުކުރަން ގުޅައިގެން ވެސް ކަމާއި ބެހޭ އެއްވެސް އިދާރާ އަކުން އެ ސުންކުތަކުގެ ނަތީޖާ ނުލިބެން ޖެހޭ އެކަށީގެންވާ ސަބަބެއް ބުނެދެވިފައި ނުވާތީ އެކަމާއި އޭނާ ވަނީ ކަންބޮޑުވުން ފާޅުކޮށްފައެވެ.\n"އައިޖީއެމްއެޗްއިން ވިދާޅުވި ސާމްޕަލް ނެތޭ. ޕޮލިސް ސައިޑުން ވެސް ބެލިން އެ މީހުން ވެސް އެ ޕްރޮސެސް ކުރޭތޯ. ފަހުން އެތަނުގެ އިސް ފަރާތަކުން އެންގި ހުޅުމާލެ އަށް ފޯވަރޑް ކުރިކަން. އައިޖީއެމްއެޗްގެ އިސް ފަރާތެއްގެ ފަރާތުން އެނގުނީ ހުޅުމާލޭގައިކަން ސާމްޕަލްތައް ހުރީ. އެކޮޅަށް ގުޅީމަ ބުނީ އޭގައި ހުރީ އައިޖީއެމްޗްގެ ކޯޑަށްވީމައި ސާމްޕަލް ޕްރޮސެސް ނުވެއޭ. މިކަމުގައި އެޗްޕީއޭ އިން ޖަވާބެއް ނުލިބޭ. އެފަހުން ނެގި ސާމްޕަލްގެ ނަތީޖާ އެބަ ލިބޭ. އިތުރަށް ކަންތައް ކުރަންވީ ގޮތެއް، ދާންވީ ތަނެއް ނޭނގޭ. މިހާރު 20 ދުވަސް ވަނީ ބައެއް މީހުން ކަރަންޓީނުގައި." އޭނާ ބުންޏެވެ.\nއެ އަތޮޅުގެ ރަށްރަށުން އޭގެ ފަހުން ނެގި ސުންކުތަކުގެ ނަތީޖާ ވެސް ލިބިފައިވާ އިރު އެ ނަތީޖާތައް ނުލިބޭތީ ގިނަ އާއްމުންގެ ކަންބޮޑުވުން ހުރި ކަމަށް އޭނާ ފާހަގަކުރެއެވެ. މިކަމާއި މެދު އަދި އެޗްއީއޯސީގެ ބަހެއް ނުލިބެއެވެ.\nފަހަކަށް އައިސް ބައެއް އެހެން ރަށްތަކުން ވެސް ކޮވިޑަށް ޓެސްޓް ކުރާ މީހުންގެ ނަތީޖާ ލިބުން ލަސްވެގެން ޝަކުވާ ކުރުން ވަނީ އިތުރުވެފައެވެ.\nމެއި 14, 2021 21:34\nރާއްޖޭގެ ހޮސްޕިޓލް ތަކުގަ މަސައްކަތްކުރާ 90% މީހުންނަކީ ވަރައް ފަރުވާކުޑަ ބައެއް އެތަނަށް ދާމީހާ ޖެހޭނީ އާދޭސްކުރަން ދެރައީ ކަމެއް ރަނގަޅުކުރަން ނޫޅެ ގައުމުގެ ވެރިމީހާވެސް އެމީހުންނަށް ސަނާ ކިޔާތީ\nމެއި 14, 2021 22:33\nމިމަހުގެ9ވަނަ ދުވަހު ދެއްވަދޫ އިން ނަގާފައިވާ ސާމްޕަލްތަކުގެ ނަތީޖާވެސް އަދި ނުލިބޭ. އެޗްޕީއޭ ފަރުވާ ކުޑަކަމުން ހައްދު ފަހަނަ އަޅައިފި\nލ. އަތޮޅު ހިތަދޫއަށްވެސް ވަނީ މިމައްސަލަ ވަރަށް ބޮޑަށް ފާހަގަ ކުރެވިފައި. ނަތީޖާ ނުލިބި ގިނަ ދުވަސްވީމަ ކޮންމެ މީހަކުވެސް ރުޅި ގަދަވާނެ\nމެއި 14, 2021 22:55\nލ.އަތޮޅުގަ ވެސް ނުލިބޭ9ވަނަ ދުވަހު ސާމްޕަލްގެ ނަތީޖާ އެއް\nމެއި 15, 2021 00:39\nއިސްދޫގަ5ވަނަ ދުވަ ހު ނެގި ސާމްޕަލް ވެސް ނުލިބޭ\nމެއި 15, 2021 01:36\nތި މީހުންނަށް ހަމަ އެކަނި އިގޭނީ ކަރަންޓީން ކުރަން އެކަނި. ދެން އޭގެ ފަހުން އެ ލިޔުން ހޯދަން ވެސް ޖެހޭނީ ތި މީހުން ކައިރީ އާދޭސް ކުރަން.\nމެއި 15, 2021 05:41\nމާވަށުގަ ވެސް ބަލި ވ ބޮޑަށް އެބަ ފެތުރޭ. އަލާމާތްތައް ފެންނަ މީހުން ބައިވަރު. އަމިއްލަ އަށް ބޭސް ގަނެގެން ކަނީ ދެން. އޮންލައިންކޮއް ޑޮކްޓަރަށް ޑޮކްޓަރަށް ނުދެއްކި ޓެސްޓު ނުކުރެވޭ.. ކިޔާނެ ދުލެއް އަހާނެ ފަރާތެއް ނޭނގޭ\nމެއި 15, 2021 05:43\nމާވަށުގަ ވެސް ބަލި ވ ބޮޑަށް އެބަ ފެތުރޭ. އަލާމާތްތައް ފެންނަ މީހުން ބައިވަރު. އަމިއްލަ އަށް ބޭސް ގަނެގެން ކަނީ ދެން. އޮންލައިންކޮއް ޑޮކްޓަރަށް ޑޮކްޓަރަށް ނުދެއްކި ޓެސްޓު ނުކުރެވޭ.. ކިޔާނެ ދުލެއް އަހާނެ ފަރާތެއް ނޭނގޭ. ނަތީޖާ ލިބުން ވެސް އެހާލަސް. ނަތީޖާ ލިބެންދެންވެސް ގެއަކު މަޑެއް ނުވޭ ގިނަ މީހުން.\nކަންކުރަންނޭގޭ ބަޔަކާ ކަންކަކަންކުރަން ހަވާލުކުރުމުގެކުރިން ނުވިސްނާނަމަ އަބަދުވެސް ވާނީ މިހެން ރައްޔިތުން ފައިސާއައްވޯޓް ވިއްކާލާފަ ދެންނިކުމެ ތިޔަ ސިކުވާކުރަނީ ހަވަލުކުރުމުގެ ކުރިން ވިސްނާލަބަލަ މި ކުރެވެނީ ކިހާވަރެއގެ ކަމެއްކަން ހަމަ ހުރިހާ އުދަގުލަކާއި ތުރަލެއްވާނީ ނިކަމެތި ރައްޔިތުންނަށް މިހާރު މި ދިވެހިރާއްޖޭގާ އާމްދަނީއެއް ހޯދޭނެ ގިނަ ދޮރުތައް ބަންދުވެއްޖެ ހަމައެކަނި ވަޒީފާތަކުގާ އުޅޭމީހުން ފިޔަވާ ދެންނެތް ޔަގީނުން އެއްލިބޭނެ ފަދަ އެގޭމީހެއް މިބުނީ އާންމު މަސައްކަތްކުރާ މީހުންގެ ވާހަކަ


Hanimaadhoogai baahvaa futsal mubaaraai vigar kap 2012 ge guruathulun baahvaifi\nހަނިމާދޫގައި ބާއްވާ ފުޓްސަލް މުބާރާތް ވިގަރ ކަޕް 2012 ގެ ގުރުއަތުލުން ބާއްވައިފި\nހދ ހަނިމާދޫ ޒުވާނުންގެ ޖަމްއިއްޔާ އިން އިންތިޒާމު ކޮށްގެން ބާއްވާ “ވިގަރ ކަޕް” ފުޓްސަލް މުބާރާތުގެ ގުރުއަތުނެގުން ބާއްވައިފިއެވެ.\nސެޕްޓެމްބަރ 18 ވީ އަންގާރަ ދުވަހުގެ ރޭ ހަނިމާދޫ އިޖްތިމާއީ މަރުކަޒުގެ ހޯލުގައި ގުރުއަތުލުން ބޭއްވި މި މުބާރާތް ބޭއްވުމަށް ހަމަޖެހިފައިވަނީ މިމަހުގެ 21 އިން 30 ގެ ނިޔަލަށެވެ. މިމުބާރާތް ކުރިއަށް ގެންދިއުމަށް ހަމަޖެހިފައިވަނީ ހަނިމާދޫ އިޖްތިމާއީ މަރުކަޒުގެ ގޯތިތެރޭގައި ހަދާފައިވާ ޓާރފް ދަނޑު “ހަނިމާދޫ ސްޕޯޓްސް ކޮމްޕްލެކްސް” ގައެވެ.\nވޭތުވެދިޔަ 2011 ވަނަ އަހަރު މި މުބާރާތުގައި 15 ޓީމު ބައިވެރިވެފައި ވާއިރު މިއަހަރު މި އަދަދު ވަނީ 16 އަށް އިތުރުވެފައެވެ.4ގުރޫޕަކަށް ބަހާލައިގެން ކުރިއަށް ގެންދާ މިމުބާރާތުގެ ގްރޫޕް އޭ ގައި ހިމެނެނީ ހަނިމާދޫ ޕޮލިސް، ރިއަލް ސްޓާރސް، ޑާކްނެސް އަދި ޔޫތު ފްރެންޑްސް 1 ކެވެ. ގްރުޕް ބީ ގައި ހިމެނެނީ ޔޫތް ފޮރެންޑްސް-4، އަހުލީ ނުގުޑާ ކަންމަތި، އަހުލީ، އަދި ޔުނީފޯރމެވެ. ގްރޫޕް ސީގައި ޔޫތް ފްރެންޑްސް އާއި، ޑާރކްނެސް ސްޕާރޓެންސް، އަހުލީ ޔަންގ ބޯއީސް އަދި ޔޫތް ފްރެންޑްސް-3 ހިމެނޭ އިރު ގްރޫޕް ޑީގައި ހިމެނެނީ ޕީ އެސް 3، ރޫޙް، ރިއަލް ޖޫނިއަރސް އަދި ރޫޙް ސްޓާރސްއެވެ. މިއިން ކޮންމެ ގްރޫޕަކުން ވެސް އެންމެ ގިނަ ޕޮއިންޓް ހޯދާ ދެޓީމެއް ކުއާޓާ ފައިނަލަށް ދާނެއެވެ.\nމާދަމާ ހަވީރު 16:00 ގައި ފެށުމަށް ހަމަޖެހިފައިވާ މިމުބާރާތުގެ ޝަރަފްވެރި މެހެމާނަކީ ހަނިމާދޫ ވިގަރ ފިހާރައިގެ ވެރިޔާ ސައީދު އިބްރާހިމެވެ. މިއީ ވިގަރ ފިހާރައިގެ އެހީތެރިކަމާއެކު ކުރިއަށްގެންދާ މުބާރާތެކެވެ.


ދިރާގު މޯލްޑިވްސް ރޯޑް ރޭސް ސެޕްޓެމްބަރު 20 ގައި\nދިވެހިރާއްޖޭގައި ބާއްވާ އެންމެ ބޮޑު އަދި ބައިނަލްއަޤްވާމީ ގޮތުން އެކްރެޑިޓްކޮށްފައިވާ ހަމައެކަނި ދުވުމުގެ އިވެންޓްކަމުގައިވާ ދިރާގު މޯލްޑިވްސް ރޯޑް ރޭސް 20 ސެޕްޓެމްބަރ 2019 ވާ ހުކުރު ދުވަހު ބާއްވާނެކަން ދިރާގުން އާންމުކޮށް އިއުލާންކޮށްފި އެވެ.\nދިރާގުން ބުނިގޮތުގައި5– 10 ކިލޯމީޓަރުގެ ދެ ކެޓަގަރީއަކުން ދުވުމަށް ހަމަޖެހިފައިވާ ރޭސް މިއަހަރުވެސް ބޭއްވުމަށް ހަމަޖެހިފައިވަނީ ހުޅުމާލޭގަ އެވެ.\nމިއަހަރުގެ ރޭހުގެވެސް ޝިޔާރަކީ ކުޑަކުދިންގެ ހައްގުތައް ހިމާޔަތްކޮށް ރައްކާތެރިކުރުމުވެ. އަދި ކުޑަކުދިންގެ ހައްގުތައް ހިމާޔަތްކުރުމުގެ މަސައްކަތުގައި އުޅޭ މަދަނީ އެކި ޖަމިއްޔާތަކާއި އެންޖީއޯތައް މިއިވެންޓުގައި ބައިވެރިވެ އިވެންޓުގައި ރަޖިސްޓްރީ ކުރުމަށް ވަނީ މިއަދުން ފެށިގެން 20 ޖުލައި 2019 އާއި ހަމައަށް ހުޅުވާލާފައިއެވެ. އަދި ރަޖިސްޓްރީ ކުރާ ޖަމިއްޔާތައް ގައިޑްލައިނާއެއްގޮތަށް ދިރާގު ރޯޑް ރޭހުގެ ވެބްސައިޓުގައިޝާއިއުކުރެވޭނެއެވެ.\nދިރާގުން ބުނި ގޮތުގައި ހުރިހާ ދުވުންތެރިން ވެސް ވެބްސައިޓްގައި ޝާއިއުވެފައިވާ ޖަމިއްޔާތަކުގެ ތެރެއިން އެމީހެއްގެ ދުވުން ހާއްސަކުރާނީ ކޮން ޖަމިޔާއަކަށްކަން ކަނޑައަޅާނެއެވެ. އެގޮތުން އެންމެ ގިނަ ދުވުންތެރިން ހިޔާރުކުރާ5ޖަމިއްޔާއަކަށް ޖުމްލަ 200،000 ރުފިޔާ ދިރާގުން ހަދިޔާކުރާނެއެވެ.


Wuhan City in ekaku ves positive nuvey, dhuniye ah ummeedheh - vNews.mv\nވުހާން ސިޓީއާއި ހޫބޭ ޕްރޮވިންސުން އެކަކުވެސް ޕޮޒިޓިވްނުވޭ، ދުނިޔެއަށް އުންމީދެއް!\nސައިފް އަޒްހަރު 19 March 2020, 19:02\nވޭތުވެދިޔަ 24 ގަޑިއިރުގެ ތެރޭގައި ވުހާން ސިޓީންވެސް އަދި ވުހާން ސިޓީ ހިމެނޭ ހޫބޭ ޕްރޮވިންސުންވެސް ކޮރޯނާވައިރަސްއަށް އަލަށް އެއްވެސް މީހަކު ޕޮޒިޓިވްވެފައި ނުވާކަމަށް ޗައިނާ ސަރުކާރުން ހާމަކޮށްފިއެވެ.\nވުހާން ސިޓީއަކީ، ކޮވިޑް-19 ގެ ނަމުން ނަންދެވިފައިވާ ނުރައްކާތެރި ކޮރޯނާވައިރަސް އެންމެ ފުރަތަމަ ފެތުރޭންފެށި ރަށެވެ. ބަލިޖެހިފައިވާ މީހުންނާއިގެން ވުހާން ސިޓީގެ ހޮސްޕިޓަލްތައް އެއްއިރެއްގައި އޮތީ ތޮއްޖެހިފައެވެ. ބަލިމީހުންނަށް ފަރުވާދިނުމަށް ގާއިމްކުރި ވަގުތީ ހޮސްޕިޓަލްތައްވެސް ފުރިބާރުވެ އެތައްބަޔަކު މަރުވަމުންދިޔަ ރަށެކެވެ.\nއެހެން ނަމަވެސް، ޗައިނާގެ ނޭޝަނަލް ހެލްތު ކޮމިޝަނުން މިއަދު ބުނެފައިވަނީ، ވޭތުވެދިޔަ 24 ގަޑިއިރުގެ ތެރޭގައި ވުހާން ސިޓީންވެސް އަދި ހޫބޭ ޕްރޮވިންސުންވެސް އަލަށް އެއްވެސް މީހަކު ޕޮޒިޓިވްވެފައި ނުވާ ކަމަށެވެ.\nމިއީ، ވައިރަސް ފެތުރޭންފެށިފަހުން ހޫބޭ ޕްރޮވިންސުން އެއްވެސް މީހަކު ޕޮޒިޓިވް ނުވާކަމަށް ރެކޯޑްކުރެވުނު ފުރަތަމަ ދުވަސްކަމަށް ހެލްތު ކޮމިޝަނުން ހާމަކޮށްފައި ވެއެވެ.\nމި ޚަބަރާއެކު، ދުނިޔެއަށް އުންމީދުތަކެއް ލިބިގެން ހިނގައްޖެ ކަމަށް މީޑިއާއިން ރިޕޯޓްކުރަމުން އެބަގެންދެއެވެ.\nމިއީ، ވައިރަސް ހުއްޓުވަން ޗައިނާއިން އަޅާފައިވާ ހަރުކަށި އަދި ވަރުގަދަ ފިޔަވަޅުތަކުން ދުނިޔެއަށް ފިލާވަޅެއް ލިބިގެންދާނެ ކަމެއް ކަމަށްވެސް ބުނަމުން ގެންދެއެވެ.\nޗައިނާގެ ނޭޝަނަލް ހެލްތު ކޮމިޝަނުން ބުނެފައިވަނީ ވޭތުވެދިޔަ 24 ގަޑިއިރުގެ ތެރޭގައި ވުހާން އަދި ހޫބޭއިން އަލަށް މީހަކު ޕޮޒިޓިވްވެފައި ނުވި ނަމަވެސް 8 މީހުން ބަލީގައި މަރުވެފައިވާ ކަމަށެވެ. އަދި ޗައިނާއަށް ބޭރުން އައި 34 މީހަކު ވައިރަސްއަށް ޕޮޒިޓިވްވެފައިވާ ކަމަށްވެސް ބުނެފައި ވެއެވެ.\nޗައިނާގެ ނޭޝަނަލް ހެލްތު ކޮމިޝަންގެ ސީނިއަރ އިންސްޕެކްޓަރ ޖިއާއޯ ޔަހޫއީ ވިދާޅުވީ، އެތައް ދުވަހެއްގެ ބުރަ މަސައްކަތަށްފަހު މިއަދު އިރުއަރާ މަންޒަރު ފެނިއްޖެ ކަމަށެވެ.\nޖިއާއޯ ވިދާޅުވީ، ބަލިޖެހޭ މީހުންގެ އަދަދުތައް މަދުކުރެވުމަކީ، ވައިރަސް ފެތުރުން ކޮންޓްރޯލް ކުރުމާއި، ފަރުވާދިނުމަށް ޗައިނާއިން ބޭނުންކުރާ މެތަޑް މަސައްކަތްކުރާކަން ހާމަވާ ކަމެއް ކަމަށެވެ.\nޗައިނާގައި ވައިރަސް އެންމެ ފުރަތަމަ ފެތުރޭންފެށި ވުހާ ސިޓީ ޖެނުއަރީމަހުން ފެށިގެން އަދިވެސް އޮތީ ލޮކްޑައުންގައެވެ. ޗައިނާ ސަރުކާރުން މިހާރު ތައްޔާރުވަމުންދަނީ ވުހާން ސިޓީ ހިމެނޭ ހޫބޭ ޕްރޮވިންސްގެ އެތެރޭގައި ދަތުރުކުރުމުގައި އަޅާފައޮތް ދަތިކުރުންތައް އުވާލައި، ޗެކްޕޮއިންޓްތައް ނެގުމަށް ތައްޔާރުވަމުންނެވެ.\nވުހާން ސިޓީއަކީ ހޫބޭ ޕްރޮވިންސްގެ ވެރިރަށެވެ. ވުހާންއަށް މިހާރުވެސް ވަދެ ނުކުމެ ހެދެނީ ވަރަށް ޚާއްސަ ހުއްދައެއް އޮވެގެންނެވެ.\nވުހާންގެ ލޮކްޑައުން އުވާލާނީ ދެ ހަފްތާގެ މުއްދަތަށް ބެލުމަށްފަހު، އެއްވެސް މީހަކު ވައިރަސްއަށް ޕޮޒިޓިވް ނުވާނަމަ ކަމަށް ޗައިނާ ސަރުކާރުގެ އިސް އޮފިޝަލަކު ވިދާޅުވެފައި ވެއެވެ.\nކޮވިޑް-19 ވައިރަސް ޗައިނާއިން ބޭރުގެ ދުނިޔޭގެ ހުރިހާ ބިތަކަށް ފެތުރިފައިވާއިރު، މިބަލީގައި މިހާތަނަށް 9,234 މީހުން މަރުވެ، ބަލި ޖެހުނު މީހުންގެ އަދަދު 222,424 އަށްއަރާފައި ވެއެވެ.\nބަލީގައި މަރުވި މީހުންގެ ތެރެއިން 3،249 މީހުންނަކީ ޗައިނާއިން މަރުވި މީހުންނެވެ. އަދި ބަލިޖެހުނު މީހުންގެ ތެރެއިން 80،928 މީހުންނަކީ ޗައިނާގެ ރައްޔިތުންނެވެ.


Raajjey Ge Inthihaab Faskohfaane Kamah Ingireysi Safeeru Vidhaalhuvehjje - Vaguthu\nރާއްޖޭގެ އިންތިޚާބު ފަސްކޮށްފާނެ ކަމަށް އިނގިރޭސި ސަފީރު ވިދާޅުވެއްޖެ\n8 މަސް ކުރިން ( ސެޕްޓެމްބަރު 22, 2018 )\nއިނގިރޭސިވިލާތުން ރާއްޖެ އަށް ކަނޑައަޅުއްވާފައި ހުންނަވާ ސަފީރު ޖޭމްސް ޑޯރިސް\nރާއްޖޭގައި މާދަމާ ބާއްވަން ނިންމާފައިވާ ރިޔާސީ އިންތިޚާބު ފަސްކޮށްފާނެ ކަމަށް އިނގިރޭސިވިލާތުން ރާއްޖެ އަށާއި ސްރީލަންކާ އަށް ކަނޑައަޅުއްވާފައި ހުންނަވާ ސަފީރު ޖޭމްސް ޑޯރިސް ވިދާޅުވެއްޖެއެވެ.\nޑޯރިސް މީގެ އިރުކޮޅެއް ކުރިން ކުރެއްވި ޓްވީޓެއްގައި ވިދާޅުވީ ރާއްޖޭގައި މިއަދު ހިނގައިގެން ދިޔަ ކަންތައްތަކަށް ބަލާއިރު މާދަމާ ކަންތައް ވެގެން ހިނގައިދާނެ ގޮތަކާއި މެދު ވަރަށް ގިނަ މީހުން ކަންބޮޑުވެފައިވާ ކަމަށެވެ.\n"މާދަމާގެ ވޯޓް ލަސް ކޮށްފިނަމަ އެކަން ވެގެން ދާނީ ރާއްޖެއަށާއި ޑިމޮކްރަސީ އަށް ވަރަށް ހިތާމަވެރި ދުވަހަކަށް." ޑޯރިސް ވިދާޅުވިއެވެ.\nޑޯރިސް ވިދާޅުވީ އޭނާ އުއްމީދު ކުރައްވަނީ މާދަމާގެ އިންތިޚާބަކީ މިނިވަން އިންސާފުވެރި އިންތިޚާބަކަށް ވެގެން ދާނެ ކަމަށެވެ.\nރިޔާސީ އިންތިޚާބު ފަަސްކޮށްފާނެ ކަމަށް އިނގިރޭސި ސަފީރު ވިދާޅުވެފައި ވަނީ އެމްޑީޕީގެ ރިޔާސީ ކެންޑިޑޭޓް އިބްރާހިމް މުހައްމަދު ޞާލިހް (އިބޫ) ގެ އޮފީހުން ރިޝްވަތުގެ ފައިސާ ބަހަމުންދާ ކަމަށް ތުހުމަތު ކޮށް ފުލުހުން އެއޮފީސް ފާސްކުރަމުން ގެންދާތީ ކަމަށް ބެލެވެއެވެ.\nރިޔާސީ އިންތިޚާބު ފަަސްކޮށްފާނެ ކަމަށް އިނގިރޭސި ސަފީރު ވިދާޅުވި ނަމަވެސް އިލެކްޝަންސް ކޮމިޝަނާއި ސިޔާސީ ޕާޓީތައް އޮތީ މާދަމާގެ ރިޔާސީ އިންތިޚާބަށް ފުރިހަމައަށް ތައްޔާރު ވެފައެވެ. ވޯޓް ފޮށިތަކާއި، ވޯޓް ކަރުދާސް ފޮނުވަން ޖެހޭ ތަންތަނަށް ފޮނުވާ މިހާރު ވަނީ އެންމެ ފަހުގެ ތައްޔާރީތައް ނިމިފައެވެ.\nސެޕްޓެމްބަރު 22, 2018 23:29\nސެޕްޓެމްބަރު 23, 2018 14:56\nހަހަހަހާ ހާހާހިހިހީ--މިއުޅޭ އިނގިރޭސިކާަރުން ދޯ\nސެޕްޓެމްބަރު 22, 2018 23:30\nކަލޭތަ އެ ފައިސާ ފޮނުވީ! އުޅޭ ގޮތުން ދެން ހަމަ އަހާލީ!\nސެޕްޓެމްބަރު 22, 2018 23:42\nއެންމެ ފުރަތަމަ ތިމާގެ އަމިއްލަ ޤައުމު ގެ ކަންތައްތައް ހަމަޔަކަށް އަޅުވަބަލަ. ޑޯރިސް އާ ކޮންބެހޭ ކަމެއް. ކަލޭމެންތީ މުޅިދުނިޔެ ހާލާކު ކުރާބަޔަކީ\nސެޕްޓެމްބަރު 22, 2018 23:51\nކިހާ ބޮޑު ކަމެއް. ކަލެއާ ކޮން ބެހޭ ކަމެއް.\nސެޕްޓެމްބަރު 22, 2018 23:58\nމިދެން ކާކުތަ އަގަތަޅަން....އަމިއްލަ ގައުމު މައިތިރި ކޮއްބަލަ..ބަލާއެއްނު\nސެޕްޓެމްބަރު 23, 2018 00:20\nފަސްކުރާ ކަހަލަ ކަމެއް ވެއްޖެއްޔާ "ފަސް ކޮށްފާނެ" ކަން އެންމެނަށްވެސް އެނގޭ. ކަލޭ ދެން މާ މޮޅު މީހަކަށް ވީތަ ތިހެން ބުނީމަ؟\nސެޕްޓެމްބަރު 23, 2018 00:22\nސެޕްޓެމްބަރު 23, 2018 00:24\nދެން ކަލެއަށް ކީއް. ފެލިފެލި އޮވޭ އަލިފާން ދަރުގަނޑާ.\nސެޕްޓެމްބަރު 23, 2018 00:30\nއިނގިރޭސި ސަފީރު އިދިކޮޅެއް ކެންޕޭނުނުކުރޭ. ތީ ރަނގަޅަށްވިއްޔާ ނަޝީދު ސަފީރުބޮލަށް ޖެހި ޗިޕެއް.\nސެޕްޓެމްބަރު 23, 2018 01:00\nކޮން ބަލާއެއް ސަފީރު...ކަލެއަށް ކޮން ކަމެއް\nގަންޖާ ވެރިން މި ޤައުމަށް ގެންނަން ހާދަ ވަރެއް ތިޔަ އަރުވަނީ\nސެޕްޓެމްބަރު 23, 2018 05:53\nމިރާއްޖެއަށް ގަންޖާވރރިންވެސް އަދި ގުންޑާ ވެރިންވެސް ބޭނުމެއްނުވޭ\nސެޕްޓެމްބަރު 23, 2018 01:26\nކޮމަންވެލްތުގެ އިސްތިޢުމާރުގެ ދަށަށް އަލުން ގެނެވޭނީ އިބޫ ހޮވުނީމަ. އެހެންވެ ކަށްގަނޑަށް ބާރުކުރަނީ ކަންނޭނގެ.\nސެޕްޓެމްބަރު 23, 2018 01:41\nދެން ކަލޭމެންނަކާ ކޮނބެހޭކަމެއް މިއީ ބޮޑުބަލާވެރިކަމެއްނު މިގައުމަށް ކުރިމަތި ވެފައިއޮންން\nސެޕްޓެމްބަރު 23, 2018 02:21\nތިޔައިނގިރޭސި ނުވަތަ އެމެރިކާ އެމްބެސެޑަރުންނާހުރެ މިހާރުބަލާއަކަށް ވެއްޖެކަންނޭނގެ. އަހަރުމެން ބެހެނީތަ، ކަލޭމެނާ\nސެޕްޓެމްބަރު 23, 2018 04:36\nޙާދަމޮލު ގަމާރުންތަކެކޭދޯ ނޭނގެ ކަމެެއްވެސް ނޯވޭ އިނގޭކަމެއް ވެސް ނެތް\nސެޕްޓެމްބަރު 23, 2018 05:36\nމީނަޔައް ދޯ އިންގޭނީ.\nސެޕްޓެމްބަރު 23, 2018 05:37\nލަންކާގައި ރޭގައި ހޭލާ ހުރެގެން ނަޝީދުއާއެކު ހާދަ ވަގުތެއް މިކަލޭގެ ހޭދަމިކުރަނީ. އެހެން ތިބެގެން އެކިއެކި ބައިނަލްއަޤވާމީ މީޑިއާތަކުން ރިޕޯޓްތައް އެންޓި ކެމްޕެއިންގެ ގޮތުގައި ޔާމީނާ ދެކޮޅަށް އެބަ ގެނުވާ.2ކެނޑިޑޭޓުންނަށް ހަމަހަމަ ޚަބަރެއް ގެނެސްދޭތަން ނުފެނުމަކީ ހަމަހަމަ ކަމާއި ޑިމޮކްރަސީގެ ވާހަކަ ދައްކާމީހުންނާށް ވަރަށް ހުތުރު ކަމެއް. ޑިމޮކްރަސީ މިފެންނަކީ ދޮންމީހުން މޮޑޭ ފުއްގަނޑެއްގެ ގޮތުގައި.\nސެޕްޓެމްބަރު 23, 2018 05:47\nޑޯރިސް ކަލޭ ރަށަޢް ދޭބަލަ އެމެރިކާ ކެނެޑާ އިންޑިއާ އިނގިރޭސި ވިލާތް މިގައުމު ތަކުގެ ސަފީރުން ބޭނުމެއްނުވޭ މިގައުމަށް\nސެޕްޓެމްބަރު 23, 2018 06:00\nއެހެންނުންވާނީ އެސޮރަށްވެސް ބައިއަޅާނެ\nއެވެސް ޔަހޫދީބައިގަޑުގެ ބަލާވެރިކަމެއް އެހެވީމާ\nއެސޮރުގެ ތަންތަނަށް ބާރުއަރާނެނުން އެހެންވެ\nތުރުތުރު އަޅަނީ އެސޮރު ?\nސެޕްޓެމްބަރު 23, 2018 06:21\nމިއީ ހަމަސީދާ އިންތިޚާބަށް ނުފޫޒު ފޯރުވަން މިމީހުން ކުރާ މަސައްކަތް އެއީ ހަމަ ލާދީނީ ސަރުކާރެއް މިގައުމަށް ގެނެވޭތޯ އިނގެރޭސިން ޖަހާ ރޮކެޓް\nސެޕްޓެމްބަރު 23, 2018 07:51\nކަލޭމެން ކިތަށްމެވަރަކަށް ފެލިފެލި ތިއްބަސް ރައީސް ޔާމީން ހޮވާނަން\nސެޕްޓެމްބަރު 23, 2018 07:54\nދިވެހިންގެ ބޮލަކަށް މިހާރަކު ނޭރެވޭނެ\nސެޕްޓެމްބަރު 23, 2018 08:35\nމިކަލޭ ގެ ބޮލުގަ ރޮދި ފުރަން އެބަ ޖެހޭ ދެން އެންމެން ކިޔާނެ ބޮލުރޮދި އިނގިރޭސި ސަފީރު ހިނިއންނަނީި.\nސެޕްޓެމްބަރު 23, 2018 10:21\nކިހާބޮޑުބަލާވެރިކަމެއް މިރާއްޖޭގެކަންކަމާއަޅާގަނެގެން ހޭބަލިވެގެން ތެޅިއަރުވަނީ ކިހިނެއްވެގެން އަހަރުމެން ތިތާގެކަންކަމާ އަޅާގަނެގެން ހޭދެބައިވެގެނެއްނޫޅެން!\nސެޕްޓެމްބަރު 23, 2018 12:19\nއޭ ސަފީރު ބޭބޭ! ދެލޯ މާބޮޑު ނުކޮށްބަލަ!\nފައްޅި އަޅާބިމާއި ހަވާލުވާން އައުމުގެ ދަޢުވަތު، އިބޫ ވަނީ ހާރޑިންގހަމް އާއި ނަޝީދުގެ އިމާމް ފާދިރީއަށް ފޮނުވައި ހަމަ ޖެހިފައެވެ. ދެއަތް ޖަހާބަލަ!!?


Pichichi Award aai assist ge record ves Messi\nއެންމެ ގިނަ ގޯލް ޖަހައިގެން ލަލީގާގައި ދޭ ޕިޗީޗީ އެވޯޑް ހަތް ވަނަ ފަހަރަށް ބާސެލޯނާގެ ކެޕްޓަން ލިއޮނަލް މެސީ ހޯދުމުގެ އިތުރަށް އެއް ސީޒަނެއްގައި އެންމެ ގިނަ އެސިސްޓް ކޮށްގެން އޭނާ ރެކޯޑެއް ހަދައިފި އެވެ.\nސީޒަންގެ ލަލީގާ ރޭ ނިމުނު އިރު މެސީ ވަނީ 25 ގޯލް ޖަހާފަ އެވެ. ޑިޕޯޓިވޯ އަލަވޭޒް އާ ދެކޮޅަށް ބާސެލޯނާ ނުކުތުމުގެ ކުރިން، ލަނޑު ލިސްޓްގައި މެސީ އާއި ވާދަވެރި ރެއާލް މެޑްރިޑްގެ ކަރީމް ބެންޒެމާ އޮތީ ދާދި ކައިރީގަ އެވެ. 23 ގޯލުން މެސީ ކުރީގައި އޮތް އިރު ބެންޒެމާ ވަނީ 21 ގޯލް ޖަހާފަ އެވެ.\nއަދި އަލަވޭޒް ކޮޅަށް ރޭ ކާމިޔާބު ދެ ލަނޑާއެކު މެސީ ވަނީ ހަތަރު ލަނޑުގެ ލީޑެއް ނަގާފަ އެވެ. މިއީ ޕިޗީޗީ އެވޯޑް ޖެހިޖެހިގެން މެސީ ހޯދި ހަތަރު ވަނަ ފަހަރެވެ. އެއީ މި ގަރުނުގައި މިހާ ދިގު ޕީރިއަޑަކަށް ކުޅުންތެރިޔަކު ޖެހިޖެހިގެން އެވޯޑް ހޯދި ފުރަތަމަ ފަހަރެވެ. އެތުލެޓިކޯ މެޑްރިޑާއި ރެއާލް މެޑްރިޑަށް ކުޅުނު މެކްސިކޯގެ ހޫގޯ ސަންޗޭޒް ވެސް ވަނީ 80 ގެ އަހަރުތަކުގައި ޖެހިޖެހިގެން ހަތަރު ފަހަރަށް އެ އެވޯޑް ހޯދާފަ އެވެ.\nމެސީއަށް އެއް ވަނަ ލިބުނީ ލަނޑުގެ ލިސްޓްގެ ކުރިން އެކަންޏެއް ނޫނެވެ. އޭނާ ވަނީ އެސިސްޓްގައި ވެސް އެއް ވަނަ ހޯދާފަ އެވެ. މި ސީޒަންގައި އޭނާ ކުރި 21 އެސިސްޓަކީ ލަލީގާގައި ރެކޯޑެކެވެ. މީގެ ކުރިން އެއް ސީޒަނެއްގައި އެންމެ ގިނަ އެސިސްޓްކޮށްގެން އެ ރެކޯޑް ހަދާފައި ވަނީ ބާސާގެ ކުރީގެ ކެޕްޓަން ޒަވީ ހެނާންޑޭޒް އެވެ. އޭނާ ވަނީ 2008-09 ގެ ސީޒަންގައި 20 އެސިސްޓް ކޮށްފަ އެވެ.


SunOnline: Raajje-China match ah ticket gannan boa vaareygai ves queue hadhaifi\nރާއްޖެ-ޗައިނާ މެޗަށް ޓިކެޓް ގަންނަން ބޯ ވާރޭގައިވެސް ކިޔޫ ހަދައިފި\nޝަފްނާ ހުސައިން 08 Sep 2019, 20:54\nރާއްޖެ-ޗައިނާ މެޗުގެ ޓިކެޓު ގަންނަން ގަލޮޅު ދަނޑު ބޭރުގައި ކިޔޫ ހަދާފައި --- ސަން ފޮޓޯ: މުހައްމަދު މުޒައްޔިން ނާޒިމް\nމިހާރު ކުރިއަށްދާ ވޯލްޑް ކަޕް ކޮލިފައިންގައި އަންނަ އަންގާރަ ދުވަހު މާލޭގައި ޗައިނާ އާއި ރާއްޖެ ކުޅޭ މެޗުގެ ޓިކެޓު ގަންނަން ގަލޮޅު ދަނޑު ބޭރުގައި ދިގު ކިއޫއެއް ދަމާލައިފި އެވެ.\nމެޗުގެ ޓިކެޓު ވިއްކަން ފެށީ މިއަދު ހަވީރު 4:30 ގައެވެ. ޓިކެޓު ވިއްކަން ފެށުމާއެކު ގިނަ ބަޔަކު ވަނީ ކިޔޫގައި ޖެހިފަ އެވެ. އަދި މިހާރު ވެހޭ ބޯ ވާރޭގައި ވެސް ގިނަ އަދަދެއްގެ ބަޔަކު ޓިކެޓު ގަތުމަށް ބޭރުގައި ކިޔޫ ހަދާފައި އެބަތިއްބެވެ.\nމި މެޗަށް ސަޕޯޓަރުންނަށް ދޫކުރަން ހަމަޖެހިފައި އޮތީ 3،400 ޓިކެޓު ކަމަށް ވާއިރު، ގިނަ ބަޔަކު ވެހޭ ވާރެއަށް ސަމާލުކަމެއް ނުދީ އަދިވެސް މަޑުކޮށްގެން ތިބީ، ކިޔޫއިން ފައިބައިފި ނަމަ ޓިކެޓެއް ނުލިބިދާނެތީ އެވެ.\nމި ދުވަސްވަރަކީ ޗައިނާގެ ގިނަ ފަތުރުވެރިންތަކެއް ރާއްޖޭގައި ޗުއްޓީ ހޭދަކުރަމުންދާ ދުވަސްވަރެއް ކަމަށްވާތީ ގިނަ ޓްރެވަލް އޭޖެންސީ ތަކުން ވެސް މި މެޗުގެ ޓިކެޓު ހޯދުމަށް އަންނަނީ އެދެމުންނެވެ. އެހެންކަމުން ދޫކުރާ ޓިކެޓު ތަކުގެ ތެރެއިން ވަކި ބައެއް ޗައިނާ ސަޕޯޓަރުންނަށް ވެސް ހާއްސަ ކުރަން ޖެހޭނެ އެވެ.\nއަދި މި މެޗަކީ ދޮޅު އަހަރަށް ފަހު، ގައުމީ ކެޕްޓަން، އަލީ އަޝްފާގް (ދަގަނޑޭ) ގައުމީ ޖޯޒީގައި ފެނިގެންދާ ފުރަތަމަ ފަހަރު ކަމަށްވުމުން މެޗު ބަލާލަން، ދަނޑަށް ވަންނަން ބޭނުން މީހުން ވަނީ އިތުރުވެފަ އެވެ.\nއަށް ހާސް މީހުންގެ ޖާގައިގެ ދަނޑަށް މިފަހަރު 3400 ޓިކެޓު ދޫކުރަނީ ދަނޑުގެ ސަހަރާއާ ވީ ސިޑިބަރިއާއި އިރުމަތީ ފަރާތުގެ (ބޮޑުގޭޓް ފަޅި) ސަލާމަތީ ސަބަބުތަކަށްޓަކައި ބޭނުން ކުރުން މަނާ ކޮށްފައި ވުމުންނެވެ.\nރާއްޖެއާ ޗައިނާ ބައްދަލުކުރާ މެޗު ފަށާނީ އަންގާރަ ދުވަހުގެރޭ 8:00ގަ އެވެ.


Sudan ge boduvazeeru alun magaamah | Mihaaru\nދުނިޔެ / ސޫދާން\nސޫދާނުގެ ކުރީގެ ބޮޑުވަޒީރަށް އަލުން މަގާމު\nމަގާމުން ދުރުކޮށް، ގޭ ބަންދުގައި ހުންނެވި ބޮޑުވަޒީރު އަބްދުﷲ ހަމްދޫކު\n21 ނޮވެމްބަރ 2021 - 16:30\nމިދިޔަ އޮކްޓޫބަރު މަހުގެ 25 ވަނަ ދުވަހު މަގާމުން ދުރުކޮށް، ގޭ ބަންދުގައި ހުންނެވި ބޮޑުވަޒީރު އަބްދުﷲ ހަމްދޫކަށް އަލުން އެ މަގާމު ދިނުމަށް، އެ ގައުމުގައި މިހާރު ވެރިކަން ކުރާ އަސްކަރީ ވެރިން އެއްބަސްވެއްޖެ އެވެ.\nސޫދާނުގައި މިހާރު އުފެދިފައިވާ ސިޔާސީ ހަމަނުޖެހުންތައް ހައްލު ކުރުމުގެ މަސައްކަތް ކުރާ މެދުވެރިން ހަބަރު ދޭ ގޮތުގައި، މިކަމަށް އެއްބަސްވީ، ވެރިކަން ކުރާ އަސްކަރީ ސަރުކާރާއި ސިޔާސީ ޕާޓީތަކުގެ އިސް ލީޑަރުންނާއި ކުރީގެ ހަނގުރާމަވެރި ޖަމާއަތުގެ ވެރިންނާ ދެމެދު ކުރެވުނު މަޝްވަރާތަކުންނެވެ. އެއްބަސްވެފައިވަނީ ހުރިހާ ސިޔާސީ ގައިދީން މިނިވަންކުރުމަށް ފަހު، ކުރީގެ ބޮޑުވަޒީރު މަގާމަށް އައްޔަންކޮށް އާ ސަރުކާރެއް އެކުލަވައިލުމަށެވެ.\nއޮކްޓޫބަރު 25 ވަނަ ދުވަހު، އޭރު އޮތް އިންތިގާލީ ސަރުކާރު އުވާލައި، ބޮޑުވަޒީރު އަބްދުﷲ ހަމްދޫކާއި އޭނާގެ ބައެއް ވަޒީރުން ހައްޔަރު ކުރުމަށް ފަހު، ސިފައިން ވަނީ ކުއްލި ނުރައްކަލުގެ ހާލަތު އިއުލާން ކޮށްފަ އެވެ. އަދި އެ ދުވަހުން ފެށިގެން ސޫދާނުގައި ވެރިކަން ކުރަމުން އަންނަނީ، ޖެނެރަލް އަބްދުލް ފައްތާހް އަލް ބުރުހާން އިސްވެ ހުންނަވައިގެން އެކުލަވައިލާފައިވާ، ވެރިކަންކުރާ ސިޔާދަތީ މަޖިލީހުންނެވެ.\nސިފައިން ވެރިކަން އަތުލުމާއެކު އާންމުން މަގުތަކަށް ނުކުމެ ކުރަމުން އަންނަ މުޒާހަރާތަކަށް މަސް ދުވަސް ވާން ކައިރިވެފައިވާ އިރު، މުޒާހަރާތައް ކޮންޓްރޯލް ކުރުމަށް ސިފައިންނާއި ފުލުހުން ބާރުގެ ބޭނުންކުރުމުގެ ސަބަބުން މަދުވެގެން 40 މީހަކު ވަނީ މަރުވެފަ އެވެ.\nޖެނެރަލް އަބްދުލް ފައްތާހް އަލް ބުރުހާން\nކުރީގެ ބޮޑުވަޒީރު މަގާމަށް އަލުން އައްޔަން ކުރުމަށް ސިފައިންގެ ވެރިން އެއްބަސްވީ ރޭގައި ބޭއްވި މަޝްވަރާތަކުގަ އެވެ. އަދި މިއަދުގެ ވަގުތެއްގައި އޭނާ އަލުން މަގާމަށް އައްޔަން ކުރާނެ އެވެ. އެއްބަސްވެފައިވާ ގޮތުގެ މަތިން، އަބްދުﷲ ހަމްދޫކު މިހާރު ވަނީ، ގޭ ބަންދުން މިނިވަން ކޮށްފަ އެވެ.\nސޫދާންގެ ސިޔާސީ ހަމަނުޖެހުން ހުއްޓުވުމަށް އެކުލަވާލަފައިވާ މެދުވެރިންގެ ގުރޫޕުގައި ހިމެނެނީ، ތައުލީމީ ދާއިރާގެ މީހުންނާއި ނޫސްވެރިންނާއި ސިޔާސީ ދާއިރާގެ ބައެއް މީހުންނެވެ. މެދުވެރިންގެ ގުރޫޕުން ނެރެނު ބަޔާނެއްގައި ބުނެފައިވާ ގޮތުން، އަލުން ވެރިކަމަށް ވަޑައިގަތުމަށް، އަބްދުﷲ ހަމްދޫކު ކަނޑައެޅުއްވި ޝަރުތުތަކުގެ ތެރޭގައި، އިތުރު ލޭއޮހޮރުވުންތަކަށް މަގު ފަހިނުވާނެ ފަދަ ޝަރުތުތަކެއް އެބަ ހުއްޓެވެ.\nސިޔާސީ ގައިދީން މިނިވަންކުރުމުގެ އިތުރުން، ސޫދާނުގައި ޑިމޮކްރެސީ ގާއިމުކުރުމަށްޓަކައި ކަނޑައަޅާފައިވާ އިންތިގާލީ މަރުހަލާގެ ގަވާއިދުތަކަށާއި އުސޫލުތަކަށް އަލުން އަމަލު ކުރަން ފެށުމަށް ވެސް، އަސްކަރީ ވެރިން މިހާރު ވަނީ އެއްބަސްވެފަ އެވެ.\nޖެނެރަލް ބުރުހާން އިސްވެ ހުންނަވައި، ސަރުކާރު އުވައިލެއްވުމުން ބައިނަލްއަގުވާމީ މުޖްތަމައުން އެކަން ސިފަކޮށްފައިވަނީ ސިފައިން ގެނައި އަސްކަރީ އިންގިލާބެއްގެ ގޮތުގަ އެވެ. ނަމަވެސް ޖެނެރަލް ބުރުހާން ވަނީ އެކަމަށް އިންކާރު ކުރައްވައިފަ އެވެ.\nމުޒާހަރާ ވަގުތީ ސަރުކާރު ސޫދާން\nނާކާމިޔާބުވީ ބަޣާއަތް، މަ ކުއްވެރިކުރަން…!


India ga ulhey Dhivehin beyrah nikume ulhey iru samaalu vumah consulatun angaifi\nއިންޑިއާގައި ކުރަމުންދާ މުޒާހަރެއްގެ ތެރެއިން-- ފޮޓޯ: އީޕީއޭ\n19 ޑިސެންބަރ 2019 1 ކޮމެންޓް\nއިންޑިއާގައި އުޅޭ ދިވެހިން ބޭރަށް ނިކުމެ އުޅޭއިރު ސަމާލުވުމަށް ކޮންޒިއުލޭޓުން އަންގައިފި\nއިންޑިއާގައި މިހާރު ކުރަމުންދާ މުޒާހަރާތަކާ ގުޅިގެން އެގައުމުގައި ދިރިއުޅޭ ދިވެހިން ބޭރަށް ނިކުމެ އުޅުމުގައި ސަމާލުވުމަށް ޓްރިވެންޑްރަމްގައި ހުންނަ ދިވެހި ކޮންޒިއުލޭޓުން އަންގައިފި އެވެ.\nޓްރިވެންޑްރަމްގައި އުޅޭ ދިވެހިންނަށް ހާއްސަ ވައިބާ ގްރޫޕަށް ކޮންޒިއުލޭޓުގެ ފަރާތުން ލާފައިވާ މެސެޖުގައި އެދިފައި ވަނީ މަގުމަތީގައި އުޅޭއިރު ހާއްސަ ސަމާލުކަމެއް ދިނުމަށެވެ.\n"އިންޑިއާގެ އެކި އެކި ސްޓޭޓް އަދި އަވަށް ތަކުގައި ބޮޑެތި މުޒާހަރާ ކުރެވެމުން އަދި ރޭވެމުންދާތީ ބޭރަށް ނުކުމެ އުޅުމުގައި ފަރުވާތެރިވެ އުޅުއްވުން ވަރަށް ބޮޑަށް އެދެން. މިދުވަސްކޮޅު މަގުމަތީގައި އުޅުއްވާއިރު ޚާއްސަ ސަމާލު ކަމެއް ދެއްވައިގެން ލިބިދާނެ ގެއްލުމަކުން ރައްކާވެތިބުމީ އަޅުގަނޑުމެން އެދޭ އެދުމެއް،" އެ މެސެޖުގައި ވެއެވެ.\nކޮންޒިއުލޭޓުން އިތުރަށް ބުނީ މުޒާހަރާތައް ކެރަލާގައި ނެތް ނަމަވެސް، އެކި ތަންތަނަށް ވަޑައިގަންނަވާއިރު ސަމާލުވެ ތިބުމަށް އެދޭ ކަމަށެވެ.\nއަދި ބޭރަށް ނިކުމެ އުޅޭއިރު، ކަމެއް ދިމާވެއްޖެ ނަމަ ކޮންޒިއުލޭޓްގެ ހޮޓްލައިން 919847702554+ ގުޅުމަށް ވެސް ވަނީ އެދިފަ އެވެ. އެކަމާ ގުޅޭ ގޮތުން ކޮންޒިއުލޭޓުގެ ބަހެއް އަދި ލިބިފައެއް ނުވެ އެވެ.\nއިންޑިއާގެ އެކި ސްޓޭޓުތަކުގައި މިހާރު މުޒާހަރާ ކުރަމުން ދަނީ ސިޓިޒެންޝިޕް އެމެންޑްމެންޓް އެކްޓް (ސީއޭއޭ) އާ ދެކޮޅަށެވެ. މިދިޔަ ހަފްތާގައި ފާސްކުރި އެ ގާނޫނަކީ ރައްޔިތުކަމާ ގުޅިފައިވާ ގާނޫނެކެވެ.\nއޭގައިވާ ގޮތުން 2015 ގެ ކުރިން އިންޑިއާއަށް ހިޖުރަ ކުރި ބައެއް ފަރާތްތަކަށް އެގައުމުގެ ރައްޔިތުކަން ލިބުމުގެ މަގު އަވަސް ވާނެ އެވެ.\nއެ ފަރާތްތަކުގެ ގޮތުގައި ކަނޑައަޅާފައި ވަނީ އަފްގާނިސްތާނު، ބަންގްލަދޭޝް އަދި ޕާކިސްތާނުން ހިޖުރަ ކުރި ދީނީ މައިނޯރިޓީންނެވެ. އެއީ ހިންދޫންނާއި، ސިކް، ބުދިސްޓުން، ޖެއިންސް، ފާރްސީން އަދި ނަސާރާއިން ހިމެނޭ ގޮތަށެވެ.\nއެކަމަކު އެ ބިލުގައި މުސްލިމުން ހިމަނާފައެއް ނުވެ އެވެ. އިންޑިއާގެ ބޮޑުވަޒީރު ނަރެންދްރަ މޯދީ ވިދާޅުވެފައި ވަނީ އެގޮތަށް ކަނޑައެޅީ އަފްގާނިސްތާން، ބަންގްލަދޭޝް އަދި ޕާކިސްތާނުގައި މުސްލިމުންނަކީ ދީނީ މައިނޯރިޓީން ކަމަށް ނުބެލެވޭތީ އެވެ.\nއެއާ ދެކޮޅަށް ކުރަމުންދާ މުޒާހަރާތައް ހޫނުވެ، ބައެއް މީހުން ވަނީ މަރުވެފަ އެވެ. ގިނަ ބަޔަކަށް އަނިޔާވެފައި ވާއިރު، މުޒާހަރާތަކުގައި ފުލުހުން ބާރުގެ ބޭނުން ކުރެ އެވެ.\nރައްކާވެ ތިބިއްޔާ ދަތުރު. މިއިން އެގެނީ ދިވެއްސަކަށް ކަމެއްވެދާނެތީ ކަންބޮޑުވާކަން. ސާބަސް ދިވެހި ސަރުކާރު.


Faahish Vaahaka Thakah Hihvaru Libey Dhivehi Series Eh Baiskoafu Gai - Vaguthu\n5 މަސް ކުރިން ( އޮގަސްޓް 12, 2020 )\nފަހަކަށް އައިސް ގިނަ ދިވެހިންގެ މެދުގައި މަގުބޫލުކަން ހޯދާފައިވާ ބައިސްކޯފުން ފާހިޝް ވާހަކަތަކަށް ހިތްވަރު ލިބޭހެން، "އެހެނަސް"ގެ ދެވަނަ ބައި ދައްކަން ފަށައިފިއެވެ.\nމީޑިއާތަކުގައި އާންމުވެފައިވާ "އެހެނަސް"ގެ ދެވަނަ ބައިގެ ކުޑަ ތަންކޮޅަކުން އަޑު އިވިގެން ދަނީ ފިލްމީ ތަރި ރިޝްމީ ރަމީޒް އާއި އޭގައި އުޅޭ އިތުރު ފިރިހެން އެކްޓަރަކު ފާހިޝް ވާހަކަތަކެއް ދައްކާ އަޑެވެ.\nއެ ސީރީޒްގެ ޑައިލޮގެއްގައި ރިޝްމީ ބުނެފައި ވަނީ، އޭނާ ބޭރަށް ނުކުންނަ ވަގުތުތަކުގައި އެހެން މީހުން އޭނާއާ ދިމާލަށް "ދަހިވެތި ގޮތަކަށް ބަލާ" ކަމަށް ބުނެފައެވެ. އަދި ފިރިހެން އެކްޓަރަށް އިޝާރާތްކޮށް ބުނީ "ކަލޭ ގައިމައްޗަށް ރޯ އޮރިޔާމާ އަރާ އޮތަސް ވާ ކަމެއް" ހަރާމް މިހެންނެވެ.\nމީގެއިތުރުން ހަޑި ހުތުރު ބަހުން އެހެން ވާހަކަތައް ދައްކާ އަޑު ވެސް އިވެއެވެ. މިވީޑިއޯ މީސްމީޑިއާގައި އާންމުވުމުން ގިނަ ބައެއްގެ ފާޑުކިޔުންތައްވެސް ވަނީ އަމާޒުވެފައެވެ.\nވީޑިއޯގެ އެ ބައި މީސްމީޑިއާގައި އާންމު ވުމާއި ގުޅިގެން ރިޝްމީ ބުނެފައިވަނީ ފިލްމީ ދާއިރާއާއި އާންމު މީހެއްގެ ހައިސިއްޔަތުން އޭނާ އަބަދުވެސް އިސްކަމެއް ދެނީ އަހުލާގު ހިފެހެއްޓުމަށް ކަމަށާއި އޭނާ ފިލްމަކުން ކުޅޭ މަންޒަރަކާއި އަހުލާގާއި ގުޅުމެއް ނޯންނާނެ ކަމަށެވެ.\nރިޝްމީ ބުނީ، އެހެނަސް އަކީ ސީރީޒްއެއް ކަމަށާއި، 18 އަހަރުން މަތީގެ މީހުންނަށް މި ސީރީސް ހާއްސަވި ނަމަވެސް، މިއީ ފައިސާ ދައްކައިގެން ބެލޭނެ ސީރީޒް އެއް ކަމަށެވެ. އަދި މި ސީރީޒް އަކީ ފިލްމް ލިޔެފައިވާ "އަހުމަދު އިގްބާލް" އަށް ދިމާވެފައިވާ ފުރައްސާރައާއި ގުޅިގެން މުޖުތަމައު ތެރޭގައި މީހުން ހޭލުންތެރި ކުރުމުގެ ގޮތުން ކުޅެފައިވާ ސީރީޒް އެއް ކަމަށް އޭނާ ބުންޏެވެ.\n"ކޮންމެވެސް ސަބަބެއް އޮވެގެން 18 އަހަރުން މަތި ޖަހާފައި ޓީވީ އިން ނުދައްކައި ބައިސްކޯފުން ދައްކަނީ. އެފަދަ ތަނެއްގައި ހުރި ވީޑީއޯއެއް ނަގައި މީސްމީޑީއާގައި އާންމު ކުރުމުން އުމުރު ނުފުރޭ ކުދިންނަށް އެ މަންޒަރު ފެންނާނެ،" ރިޝްމީ ބުންޏެވެ.\nއެފަދަ ކަންކަމަށް ނުވިސްނާ މީސްމީޑީއާގައި ވިޑީއޯ ހިއްސާ ކުރުމުން އާންމު ރައްޔިތެއްގެ ހައިސިއްޔަތުން އެއްވެސް ކަހަލަ އަހުލާގެ އެމީހެއްގެ ނެތް ކަމަށާއި އެކަމުގެ ސަބަބުން ކުށްވެރި ވަނީ ރިޝްމީ މެން ކަހަލަ އެކްޓަރުން ކަމަށް އޭނާ ވަނީ ބުނެފައެވެ.\nބައިސްކޯފުން ގެނެސްދޭ ފިލްމު ތަކަކީ ކޮޕީރައިޓްސް ހުންނަ ފިލްމުތައް ކަމަށާއި އެގޮތަށް ވީޑީއޯތައް ނަގައި އާންމު ކުރުމަކީ އެތަނުގެ ގަވާއިދާއި ހިލާފު ކަމެއް ކަމަށްވެސް ރިޝްމީ ވަނީ ބުނެފައެވެ.\nގަމިނި: ސޮބީހާ އަށް ބޮނޑިއެއް ލިބެނީބާ؟\nއޮގަސްޓް 12, 2020 14:31\nދެެން އޮރިޔާން ފިލްމެ ކުޅެފަ 18 އަހަރުން މަތީގެ ވެބް ސައިޓް ތަކަށް ލާންވީނު. ާާާާާާާާާާާާާާާާާާާާާާާާާާާާާާާާާާާާާާާާާާާާާާާާާާާާ\nއޮގަސްޓް 13, 2020 00:20\nމިއީ އޮރިޔާން ވެބްސައިޓް ހިންގަން އެޅި ބިންގާއެއް\nއޮގަސްޓް 12, 2020 14:34\nއާންމު އިޖްތިމާއީ މިންގަނޑުތަކާއި ޚިލާފު ގާނޫނުގެ ދަށުން މިކަން ކުރި ބަޔަކާދޭތެރޭ ފިޔަވަޅު އަޅަންޖެހޭ! މިއީ ފާހިޝް އަމަލުތައް ކުރުމަށް ހިތްވަރުލިބޭގޮތަށް ކުޅެފައިވާ އެޕިސޯޑެއް!\nއޮގަސްޓް 12, 2020 14:38\nއެންމެ ފަހުން ކުށްވެރިމިވީ އެހެން މީހުން.... އަޚުލާޤެއް ހުރި މީހަކު ފާޙިޝް ވާހަކަ ތަކެއް ދައްކާ ފިލްމެއް ނުވެސްކުޅޭނެ... ފިލްމަކީވެސް ރަނގަޅު ގޮތުގާ ކުޅެވިދާނެ އެއްޗެއް... ތި ކަހަލަ ޢިބްރަތް ލިބޭ ފިލްމު ކުޅެގެން މުޖުތަމަޢު އިސްލާހު ވާނޭ ހީކުރާނީވެސް މޮޔައިން... މަޤްސަދަކީ ހަމަ ފަސާދަ ކުރުން...\nއޮގަސްޓް 12, 2020 14:45\nމީ ލާދީނީ ސަރުކާރެއް، އެހެންވީމަ މިމީހުން މިކަހަލަ ސީރީޒް ތައް ހަދާފަ އަޅުވަން ފަހެއް ނުޖެހޭނެ، މީގަ ބައިސްކޯފް އެޕް ހިންގާ މީހުން ވެސް ކުއްވެެރިވާނެ، ދިވެހިންގެ ލަދުހަޔާތް މުޅިން ގެއްލި ހަލާކުވެއްޖެ، ހެއްދެޗި ފަރާތުގެ ކޯފާއަކަށް ބިރެއް ނުގަނޭ، .. ހިތާމަހުރި ކަމައެއް\nއޮގަސްޓް 18, 2020 06:44\nތިޔަފަށަނީވެސް ތި މާގެ ސިނކުޑީގައި ހުރި ހަސަދަވެރިކަ މުގެ ބަސްތަކުން.\nއޮގަސްޓް 12, 2020 14:50\nވަޓް އިޒް ދިސް އެމީންހުން އެ ޓްރައި ކުރާނީ މުޖުތަމަޢުގެ ތެރޭގައި އޮތް ކަމެއް މީހުންނަށް އެންމެ ފަސޭހައިން ނަގައި ގަތުމަށް ަަެަަަަެަަަަެަަަަެަަަަެަަަަެަަަަެަަަަެަަަެަަަަެަަަަެަަަަެަަ\nއޮގަސްޓް 12, 2020 16:22\nމުޖުތަަމައުގައި ޒިނޭވެސް ކުރޭ. ދެންވީ މުޖުތަމައުގައ އެކަން ކުރާތީ އެކަން ދައްކަންތަ.\nއޮގަސްޓް 12, 2020 14:57\nގަނާ ކުރުމާ ހަނގާކުރުން މުޖްތައުން ނައްތާލެވޭނީ ބަރަހަނާ މާލަމެއް އުފައްދައިގެން ފާހިޝް ވާހަކަ ދައްކައިގެނެއް ނޫން ދަރިންނަށް އިސްލާމީ ތަރުބިއްޔަތު ދީގެން އިހްސާންތެރިވާން ދަންނަ ޒުވާނުން އުފައްދައިގެން މައިންބަފައިންނާއި ޓީޗަރުން ޒިންމާދާރު ވެގެން\nއޮގަސްޓް 12, 2020 15:04\nމި ފިލްމުތައް ކުޅުން ފަރާތްތަކަށް ޙައްޤު އަދަބު ލިބެންޖެހޭ ވަރަށް ހުތުރު.... ﷲ މި ނުބައި މީހުންގެ ކިބައިން މިޤައު ސަލާމަތް ކުރަށްވާށި\nއޮގަސްޓް 12, 2020 15:24\n18 އަހަރުން މައްޗަށޭ ކިޔާފަ ފިލްމު ތަކުގަ ހދަނ ވެސް ވީނުން، ތިޔަ ޑައިލޮގަކީ ޢާންމު އިޖުތިމާޢި މިންގަނޑާ ޚިލާފް ޑައިލޮގެއް، ތިޔަ ވަރަށް ތިވާހަކަ ތިލަ ނުކުރިޔަސް މި ދިވެހި ބަހުގަ ތިޔަ ޑައިލޮގްގަ ބުނަން އުޅޭ ވާހަކަ ބުނެވޭނެ ފަދަ ބަސްތަށް ހުންނާނެ\nއޮގަސްޓް 12, 2020 15:25\n18 އަހަރުން މަތީގެ މީހުންނަށް ބެލުނަސް ފާހިޝްވާހަކަ ވާނީ ފާހިޝްވާހަކަ އަށް. ޕޯން ބަލާ މީހުންވެސް ބަލަނީ ހަރަދުކޮށްގެން. އެހެންވީމަ އެ ހުއްދަވީތަ. ސެންސަރޭ ކިޔާ އެއްޗެއް އޮންނަނީ މީހަކަށް ދިމާވާހާ ކަމެއް ދައްކާ ހުރިހާ ވާހަކައެއް، ދެމަފިރިން ނިދަން ތިބޭއިރު ކުރހާ ކަމެއް ނުދެއްކޭނެތީ. ގޯސް މިވީ އެކަން މީހުންގެ ސަމާލުކަމަށް ގެނައި މީހާ؟؟\nއޮގަސްޓް 12, 2020 15:32\nއޮގަސްޓް 12, 2020 16:24\nމީހަކު ފޮޑިއެއް ޖެހިޔަސް ސަރުކާރާ އަޅުވާތި.\nއޮގަސްޓް 12, 2020 15:39\nސެންސަރުކުރާށޭ، ޔޫސޭއަށް ހެދިހެން\nއޮގަސްޓް 12, 2020 15:42\n18 އަހަރުން މައްޗަށް ވިޔަސް މި ދަރަޖައަށް ވެއްޓޭކަށް ނުޖެހޭ..ބަލަ އަހަރުމެންނަކީ މުސްލިމުން..ހޮލީވުޑް ފިލްމު ތަކާ އެއްފެންވަރަށް ވެއްޓޭކަށް ނުޖެހޭ..ތިނޫން ގޮތަކަށް ވެސް ދޭން ބޭނުންވާ މެސެޖު ދެވިދާނެ...\nއޮގަސްޓް 13, 2020 10:05\nހޮލީވުޑްވެސް ފަހަތަށް ޖައްސައިފި ދިވެހި ފިލްމް އިންޑަސްޓްރީ.\n18 ނޫން އެއަށްވުރެމަތިންބެލިޔަސް އަޙްލާޤީމިންގަޑަށް ނުފެތެންޏާވާނީ ނުފެތޭކަމަށް 18އަހަރުން މަތީ ޔޭކިޔާފައި ކޮންމެފަދަ އެއްޗެއްވެސް ދައްކަފާނެނުން ތިހެންވިއްޔާމުން ، ކަމާއިބޭހޭފަރާތުން ތިކަމަށް ފިޔަވަޅުއަޅަން ގޮވައިލަން.\nތީ އެއްވެސް އުޅުމެއް އަގެއް ހުރި ބައެއް ނޫނޭ. މާދަމާ އޮރިޔާން ފިލްމު ކުޅެފަ ބުނަންވީ މީ އަޝާރަ އަހަރުން މަތީ މީހުންގެ ފިލްމެކޭ، ޓީވީ އަކުން ނުދައްކާނޭ.\nމަސްތަކާގެ ހަސަން ދީދީ\nއޮގަސްޓް 12, 2020 16:04\nހަޑި ދޯ. ގަބޫލުކުރަންވެސް ބޭނުން ނުވޭ ދޯ. މީ މިތަނުގަ ހަމަ ހިނގާ ކަންތައްތައް. ބަޔަކު ތަހައްމަލު ކުރާ ކަންކަން. އެކަމް އެއްވެސް މީހަކު އަޅާނުލާ ކަން ކަން. އަޅާލެވޭއިރު އޮންނަނީ ފަސްވެފަ. ޢެކީއްވެ؟ މީ މިމުޖްތަމައުގަ ދެެއްކުން މަނާ ވާހަކަތައް. ނުވާ ކަމަކަށް ހަދައިގެން ތިބެންވާނީ ތިމާއަށް މިކަހަލަ ފުރައްސާރަ އެއް ނާންނާތި. ފަހިޝް ކަންކަން ނުހިނގާ ސާފު ތަނެއްގަ ތަ ތި ދިރިއުޅެނީ. އަދިވެސް ހަގީގަތް ގަބޫލުކޮށް މިކަން ކަން ހުއްޓުވަކަށް ނޫޅޭނެ. ޢެކަމް އެހން ބަޔަކު އެމަންޒަރު ދެއްކީމާ މާ ހަޑިވެގެން.\nއޮގަސްޓް 12, 2020 16:11\nތިއީ ހަމަ ދިވެހި ފިލްމު އިންޑަސްޓްރީގެ ހާލުހުރިގޮތް! ހަޑިހުތުރު އެއްޗެއްވިއްޔާ ވަރަށް މޮޅުވާނެ އެޔަށް އެކްޓްކުރަން!\nއޮގަސްޓް 12, 2020 16:41\nޥާހަކަ.ކޮމްގަވެޝް ވަރަށް ގިނަމީގެވާހަކަ. ބަޔަކުމަނާވެޞްނުކުރެ ދޯ\nއޮގަސްޓް 12, 2020 16:46\nކޮން18 އަހަރެކެ ކިޔަކައް ﷲ ބަވާލެއްވި ފޮތުގައޮތީ ކޮއއޗެއްތޮ ދަސކޮއބަލަ ފުރަތަމަ\nސީ އީ އޯ އޮފް ކޮމެންޓްސް\nއޮގަސްޓް 12, 2020 17:08\nކަލޯ މެން ހެޔޮ ދޯ ދެމަސް ދުވަސް ވަންދެން 365ޑޭސް ނެޓްފލިކްސް އިން ބަލާ ބަލާ ތިއްްބަސް... ހަމަ ކުޑަ ކުދިންނޭ ލާރި ދައްކާގެން ބަލަނީ ... އަމާ މެނަށް ނޭންގޭ ވާނުވާ ވެސް... އެހެންވީމާ މާ ދީނޭ ދީނޭ ނުކިޔާ ތިބޭ ... މިހާރުވެސް ދީނަށް ލޯބި ކުރާވަރު ފެނޭ ގޫގްލް އިން އެންމެ ގިނަ ދިވެހިން ވަންނަނީ ކޮން ސައިޓް ތަކެއްތޯ ބަލާލާއިރު...\nއޮގަސްޓް 12, 2020 18:37\nދިވެހިން އެކަނިތަ އިންޓަނެޓް ބޭނުންކުރަނީ ރާއްޖޭގައި\nއޮގަސްޓް 12, 2020 17:10\nކަލޭމެން މޮޔަވެެބަލަ. މުޖްތަމައު ހޭލުންތެރި ކުރުވަން ހަދާފައި ވާ ސީރީސް އަކައް ތިކަހަލަ އިލްޒާމް އެޅުވިގެން ނުވާނެ\nމަހުދީ މެން ރަވީމެން އެއްޗަކަށް އަތް ބާނައިފިއްޔާ މިހެން ވާނެ. މީ އިގްބާލް ވަރަށް ޗާލުކޮށް ގެނެސްދިން ސީރީޒެއް ސީޒަން އެކެއް. ދޭން މިއޮތީ ޓީމު ވިޝްކާ ވަދެ ހަލާކު ކޮށްފަ.\nއޮގަސްޓް 12, 2020 18:04\nމިއީ މިހާރު ބޮޑު ވަބާއަކަށް ވެފައިވާކަމެއް. ކުރިންވިއްޔާ "ބުޗާ ސައީދު" ވަރަށް ރަނގަޅަށް ސެންސަރު ކުރައްވާ. އަވައްޓެރި ޕާކިސްތާނުގެ ސީރީސް ތަކުގައި އެހުންނަ މިންގަނޑަށް ހެދުން އެޅުމާއި، ގައިގޯޅި ވުމާއި، ބަހުރުވަ ބޭނުން ކުރުން އޮންނަންވާނީ. އަވަށްޓެރި އިންޑިއާގެ ޓެލެ ޑްރާމާތަކަށް ބެއްޔަސް އެތަކެއްޗަށްވުރެއްވެސް މާ ނުބައި ލެވަލް އަކަށް ރާއްޖޭގައި މިކަން ކުރަނީ، އަދި ބައެއްފަހަރު، ބައިސްކޯފުން ދައްކާ ނިމުމުން، ޕީއެސްއެމްގެ ޓީވީ ތަކަށް ވެސް އެ ސީރީސްތައް ދީގެން އެބަ ދައްކާ. މިއީ ދެން ބޮޑުވަރު، ސަރުކާރުން މިކަން ކޮންޓްރޯލު ކުރަން ނުކުންނަންވީނުން.\nއޮގަސްޓް 12, 2020 18:05\nއެ ސީރީޒް އިން ދައްކުވައިދެނީ ހަމަ އަހަރެމެންގެ މުޖުތަމައު. ގަނާ ކުރުމާ ފުރައްސާރަކުރުން މިއީ މުޖުތަމައުގަ ނޯމަލައިޒްޑް ކުރެވިފަ ހުރި ކަންކަން. ލަދުގަންނަން ޖެހޭނީ އެ ސީރީޒް ހެދި މީހުންނެއް ނޫން މުޖުތަމައުގަ އުޅޭ މުޑުދާރު މީހުން. އެ ސީރީޒްގަ އެ ފިރިހެން ކުއްޖާއާ ރިޝްމީ އަކީ ދެމަފިރިން. ދެމަފިރިން އެކަހަލަ ވާހަކަ ދެއްކިޔަސް އެއީ ފާހިޝު އަމަލެއްތަ؟\nއޮގަސްޓް 12, 2020 18:41\nމޮޔަވެބަލަ، ކިޔޭ ނުކިޔޭއެއް އެބަ އިނގޭތަ؟\nއޮގަސްޓް 12, 2020 21:24\nދެމަފިރިންވީމާ މަޖީމަގުމެދުގައި ރަތްޔިތުން އެއްކޮށްގެން އެނދުދާން ކުރަންވީނު. އޭރުންވެސް އޯކޭވާނެ ދޮއްތޯ.\nއޮގަސްޓް 12, 2020 21:39\nދެމަފިރިން އެއއއީ އެ ސީރީޒްގަ. ހަގީގަތުގަ ހިލޭ ބަޔެއް. ވަރަށް ކަޑަ އެހެން ވީމަ. އެބަސްތަށް ބޭނުނއ ނުކޮށް ވެސް އެހެން ކިޔުނީސް.\nއޮގަސްޓް 12, 2020 18:22\nތިއީ އުތެމާ ކަހަލަ ޖަމިއްޔާތަކުން ފަންޑުކޮއްގެން ސޮސައިޓީ ފަސާދަކޮއް ހަލާކު ކުރަން ނެރޭ ފިލްމުތައް. ދިވެހިން އަވަހަށް ހޭލާ. މިއީ ރާވައިގެން ކުރާ ކަންކަން. ސަރުކާރުން މިފިލްމް މަނާކޮއްދެއްވާ.\nއޮގަސްޓް 12, 2020 18:35\nމީ ކޮން އަޚްލާގެއް ކޮންއަގެއް ހުރިބައެއްތަ؟ ފާހިޝް ކަންކަން އިސްތިހާރުކޮށް ހަޑިހުތުރު ގޮތްގޮތަށް މިބައިމީހުން އުޅެނީ ތިމާމެންވަރު ބަޔަކު ނެތިގެން. ފިލްމީ ސްޓާރުންނޯ. ލަދުން ބޯހަލާކު.\nއޮގަސްޓް 12, 2020 19:19\nލަދުކުޑަކަމުން އަދި ދިފާއުގައި ވާހަކަ އެބަދައްކައެއްނު\nއޮގަސްޓް 12, 2020 19:35\nއަޑުއަހާ ޢިބްރަތްތެރި ލިބިގަނޭ.\nކުޑަޔަސް ބޮޑަސް އެންމެ ޢަމަލެއްވެސް ފަތުގައި ނުލިޔެވި ނުދާނެ. އޭނާގެ ފަތަށް އޭނާ ބޭނުންވާ އެއްޗެއް އިތުރު ކުރުމަށް މިއޮތީ މިދުނިޔެ. ހިސާބު ބެލެވޭ ދުވަހު ފިލުމުކުޅޭ މީހެއް ނޫނީ އެހެން މީހަކަށް ވެސް ބޭއިންސާފެއް ނެތި ޖަޒާ ލިބޭނެ. ރިޝްމީ އުޚްތާ އައުރަވެސް ނިވާކޮށްލާ ދީނީ އިމުގެތެރެއިން މީހުން ހޭލުންތެރި ކުރަން މަސައްކަތްކުރަމާ\nއޮގަސްޓް 12, 2020 19:53\nނެޓްފްލިކްސް އަށްވަދެގެން ދެން އެންމެން ތިބަލަނީ ދީނީ ނަސޭހަތްތަ؟\nއޮގަސްޓް 12, 2020 20:31\nއެއްގޮތަކައްވެސް ނެއި އުމުރު ނުފުރޭ ކުދންނައް ފެންނާނެ އެއްޗެއް އިންޓަނެޓުގައެއް\nއޮގަސްޓް 12, 2020 22:16\nއަދިވެސް މި ގޮތްކުޑަ އަންހެނާ ދައްކާނެވާހަކަ އެބަހުރިދޯ. ބަލަ މިހިރަ ގޮތެއްނެއް އަންހެނާ އަށް ކުޑަކޮށްވެސް ރޭކާނުލަނީތަ ރޯ އައުގުރާނަކަމެއް ތިމާއަށް ކިއިފައި މި ހުރީ. އަހުލާގަކީ ކޯޗެއްކަންވެސް މި ހަޔާތްކުޑަ އަންހެނާއަށް ނޭނގޭކަން އަދިކިރިޔާ މި އެނގުނީ\nއޮގަސްޓް 12, 2020 22:17\n100% ޕަސަންޓް އިސްލާމީ ޤައުމެއްގައި ކުރެވިގެންވާނެ ކަންތަކެއް ނޫން މިހުންނަނީ. މިވަރުން ދަންޏާ 18 އަހަރުން މައްޗަށޭ ކިޔާފަ އޮރިޔާން ފިލްމު ކުޅުމުގެ ހުއްދަ، ސެންސަރު ބޯރޑުން ދޫކުރާތަން ވެސް ފެންނާނެ.\nއޮގަސްޓް 12, 2020 22:29\nމިއީ ލާދީނީ ސަރުކާރުން ހުއްދަ ދީގެން ކުރުވާ ކަމެއް\nފާހިޝްކަންތަކަށް ހިތްވަރު ލިބޭ ޑަ އިލޮގްތަކާ އި ދެ ޖިންސުގެ މީހުން މަސްހުނިވެ އުޅޭ ޒިނޭގެ މަންޒަރުތަކާ އި ޝަ އިޠާނީ މިޔުޒިކަލް ލަވަތަކާ އި ލިރިކްސްތަ އް ހިމެނޭ ފިލްމުތަ އް ޕްރޮމޯޓްކޮށް ބެލުމަކީ ހަރާމްކަމެ އް. އެހެނީ އޭގަ އި ވަނީ ﷲ ގެ އެންގެވުންތަކާ އި ޚިލާފް މަންޒަރުތަކާ އި އަޑުތަ އް. އިސްލާމީ އަޚުލާޤާ އި ފުށޫ އަރާ އިސްލާމްދީނުން މީހުން ދުރުކޮށްދޭ ﷲ ހަނދުމަކުރުމުން މީހުން އެއ އްކިބާ ކޮށްދޭ މުޖުތަމަޢު ފަސާދަކޮށް އިސްލާމީ އަޤީދާ ބަލިކަށިކޮ އްދޭ ކަންތަ އް. އެހެންކަމުން ރަނގަޅަށް ދަސްކޮ އްލަ އްވާ އިނގޭތޯ....ﷲ ރުހިވޮޑިނުގަންނަވާ ފިލްމުތަ އް ޕްރޮމޯޓްކޮ އްގެން ހާހުން ލަ އިކް ލިބި ފަ އިސާ އިތުރު ވި ނަމަވެސް މާދަމާ ޢަމަލުތަ އް މީޒާނުން ކިރަ އި ޢަދުލަށް ހިސާބު ކުރެވޭ ދުވަހު ބަރުވެެގެން ދާނީ ތިމަ ތިމާމެން ކުރި ފާފަ އިގެ ކޮޅަށް. އެހެންކަމާ އި އެކު މި ދީނަށް ނަސްރުދީ ތިމާމެންނަށް ހަޤީޤީ ފަ އިދާ އިތުރުކުރަން ބޭނުންނަމަ އިސްލާމްދީނާ އި މީހުން ކަ އިރިކޮ އްދޭ ދީނީ މަޢުލޫމާތާ އި ޢިބުރަތްތަ އް ލިބޭ ސީރީސްތަ އް ތިމާމެން ގެނެސްދޭންވީ އެެވެ. ޢައ އިރު މުސްލިމުން ޖަހާހާ ބެރަށް ނަށަމުން އެ މީހުންގެ ފިޔަވަޅުތަކަށް ތަބާވަމުން ގޮސް އެ މީހުންގެ ހޮރަށް ވަންްނަންވީކީ ނޫނެވެ. އިސްލާމްގަ އި ދިވެހި ވަ އްތަރު ޖަ އްސަންވީ އެއއއ އް ނޫނެވެ. ދިވެހިންގެ ގަ އިގަ އި ޖަ އްސުވާން މަސަ އްކަތްކޮށް ޖަ އްސުވަންވީ އިސްލާމްކަމެވެ.\nއޮގަސްޓް 12, 2020 22:33\nދިވެހިންވީމަ ގޯސް. ބޭރު މީހުން ވީމަ އޯކޭ ކިތަންމެ ބަރަހަނާއެއް ވިޔަސް ފާހިޝްވާހަކަ ދެއްކިޔަސް ބަލަން އޮންނާނެ.\nއޮގަސްޓް 13, 2020 08:58\nއޮގަސްޓް 12, 2020 22:40\nރިޝްމީ އެބުނަނީ ބުލޫ ފިލްމުވެސް ކުޅޭނަމޭ އެކަމަކު މަގުމަތީގަ ރިޝްމީ އަޚުލާގު ވަރައް ރަަނގަޅުވާނެޔޭ ސަޅި ނުން ހެހެހެ ބަލަ މޮޔަޔާ ކަލޭތީ މުސްލިމެއްގެ ނަމުގަ ހުރިމީހެކާ ހުރިހާ ތާކައް ވެސް ވީޑި ލާންވީ ބޭޒާރު ކުރަން ވީ\nއޮގަސްޓް 12, 2020 22:58\nރިސްމީޔަކީ ފިލްމުކުޅޭ މީހެއްވީމަ ބަރަހަނާވެ ޒިނޭކޮށްފައިވެސް ބުނަންވީ ތިމައްނަކުޅުނީ ފިލްމުގެ މަންޒަރެކޭ ، މަންޒަރު ބެލިމީހުއްނޭ ކުއްވެރިވެ ހަޔާތްކުޑައީ ސާބަސް ރިސްމީ މަންޖެޔަށް..\nއޮގަސްޓް 12, 2020 23:00\nރާއްޖޭގައި ޕޯން އިންޑަސްޓުރީ އެއް އުފެދެނީ ސަރުކާރުން އަޅައެއްނުޅާނެ ލާދީނީ\nއޮގަސްޓް 13, 2020 00:07\nއިސްލާމީ މިންގަނޑު ބޭރުނުވެ މުޖުތަމައު ހޭލުންތެރި ކުރަންވީ.\nއޮގަސްޓް 13, 2020 00:54\nދިވެހި ރާއްޖޭގަ ދިވެހި ފަސްގަޑުގަ ދިވެހިން ކުރާކަމެއްގަ ދެކެވެން ޖެހޭނީ ދިވެހިން ގެ ވާހަކަތާ....މިހާރު ދިވެހިރާއްޖެ އަކީ އަނެއްދިވެހިރާއްޖެ އޭ...އެހެން ވީމަ ވާންވީ ހައެތި ވެފަ ތިއޮތީ...ދެން ރައްޔިތު މީހާއާއި ފިލްމު ކުޅޭ މީހާއާއި ސަރުކާރާއި އެކެއްގެ ކުށް އަނެކެއްގެ ބޮލުގަ އަޅުވާފަ ތަޅާފޮޅެންތިބީމަ އެނީމުނީ އެކަންތައްވެސް...ހަހަހަހަހާ...ދެން އަތް ޖަހާ...އަތްޖަހަ ބާރައް އަތްޖަހާ...??????????????\nއޮގަސްޓް 13, 2020 03:33\nސީރީސް ގަ ކީ ޑައިލޮގް މި ހަބަރު ގަ ގެނައީ ދެން ކީއްވެޔޯ؟؟؟ ދިވެހިންނަކީ އަޖައިބެއް ކަހަލަ ބައެއް... ވަކި ބަޔަކު ކޮށްފިއްޔާ ގޯސް ވަނީ... ދެން ވަރަށް ވާހަކަ!!!! ??\nކަންތައްތައް ވަކި ގޮތަކަށް ވަނީ، ވަކި ސަރުކާރެއް އޮވެގެނެއް ނޫން!!!\nސީރީސް ލައިކް ނުވާއިރު ކީއްކުރަންނޯ ބަލަނީ؟؟އަބަދުވެސް އެ ކުޅޭ ބައެއް ދޯ ގޯސް ވަނީ؟؟\nސީރީސް ނެރުނު ފަހުން ތޯ މުސްލި މުން ފާފަތަކަށް އަރަންފެށީ؟؟ ތިހާ މީހުން ކުށްވެރި ކުރާ ހިތް ވަންޔާ މުން ބޮޑެތި ކުށްތަށް ކޮށްފަ ތިބި މީހުންނަށް ޙައްގު އަދަބު ދީބަލަ؟!!!!! 365 ޑޭސް ބެލުން މައްސަލައެއް ނޫން?"އެހެނަސް"ބެލުން މައްސަލަ އެއް؟؟ މީ ދެން އަޖާބެއް ކަހަލަ ކަ މެއް!!!!!! ??☹???\nއޮގަސްޓް 13, 2020 07:23\nރަންވަޅު ވާހަކައެއް. ކުޅޭ ފިލްމަކާ އަހުލާގަކާ ގުޅުމެއް ނެތް. އެހެންވީއިރު ހަގީގީ ހާދިސާއިން އާއްމުން ހޭލުންތެރި ކުރުމަށް ރިޝްމީ އޮރިޔާން ފިލްމް ކުޅެންވީނު. އެކަމަށް ވެސް އާއްމުން ހޭލުންތެރި ވާނެ. އިސްލާމީ ތަރަހައިން ބޭރުން ގައުމިއްޔަތު ފުނޑާލާފާ މަންޒަރު ކުޅެފަ ބުނަންވީ މަށަކީ ހަމަ އަލިފެކޭ.\nއޮގަސްޓް 13, 2020 09:21\nއަމިއްލައަށް ޕޯރން ބަލާފަ އެހެން މީހަކު ބެލިކަން އިނގިގެން ބެވުން ކަހަލަ ކަމެއް ކޮމެންޓޭމެން މި ކުރަނީ\nއޮގަސްޓް 13, 2020 09:24\nގިނަ ދިވެހިންނަކީ ސޯޝަލް މީޑީޔާގަ "ޝެއިހުން.."\nސޯޝަލް މީޑިޔާލައިފާ އަސްލު ލައިފާ ދިމާ އިދިކޮޅު. ދޮގެއްތަ؟\nއެއްޗެހި ގޮވާފަވެސް މީތި ބަލާނެ ކަލޭމެން\nއޮގަސްޓް 13, 2020 10:02\nލޫދިފާގަވެސް އެކަހަލަ ޑައިލޮގް ހުރި އެކަމަކު ފިލްމު ދެއްކިއިރު އެތަންކޮޅު މިއުޓް ކޮށްފަ ދެއްކީ. ހޭލުންތެރިކަން އިތުރު ކުރަން ހެދިޔަސް މިނޫން ގޮތަކަށް މިކަން ކުރެވެން ވާނެ.\nއޮގަސްޓް 13, 2020 10:14\nކުރީ ދުވަހު ޒެލް ޕްރޮމޯޓު ކޮށްލާފަ އޮތްވަރު ނިކަން ދެކިބަލަ ފާހިޝް ވާހަކަތައް މާތަފްސީލީކޮށް އަކުރުން އަކުރަށް ލިޔެފައި ހުރޭ އޭނަގެ މޮޅުކަން ދައްކާއިރު. ސީރީޒެއްގައި ބުނި އެންމެ ޖުމްލައަކުން އެމީހުން އެކަނިމި ކުއްވެރިވީ.\nއޮގަސްޓް 13, 2020 11:32\nމުޅި ދުނިޔޭ ބޮޑު ބަލާވެރިކަމަކާއި މުޞީބާތްތަކާ ކުރިމަތިވެ އަނގަޔާ އަތާ ދިމާނުވެގެން އުޅޭއިރުވެސް މި ސްޓާރުންނޭ ކިޔާ ބައެއް ގަމާރުން އަދިވެސް އުޅެނީ ފާޙިޝް ވާހަކަތައް ދައްކައި މާތްﷲ ޙަރާމްކުރެއްވި ކަންކަން ޢާއްމުކުރެވޭތޯއެވެ. ކުރާނީ ހީއްހެއްޔެވެ. މިމީހުންނާ ދިމާއަށް ޙަޤީޤަތަށް އެއްޗެއް ބުންޏަސް އަންނަނީ ރުޅިއެވެ. ޔާﷲ މިޤައުމުގެ މުސްލިމުންގެ ހިތްތަކުގައި އީމާންކަން ވަރުގަދަ ކުރައްވާށއެވެ. އަދި ދީނަށް ފުރައްސާރަކޮށް އުޅޭ މީހުންނަށް ދަތި ޙަޔާތެއް ދުނިޔޭގައިވެސް މިންވަރު ކުރައްވާންދޭވެ.\nއަބްދުއް ރަހްމާން ބަބުރު\nއޮގަސްޓް 13, 2020 13:35\nދެންވެސް ކިޔަންވީ އިސްލާމުންތޯ؟\nބަދު އަޚްލާޤުން ހޯދާ ޝުހުރަތު ލަދުތަދު ފިސް ކޮށް ނައްތާ ޢީރަތު\nމަދު އެތި ކޮޅަ ކަށް ވިއް ކާ އިސްމަތު ދެންވެސް ކިޔަނީ އިސްލާމުންނޭ\nނިވަލެއް ނެތި ތިބެ ދޭދޭ ޖިންސުން ނިވަނީ ހިތުގެ އެދުންތަށް މީހުންް\nދުވަނީ މި ކަމާ މެދު ތެޅިފޮޅެމުން ދެންވެސް ކިޔަނީ އިސްލާމުންނޭ\nބޭރުން މީހުން ގުޅެނީ ދީނާ ފޭވާން މިއުރެން އުޅެނީ ދީނާ\nހޭގާ ތިބެ ފޮށެނީ މާތް ދީނާ ދެންވެސް ކިޔަނީ އިސްލާމުންނޭ\nދެންވެސް ކިޔަންވީ އިސްލާމުންތޯއެވެ؟\nއޮގަސްޓް 13, 2020 14:31\nމާތްﷲ ބަލި ހިތްތަކަށް ހިދާޔަތްދައްކަވާ ޝިފާ ދެއްވަވާށި އާމީން\nއޮގަސްޓް 13, 2020 17:24\nފިރިމީހާ އެބަހުރޭނު ޑައިރެކްޓް ކޮއްލަ ކޮއްލާ..ހަޑި ހާވާ ދޯ..\nއޮގަސްޓް 13, 2020 17:40\nއާން ދެންހަމަ ރިޝްމި ބުނަންވީނު އަހަރެން މަގުމަތީ އޮރިޔާމަކުން ނޫޅެމެ އެއީ ކުޅެލި ފިލްމެއްގެ މަންޒަރެކޭ.\nޢޮރިޔާން ފިލްމެއްވީމަ މާގިނަ ލަރިވެސް ލިބިދާނެ ނޫންތަ. ކުޅެލަންވީނު. އަހަރެންވެސް ތި މަންާރު ވައިބަރއިން ދުށިން. ޢެކަމަކު ހިޔެއް ނުކުރަން ޑްރަަމާއެއް ކަމަކަށް. ޢެއީ މަންޒަރަށް ލާފައިން ފޭކު އަދެއްކަމަހ.\nއޮގަސްޓް 13, 2020 18:54\nވެބް ސީރީޒް އެއް. ރިޝްމީގެ ދަރި ބޮޑުވެގެން ތިޔަ ވެބް ސީރީސް ނުބަލާނެބާ؟ ނޫނީ މިހާރުވެސް ކޮންމެސް ގޮތަކުން ނުފެނިވެސް ނުހުންނާނެބާ؟ ގައިމު އަހަރެންގެ ދަރިޔަކަށް ތިކަހަލަ ހަޑި ހުތުރު ވާހަކަ އަހަރެން ދައްކަނިކޮށް އަޑު އިވިދާނެތީ އަހަރެން ލަދުގަނޭ. އެއީ އަހަރެން ކިބައިގަ އަހުލާގު އޭ ކިޔާ އެއްޗެއް ނެތީމަތަ؟\nއޮގަސްޓް 14, 2020 02:56\nފިލްމެއް ބެލިޔަސް، ނުބެލިޔަސް ފާޙިޝް ކަ ންތައްތަކަށް އަރާ މީހު ން ހަމަ އަރާ ނެ... އެހެ ންވީމަ ކޮ ންމެ ކަމެއް ކުރިޔަސް ތިމާ ގެ އީމާ ންތެރި ކަމާއި ޢަޤީދާ ވަރުގަދަ ކުރެވެއްޖިއްޔާ އި ންޝާﷲ ހުރިހާ ކަމެއް ވެސް ރަ ނގަޅު ވާ ނެ... ޢީމާ ންތެރި ކަމާއި ނުލާ އިސްލާމް ދީ ން ފުރިހަމަ ނުވާ ކަމަށް ބު ނަ ނީ އެހެ ންވެ.... ތިމާ އަށް އަބަދުވެސް ރަ ނގަޅު ގޮތް މި ންވަރު ކޮށްދެއްވާތޯ ދުޢާ ދަ ން ނަވާ.. ފިލްމެއް ގައި ދައްކަ ނީ ނުވަތަ އަޑު އިވެ ނީ ބަލަ ން ޙަރާމް ނޫ ނީ އަޑުއަހަ ން ހުއްދަ ނޫނ ން އިއްޗިހި ކަމުގައި ވަ ނީ ނަމަ އެ މަ ންޒަރު ތަކު ން ދުރުހެލިވޭ...އެއީ ތިމާ ގެ ފައިތިލަ ހެޔޮ މަގުގައި ސާބިތުކުރެވޭ ނީ ތިމާއަށް ކަމުގައި ވާތީއެވެ... ?❤\nއޮގަސްޓް 14, 2020 07:30\nޜިސްމީ އިނގޭތޯ އިސްލާމް ދީނުގަ ހަރާމް ކަންތައް ތިޔަކުރަނީ 18 އަހަރޭ ތިކިޔަނީ\nއޮގަސްޓް 14, 2020 09:32\nކޮބާ ބްރޯޑްކާސްޓް ކޮމިޝަން؟\nއޮގަސްޓް 14, 2020 10:10\n18 އޭ ބުނީމަ މަންޖެއަށް ހީވަނީ އެއީ ވަރަށް ބޮޑު އުމުރެ ކޭތަ؟ ޢެއީ އަދި ވަރަށް ޅަ އުމުރެއް.. މަންޖެމެންނަށް އޮތީ ތައުބާ ނުވެ ތިބެ މަރުވެއްޖެ ނަަމަ ނަރަކައިގެ އަޒާބު.. ކޮން އަހްލާގެއް.. އައުރަ ނިވާ ނު ކޮށް؟\nއޮގަސްޓް 14, 2020 10:34\nލާދީނީ ސަރުކާރެއް އޮތުމަކީ ނުރައްކަލެއްކަން އެގޭނީ ހަމައެކަނި މުސްލިމުންނަށް.\nއޮގަސްޓް 14, 2020 14:16\nވަގުތު ނޫހުގެ މި ލިޔުމުގައި ވެސް، ކީއްކުރަން އެ ޙަޔާތްކުޑަ ރިޝްމީ ދައްކާފަ ހުރި ވާހަކަތަކުން ބައެއް ގެނެސްދިނީ؟\nއޮގަސްޓް 14, 2020 14:29\nމި ރިޝްމީއާއި ރަވީގެ ވިޝްކާ ބެލި ބަޔަކު އެބަ ތިބިތަ؟ މަ ހިތަށް އަރާ އޭތީގެ ވާހަކަ މީހަކު ނުދައްކަނީ ކީއްވެބާއޭ\nއޮގަސްޓް 15, 2020 23:08\nޤިޔާ މަތް މަޙްޝަރު ދުވަހު ފާޙިޝްކަންތަށްކުރީ ސީރީޒެއްގައި. މުޖުތަ މައު ހޭލުންތެރިކުރާށޭ ބުނީ މާ ސަލާ މަތްވާނެތޯ؟\nއޮގަސްޓް 16, 2020 10:22\nނިއުމާއަކަށް ހަޑިއެއް ނުވާނެދޯ. ޢޭނައަކީ ސީޒަން އާއެކު ފިލްމެއް ކުޅެފަ އެފިލުމު ޕްރިމިއަރ ކުރީ ޖަސްޓިސް ބިލްޑިންގ ކުރިމަތީގަ. ޙައްހައްހާ\nއޮގަސްޓް 17, 2020 00:17\nމުޖުތަމައު ވަރައް ހޭލުންތެރި ވެއްޖެކަން އިނގިގެން ގޮއްސި ، ލަދެއްހަޔާތެއް ނެތީމަ މިކަހަލަ ސީންތައް ކުޅެން ކެރޭނީވެސް\nއޮގަސްޓް 18, 2020 06:41\nޔޫރަޕުގެ ސިނަ މާތަކުގައި ދައްކާ ބުލޫ ފިލް މުވެސް ްްްްްްްްްްްްްްްްްްްްްްްްްްްްްްްްްްްްްްްްްްްްްްްްްްްްްްްްްްްްއަށާރަ އަހަރުން މަތި ޖަހާފަ ދައްކަންވީނު. ޢެވެސް ފައިސާ ދީގެންވިޔާ ބެލޭނީ..އެ މީހެއްގެ ސިނކުޑިން ނެރޭނީ އެ މީހެއްގެ ކިބައިގައި ހުރި އެއްޗެއް.


ސޮނާކްޝީ މިހާރު ބޭނުންވަނީ ހަމަ ކާން، ކަސްރަތު ކުރާކަށް ބޭނުމެއް ނުވޭ – Dhen.mv\nސޮނާކްޝީ މިހާރު ބޭނުންވަނީ ހަމަ ކާން، ކަސްރަތު ކުރާކަށް ބޭނުމެއް ނުވޭ\nMay 8, 2020 - 9:45 pm\nމުޅި ދުނިޔެ ލޮކްޑައުން ގައި އޮތްއިރު ބޮލީވުޑް ގެ ތަރި ސޮނާކްޝީ ސިންހަ ވެސް ހުރީ ލޮކްޑައުންގައި ގޭގައެވެ. ސޮނާކްޝީ ވަނީ ދާދި ފަހުން އޭނާގެ ލޮކްޑައުން އިހުސާސްތައް ހާމަކޮށްފައެވެ.\nސޮނާކްޝީ ބުނެފައިވާ ގޮތުގައި އޭނާގެ އާއިލާ އާއެކު ގޭގައި ހުންނަ ލިބޭތީ އޭނާ އެކަމާއި ޝުކުރު ވެރިވެއެވެ. އަދި އެހެން މީހުންވެސް އެކަމާއި ޝަކުވާ ނުކޮށް ގޭގައި ތިބުމަށް ސޮނާކްޝީ ވަނީ އެދިފައެވެ. މީގެ އިތުރުން ސޮނާކްޝި ބުނި ގޮތުގައި މީގެ ކުރިން ވެސް އޭނާ އެއްވެސް މަސައްކަތެއް ނުހުންނަ ދުވަސް ދުވަހު އޮންނަނީ ގޭގައެވެ.\nއަދި ލަހުން ހޭލުމާއި ނުބެލި ހުންނަ ފިލްމުތައް ބަލާލުމަކީ އޭނާއަށް ލިބޭ ހިތްހަމަ ޖެހުމެއް ގެ ގޮތުގައި ވެސް ސޮނާކްޝީ ވަނި ސިފަކޮށްފައެވެ. އެގޮތުން ދާދި ފަހުން އޭނާ ވަނީ ފިލްމް ޕެރެސައިޓާއި، އަޖޭ ދޭވްގަން ގެ ތަންހާޖީ ވެސް ބަލާފައެވެ.\nމީގެ އިތުރުން ސޮނާކްޝީ ވަނީ އޭނާ ކުރިން ކުރަމުން އައި ކަސްރަތު ތައް ވެސް ކުރުން ހުއްޓާލާފައެވެ. ސޮނާކްޝީ ބުނި ގޮތުގައި މިހާރު އޭނާއަށް އެންމެ ހިތްހަމަ ޖެހުމެއް ގެނުވައިދެނީ ކާ އެއްޗެހިންނެވެ. އަދި ކަސްރަތާއި މެދު އެއްވެސް ވަރަކަށް ނުވިސްނާ ކަމަށް ވެސް ސޮނާކްޝީ ބުނެފައިވެއެވެ. އެގޮތުން މިހާރު އޭނާ ކާން ބޭނުންވާ ހުރިހާ އެއްޗެއް ކާ ކަން ވެސް ސޮނާކްޝީ ފާހަގަކުރިއެވެ.\nސޮނާކްޝީ ދެން އެންމެ އަވަހަށް ފެނިގެންދާނީ އިންޑިއާގެ މިނިވަން ދުވަހު ރިލީސް ކުރުމަށް ހަމަޖެހިފައި އޮތް " ބުޖް؛ ދަ ޕްރައިޑް އޮފް އިންޑިއާ " އިންނެވެ. ނަމަވެސް ލޮކްޑައުން އާއެކު މި ފިލްމް ރިލީސް ކުރަން ހަމަޖެހިފައި އޮތް ތާރީހަށް ވެސް ބަދަލު އަންނާނެ ކަމަށް ބެލެވެއެވެ.


Rayyithunnah Sarukaareh Othumuge Hageegee Beynbun angaidhinee 2008 ge MDP Sarukaarun: Naibu Raees - AO News\nރައްޔިތުންނަށް ސަރުކާރެއް އޮތުމުގެ ހަޤީޤީ ބޭނުން އަންގައިދިނީ 2008 ގެ އެމް.ޑީ.ޕީ ސަރުކާރުން ކަމަށް ނައިބު ރައީސް ފައިސަލް ނަސީމް ވިދާޅުވެއްޖެއެވެ.\nއެމަނިކުފާނު މިހެން ވިދާޅުވީ ވިދާޅުވީ، ށ. ފޯކައިދޫއަށް ވަޑައިގެން، އެރަށުގެ ސަރުކާރަށް ތާއިދުކުރާ ފަރާތްތަކާއި ބައްދަލުކުރައްވާ ވާހަކަފުޅުދައްކަވަމުންނެވެ.\nރައްޔިތުންނަށް ބޭނުންވާ އަސާސީ ހައްޤުތައް ކަށަވަރުކޮށްދީ، އަތޮޅުތަކަށް ބޭނުންވާ ޢުމްރާނީ ތަރައްޤީ ގެނެސްދިނުމަކީ މި ސަރުކާރުގެ މައިގަނޑު އަސާސްކަމަށާއި އެކަންކަން ކަށަވަރުކޮށްދިނުމަށް މި ސަރުކާރުން މުހިއްމު މަސައްކަތްތަކެއް ކޮށްދީފައިވާކަން ނައިބު ރައީސް ވަނީ ފާހަގަކުރައްވާފައެވެ.\nމި ސަރުކާރަކީ ރައްޔިތުންގެ ކަންބޮޑުވުންތަކާއި ޝަކުވާތައް އަހަންކެރޭ ސަރުކާރެއްކަމަށާއި ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙު އަތޮޅުތަކަށް ކުރައްވާ ދަތުރުފުޅުތަކުން ވަރަށް ރަނގަޅަށް އެކަންހާމަކޮށްދޭކަމަށް ވެސް އެމަނިކުފާނު ވިދާޅުވިއެވެ.\nނައިބު ރައީސް ވިދާޅުވީ މި ސަރުކާރަކީ ރައްޔިތުންނާ ގާތް، ރައްޔިތުންނަށް އަޅާލާ ސަރުކާރެއް ކަމަށާއި ސަރުކާރުން އަބަދު ވެސް ބޭނުންވަނީ ރައްޔިތުން ބާރުވެރިކޮށް، ރައްޔިތުންނާއި ގުޅިގެން މަސައްކަތްކުރުމަށް ކަމަށެވެ.\n” ކައުންސިލްތަކާއި، ރައްޔިތުންގެ މަޖިލިސް މެންބަރުން މެދުވެރިކޮށް ރައްޔިތުންގެ ހުރި ކަންބޮޑުވުންތަކަށް ހައްލު ހޯދައިދިނުން އަބަދު ވެސް ސަރުކާރުން ބޭނުންވޭ. ކޮވިޑް-19ގެ މި ދަތި ޙާލަތުގައި ވެސް ރައްޔިތުންނަށް ބޭނުންވާ އަސާސީ މުޙިއްމު ޚިދުމަތްތަކާއި ތަރައްޤީގެ މަޝްރޫޢުތައް ހުއްޓުމެއްނެތި އެގެންދަނީ ކުރިއަށް.” ނައިބު ރައީސް ވިދާޅުވިއެވެ.


ހަރުބަސްތައް 24\n1 ނުބައި މީހުން އުޅޭގޮތަށް އުޅެން ހިތް ނޭދޭށެވެ. އެމީހުންނާ ގުޅިގެން އުޅެން ނޭދޭށެވެ.2އެހެނީ އެމީހުންގެ ހިތުގައި ވާނީ އަނިޔާވެރިކަން އުފެއްދުމެވެ. އެމީހުންގެ ބަސްތަކުން އުފައްދާނީ ހައިޖާނެވެ.\n3 ޙިކުމަތުން ބިނާ ކުރާ ގެއެއް ވަރުގަދަވާނީ ހެޔޮ ވިސްނުން އެކުލެވުނީމައެވެ.4އިލްމު އެކުލެވުމުން ކޮޓަރިތަކުގައި ތަނަވަސްކަމާއި އަގުހުރި ތަކެއްޗާއި މުއްސަނދިކަން އެކުލެވޭނެއެވެ.\n5 ބުއްދިވެރިޔާ ގައިބާރުގަދަ މީހާއަށް ވުރެން މަތިވެރިވާނެއެވެ. އިލްމު އެއްދުވަހުން އަނެއް ދުވަހަށް ކުރިއަރަމުން ދާނެއެވެ.6ބުއްދިވެރި ލަފާއާއި ނުލައި ހަނގުރާމައަކަށް ނުދާށެވެ. ކާމިޔާބު ލިބުން އޮތީ ގިނަ ބައެއްގެ މަޝްވަރާއާ އެކުގައެވެ.\n7 ބުއްދިވެރިކަމަކީ މޮޔައިންނަށް ފަހުމުވާ ވަރަށް ވުރެން މާނަ ފުން އެއްޗެކެވެ. މުހިންމު ކަމަކާމެދު ވެރިން ޖަލްސާ ކުރާއިރު މޮޔައިން ބުނާނެ އެއްޗެއް ނޯވެއެވެ.\n8 ނުބައިކަންތައް ރާވާ މީހާއަކީ ކަންތައް ގޯސް ކުރާ މީހެއްގެ ގޮތުގައި މަޝްހޫރުވާނެ މީހެކެވެ.9ނުބައި ރޭވުން ރާވާ މީހާއަކީ ފާފަވެރިއެކެވެ. މަމޮޅޭވެފަ ހުންނަ މީހާ ދެކެ އެންމެންވެސް ނަފްރަތު ކުރެއެވެ.\n10 ބުރަ ބޮޑުވުމުން ދޫދޭ މީހާގެ އަޒުމު ދެރައީއެވެ.\n11 ބޭއިންސާފުން މަރާލެވޭ މީހާ ސަލާމަތްކުރުމަށް ފަސްނުޖެހޭށެވެ. 12 މަށަކަށް ނޭނގެއޭ ބުނެ ކަންކަމުން ރެކެން ނޫޅޭށެވެ. އެހެނީ މާތްކަލާނގެ ހުރިހާ ހިތްތަކެއް ދެނެވޮޑިގަންނަވެއެވެ. އަދި އެކަލާނގެ ހުރިހާކަމެއް ބައްލަވާ ވޮޑިގަންނަވައެވެ. ކަލޯގެ ފުރާނަ ބަލަހައްޓަވާ ފަރާތަށް ކަލޯ އެނގިވޮޑިގަންނަވައެވެ. އެމީހަކު ކުރި އަމަލެއްގެ ޙައްޤު ޖަޒާ އެމީހަކަށް އެކަލާނގެ ދެއްވާނެތެވެ.\n13 ދަރިފުޅާއެވެ. މާމުޔަކީ ފައިދާހުރި އެއްޗެކެވެ. މާމުއި ހަތާ އަކީ ފޮނިރަހަ ދޭ އެއްޗެއްވެސް މެއެވެ. 14 ހަމަ އެގޮތަށް ބުއްދިއަކީ ފުރާނައަށް ފޮނިކަން ލިއްބައިދޭ އެއްޗެކެވެ. އެ ހޯދައިގަނެވިއްޖެނަމަ ކަލޯއަށް އަލި މުސްތަގުބަލެއް ލިބޭނެއެވެ. އަދި ކަލޯގެ އުންމީދު ގެއްލިގެނެއް ނުދާނެއެވެ.\n15 ތެދުވެރިޔާގެ ގެއިން ވައްކަން ކުރަން ވަންނަން ނުދާށެވެ. ސާލިހުމީހާގެ ގެއަށް ވަދެގަނެ އެގޭގެ ހުރުމަތް ނުކަނޑާށެވެ. 16 ހެޔޮ މީހާ ހަތްފަހަރު ވެއްޓިދާނެއެވެ. އެކަމަކު އޭނާ އަދިވެސް ތެދުވާނެއެވެ. ނުބައިމީހާ އެންމެ ކަމެއް ދިމާވާއިރަށް ބަލިވެގެން ވެއްޓިދާނެއެވެ.\n17 އަދާވާތްތެރިޔާއަށް ދެރަގޮތެއް ދިމާވީމާ އުފާފާޅު ނުކުރާށެވެ. އޭނާ ވެއްޓުނީމާ އެކަމާ ނުހޭށެވެ. 18 މާތްކަލާނގެ އެކަމާ ރުހިވޮޑިއެއް ނުގަންނަވާނެއެވެ. އޭރުން އެކަލާނގެ އޭނާއަށް މެދުވެރި ކުރެއްވި މުސީބާތް އެހެން ދިމާއަކަށް އަނބުރާލައްވާފާނެއެވެ.\n19 ނުބައިމީހުންނާމެދު ހަސަދަވެރި ނުވާށެވެ. އެފަދަ މީހުން ކުރާކަންތަކާ އަޅާނުލާށެވެ. 20 އެހެނީ ނުބައި މީހުންނަކަށް މުސްތަގުބަލެއް ނެތެވެ. އެމީހުންގެ ބައްތި ވަނީ އަބަދަށްޓަކައި ނިވިފައެވެ.\n21 މަގޭ ދަރިފުޅާއެވެ. މާތްކަލާނގެއާއި ރަސްގެފާނު ދެކެ ބިރުވެތިވާށެވެ. ބާޣީންނާ ބައިވެރިނުވާށެވެ. 22 އެހެނީ ނުދެނެތިއްބާ އެމީހުންނަށް ބޮޑު މުސީބާތެއް ކުރިމަތި ވެދާނެއެވެ. މާތްކަލާނގެ ކިބަފުޅުންނާއި ރަސްގެފާނުގެ އަރިހުން އަންނާނީ ކޮން މުސީބާތެއްކަން އެނގޭނީ ކާކަށްހެއްޔެވެ؟\nހެޔޮކަންތަކަށް މަގުދައްކައިދޭ އިތުރު ބަސްތައް\n23 މިއީވެސް ބުއްދިވެރި ބަސްތަކެވެ. އަދުލު އިންސާފުގައި ގާތްމީހަކަށް ފަހިވާގޮތަށް ނިޔާކަނޑަނާޅާށެވެ. 24 ނުބައި މީހާގެ ކުށެއް ނެތްކަމަށް ނިޔާކަނޑައަޅާ ފަނޑިޔާރު ދެކެ ޤައުމުތަކުގެ އެންމެން ލަޢުނަތް ލާނެއެވެ. 25 ނުބައި މީހާ ކުށްވެރި ކުރާ ފަނޑިޔާރަށް ތަނަވަސްކަން ލިބި އާންމުންގެ ރުހުން ލިބިގެންދާނެއެވެ.\n26 ތެދު ބަހުންދޭ ޖަވާބު ރައްޓެހިކަމުގެ ދޮނެއް ދިނުން ފަދައެވެ.\n27 ގެ އިމާރާތް ކުރުމުގެ ކުރީގައި ބިންގަނޑު ތައްޔާރުކޮށް ދަނޑުގޮވާން ކުރާށެވެ.\n28 ސަބަބެއް ނެތި އަވަށްޓެރިޔާއާ އިދިކޮޅަށް ހެކިބަސް ނުދޭށެވެ. އެމީހުންނާ މެދު ދޮގު ނުހަދާށެވެ. 29 އެއްވެސް މީހެއްގެ ކިބައިން ބަދަލު ހިފާނަމޭ ނުބުނާށެވެ. އެމީހަކު ކުރި ކަންތަކުގެ ބަދަލު ހޯދާނަމޭ ނުބުނާށެވެ.\n30 ކަންނެތް މޮޔަ މީހާގެ ދަނޑުތެރޭން އަހަރެން ހިނގާލަން ދިޔައިމެވެ. 31 އެތަނުގައި ވަނީ ކަށިގަސްތަކާއި ވިނަގަސްތައް ހެދި ވަލަކަށްވެފައެވެ. އެދަނޑުވަނީ ފާރު ވެއްޓި ވީރާނާވެފައެވެ. 32 މިތަން ބަލައި ވިސްނާލުމުން އަހަންނަށް އިބުރަތެއް ލިބުނެވެ. 33 ކުޑަކޮށް ނިދާލައި، ކުޑަކޮށް އަރާމުކޮށްލައި، ކުޑަކޮށް އަތްއުރާލުމުން، 34 ހައިހޫނުކަން އައިސް މަގުފޭރޭ މީހަކު ފަދައިން ގަދަވެގަންނާނެއެވެ. ހަތިޔާރާއެކު އައިސް ކަލޯ ލޫޓުވާލާނެއެވެ.


ތިން އަތޮޅެއްގައި ހިންގި މަސްތުވާތަކެތީގެ އޮޕަރޭޝަންތަކެއްގައި މަސްތުވާތަކެއްޗާއެކު އަށް މީހަކު ހައްޔަރުކޮށްފި\nބުރާސްފަތި ،31 ޑިސެމްބަރ 2020 / 14:25\nމަސްތުވާތަކެއްޗާ ދެކޮޅަށް ފުލުހުން ކުރަމުންގެންދާ މަސައްކަތްތަކުގެ ތެރެއިން ފުލުހުންގެ އިންޓެލިޖެންސާ އަތޮޅުތެރޭގައި މަސައްކަތްކުރާ ފުލުހުން ގުޅިގެން ހިންގި އޮޕަރޭޝަންތަކެއްގައި މަސްތުވާތަކެއްޗާއެކު އަށް މީހަކު ހައްޔަރުކޮށްފިއެވެ.\nއެ އޮޕަރޭޝަންތައް ހިންގާފައިވަނީ ލ.އަތޮޅު ކައްދޫ އާއި ގަން ގެ އިތުރުން ހދ.ކުޅުދުއްފުއްޓާއި އައްޑޫ ސިޓީ ހުޅުމީދޫގައެވެ.\nމި އޮޕަރޭޝަންތަކުގެ ތެރެއިން ލ.އަތޮޅުގައި ހިންގާފައިވާ އޮޕަރޭޝަންތަކަކީ ގަމުގައި މަސްތުވާތަކެތި ގެންގުޅެ އެތަކެތީގެ ވިޔަފާރިކުރާކަމަށް ފުލުހުންގެ އިންޓެލިޖެންސަށް ލިބުނު މައުލޫމާތަކާ ގުޅިގެން ހިންގި އޮޕަރޭޝަނެކެވެ. މި ޑިސެމްބަރ 30 ވަނަ ދުވަހު ހިންގި އެ އޮޕަރޭޝަނުގައި އެރަށު މަތިމަރަދު އަވަށު އުތުރުފަރާތު އަތިރިމަތިން މަސްތުވާތަކެތިކަމަށް ޝައްކުކުރެވޭ އެއްޗެއް ހުރި ސެލޯފިންކޮޅެއް ފެނިފައިވެއެވެ. މި މައްސަލައިގައި މިހާތަނަށް އެއްވެސް މީހަކު ހައްޔަރުކޮށްފައިނުވެއެވެ.\nމީގެއިތުރުން ލ.ކައްދޫ އިސްކަންދަރު އެއަރބޭސްއަށް ފުރަން ގޮސް ހުރި މީހަކު މަސްތުގެ ހާލަތުގައި ހުރިކަމަށް ފޮނަދޫ ޕޮލިސް ސްޓޭޝަނަށް ލިބުނު މައުލޫމާތަކާ ގުޅިގެން އެމީހާ ހުއްޓުވާ ބަލައިފާސްކުރިއިރު މަސްތުވާތަކެތިކަމަށް ޝައްކުކުރެވޭ އެއްޗެއް ހުރި ހަތަރު ރަބަރު ޕެކެޓް ފެނިފައިވެއެވެ. މި މައްސަލައިގައި ހައްޔަރުކޮށްފައިވަނީ 28 އަހަރުގެ ދިވެހި ފިރިހެނެކެވެ.\nކުޅުދުއްފުށީގައި ހިންގި އޮޕަރޭޝަނަކީ މާލެއިން އެރަށަށް ދާ ބޯޓަކުން މަސްތުވާތަކެތި ގެންދާކަމަށް ފުލުހުންްގެ އިންޓެލިޖެންސަށް ލިބުނު މައުލޫމާތަކާ ގުޅިގެން ހިންގި އޮޕަރޭޝަނެކެވެ. މި ޑިސެމްބަރު 30 ވަނަ ދުވަހު ކުޅުދުއްފުށީގައި މަސައްކަތްކުރާ ފުލުހުންނާ، އިންޓެލިޖެންސް ގުޅިގެން ހިންގި އެ އޮޕަރޭޝަނުގައި އެރަށު ބަނދަރުމަތީގައި ހުރި ފޮށިގަނޑެއް ބަލައި ފާސްކުރިއިރު މަސްތުވާތަކެތިކަމަށް ޝައްކުކުރެވޭ އެއްޗެއް ހުރި ފިލްމު ހުސްކުރި ދަޅެއް ފެނިފައިވެއެވެ. މި މައްސަލައިގައި އެއްވެސް މީހަކު ހައްޔަރުކޮށްފައިނުވެއެވެ.\nހުޅޫމީދޫގައި ހިންގި އޮޕަރޭޝަނަކީ އައު އަހަރާ ދިމާކޮށް އެރަށުގައި މަސައްކަތްކުރާ ފުލުހުން ގުޅިގެން ހިންގި މަސްތުވާތަކެތީގެ އޮޕަރޭޝަންތަކެކެވެ. މި ޑިސެމްބަރު މަހުގެ 30 ވަނަ ދުވަހު ހިންގި އެ އޮޕަރޝަންތަކުގެ ތެރެއިން މަސްތުވާތަކެއްޗާއެކު ހަތް ދިވެހި ފިރިހެނުން ހައްޔރުކޮށްފައިވެއެވެ.\nމިމީހުންގެ ތެރޭގައި ހިމެނެނީ 28 އަހަރުގެ ދެ ފިރިހެނުންނާއި 29 އަހަރުގެ ފިރިހެނަކައި 37 އަހަރުގެ ފިރިހެނަކާއި 38 އަހަރުގެ ފިރިހެނަކާއި 20 އަހަރުގެ ފިރިހެނަކާއި 18 އަހަރުގެ ފިރިހެނެކެވެ. މިމީހުންގެ ތެރެއިން 28 އަހަރުގެ މީހަކާއި، 20 އަހަރުގެ މީހެއްގެ އިތުރުން 18 އަހަރުގެ ފިރިހެނެއް ހައްޔަރުކޮށްފައިވަނީ ރަށުތެރެއިންނެވެ. އެ ތިން މީހުން ހައްޔަރުކޮށް ބަލައި ފާސްކުރިއިރު މަސްތުވާތަކެތިކަމަށް ޝައްކުކުރެވޭ އެއްޗެއް ހުރި ރަބަރު ޕެކެޓަކާ، ބަނގުރާކަމަށް ޝައްކުކުރެވޭ އެއްޗެއްހުރި 500އެމްއެލްގެ ދެ ފުޅި ފެނިފައިވެއެވެ.\n28 އަހަރުގެ ފިރިހެނަކާއި 37 އަހަރުގެ ފިރިހެނަކާއި 29 އަހަރުގެ ފިރިހެނެއްގެ އިތުރުން 38 އަހަރު މީހާ ހައްޔަރުކޮށްފައިވަނީ ރޭ ދަންވަރު އެރަށުގެ ގެއެއް ކޯޓު އަމުރެއްގެ ދަށުން ބަލައިފާސްކޮށެވެ. އެގެ ބަލައިފާސްކުރިއިރު މަސތްުވާތަކެތިކަމަށް ޝައްކުކުރެވޭ އެއްޗެއްހުރި ކުޑިތަކެއް ފެނިފައިވެއެވެ.


Dharavandhooge narudhamaa nizaamah beynunvaa saamaanu genesfi\nދަރަވަންދޫ ނަރުދަމާ ނިޒާމަށް ބޭނުންވާ ސާމާނު ގެނެސްފި\n25 އޭޕްރީލް 2022\nބ. ދަރަވަންދޫ ނަރުދަމާ ނިޒާމު ގާއިމު ކުރުމުގެ އަމަލީ މަސައްކަތް ކުރިއަށްދަމުން އަންނަކަން އެ މަސައްކަތް ކުރަމުން އަންނަ އެމްޑަބްލިއުއެސްސީން ހާމަކޮށްފިއެވެ.\nއެމްޑަބްލިޔުއެސްސީ އިން ބުނީ ދަރަވަންދޫގެ ނަރުދަމާ ނިޒާމު ގާއިމު ކުރުމަށް ބޭނުންވާ ހޮޅި އާއި, އެހެނިހެން ތަކެތި ދަރަވަންދު އަށް މިހާރު ގެންގޮސްފައިވާ ކަމަށެވެ. އަދި މިހާރު ކުރިޔަށް ދަނީ ނަރުދަމާ ނިޒާމުގެ މައި ނެޓްވޯކްގެ ހޮޅި ވަޅުލުމުގެ މަސައްކަތްތައް ކަމަށް އެ ކުންފުނިން ބުނެ އެވެ.\nމި މަޝްރޫއުގެ ދަށުން ދަރަވަންދޫގައި 9.54 ކިލޯ މީޓަރުގެ ދިގު ނަރުދަމާ މައި ނެޓްވޯކް ގާއިމު ކުރުމާއި, 780 މީޓަރުގެ ޕަންޕިން ލައިން އަޅާނެ އެވެ. އަދި ތިން ޕަންޕިން ސްޓޭޝަނާއި, ސީ އައުޓް ފޯލް ގާއިމު ކުރުމާއި, ގޭގޭގައި ޖަންކްޝަން ބަހައްޓައި ނަރުދަމާ ކަނެކްޝަން ގުޅައިދީ އެ ގެތަކަށް ނަރުދަމާގެ ހިދުމަތް ފޯރުކޮށްދޭނެ އެވެ. އަދި ނަރުދަމާ ނިޒާމު ހިންގައި، ބެލެހެއްޓުމަށް ބޭނުންވާ ވެހިކަލް ފޯރުކޮށްދިނުމަށް ވެސް ވަނީ ހަމަޖެހިފަ އެވެ.\nޕްލޭނިން މިނިސްޓްރީން އެމްޑަބްލިއުއެސްސީއާ ހަވާލުކޮށްގެން ކުރިއަށް ގެންދާ މި މަޝްރޫއުގެ އަގަކީ 40 މިލިއަން ރުފިޔާ އެވެ. މަޝްރޫއު ނިމުމުން ދަރަވަންދޫގެ ރައްޔިތުންނަށް ރައްކާތެރި ނަރުދަމާގެ ނިޒާމެއް ލިބޭނެ ކަމަށް އެމްޑަބްލިޔުއެސްސީން ބުންޏެވެ.


Uh'thama fandiyaaru ge dhifaaugai Ilyas nukunnavaifi | Mihaaru\nޝޭހް އިލްޔާސް ހުސެއިން: އުއްތަމަ ފަނޑިޔާރު މަގާމުން ވަކިކުރަން އިލްޔާސް ދެކޮޅު. --ފޮޓޯ/މިހާރު\nއުއްތަމަ ފަނޑިޔާރުގެ ދިފާއުގައި އިލްޔާސް ނުކުންނަވައިފި\n12 ނޮވެމްބަރ 2019 - 17:47 100 comments\nއުއްތަމަ ފަނޑިޔާރު، ޑރ. އަހްމަދު އަބްދުﷲ ދީދީ މަގާމުން ވަކިކުރުމަކީ ބޭއިންސާފެއްގެ ގޮތުގައި ސިފަކުރައްވައި ދިފާއުގައި ޝޭހް އިލްޔާސް ހުސެއިން މިއަދު ނުކުންނަވައިފި އެވެ.\nއުއްތަމަ ފަނޑިޔާރުގެ ގިނަ މައްސަލަތަކެއް ޖުޑީޝަލް ސާވިސް ކޮމިޝަނުން އަންނަނީ ބަލަމުންނެވެ. އެ ކޮމިޝަނުން މިއަދު އާއްމުކުރި ގޮތުގައި އުއްތަމަ ފަނޑިޔާރުގެ 18 މައްސަލައެއް ހިމެނެ އެވެ.\nވެރިކަން ކުރާ ކޯލިޝަންގައި ހިމެނޭ އަދާލަތު ޕާޓީގެ އިލްމުވެރިންގެ މަޖިލީހުގެ ރައީސް އިލްޔާސް ވިދާޅުވި ގޮތުގައި ޑރ. އަހްމަދު އަބްދުﷲ ދީދީ އަކީ އިލްމު ލިބިވަޑައިގެންފައިވާ ގާބިލް، ގުރުއާން ހިތުދަސް އަދި ޝަރީއާ އިން ޕީއެޗްޑީ އޮތް ބޭފުޅެއް ކަމަށެވެ. މިފަދަ ބޭފުޅަކު މި ގައުމުގެ އުއްތަމަ ފަނޑިޔާރަކަށް ހުންނެވުމަކީ ފަޚުރެއް ކަމަށް ވިދާޅުވި އެވެ.\n"އެފަދަ ބޭފުޅަކު މަގާމުން ވަކިކޮށް ޝަރުއީ އިލްމު ލިބިފައި ނުވާ ބަޔަކު މަގާމަށް ގެނައުމަކީ ކޮން ކަހަލަ އިންސާފެއްތޯ،" އިލްޔާސްގެ ޓުވީޓުގައިވެ އެވެ.\nއޭނާ ވަނީ އެ ކަމަށް ރައްޔިތުން ވިސްނުމަށް އެދިވަޑައިގެންފަ އެވެ.\nއުއްތަމަ ފަނޑިޔާރު ޑރ. އަހުމަދު އަބްދުﷲ ދީދީ ރޭ ވާހަކަފުޅު ދައްކަވަނީ.--- ފޮޓޯ: ނިޝާން އަލީ/ މިހާރު\nKamuge ilmulibifaiva gābil Quruan hithudhas shareeaain PHD oi beyfulhaku migaumuge uththama fandiyarakah hunnevumakee v bodu fakhureh efadha beyfulhaku magamun vakikoh sharuē ilmu libifai nuva bayakuamagamah genaumakee konkahala insafethoa?\nrayyithun mikana visnava pic.twitter.com/LNGGv2NJDU\n— Ilyas Hussain (@shkilyas) November 12, 2019\nއުއްތަމަ ފަނޑިޔާރާ ގުޅޭ ގޮތުން ތަހުގީގު ކުރި ބައެއް މައްސަލަތަކުގެ ރިޕޯޓް ޖޭއެސްސީން ފޮނުވުމުން އެމަނިކުފާނު ވަނީ ހަވާލުވާން ދެކޮޅު ހައްދަވައިފަ އެވެ. އަދި ކޯޓަކުން ނިންމާފައިވާ އެއްވެސް ނިންމުމަކާ ގުޅިގެން ފަނޑިޔާރެއްގެ ސުލޫކީ މައްސަލަ ބެލުމަކީ ނުވަތަ ފިޔަވަޅު އެޅުމަކީ ގާނޫނުއަސާސީ އާއި އިސްލާމީ ޝަރީއަތާ ޚިލާފް ކަމެއް ކަމަށާއި ޖޭއެސްސީގެ ތަހުގީގަކީ ގާނޫނުތަކާ ޚިލާފަށް އެ ކޮމިޝަނުން ބެލި މައްސަލަތަކެއް ކަމަށް ވިދާޅުވެ، ޖޭއެސްސީ އަށް އުއްތަމަ ފަނޑިޔާރު ވަނީ ސިޓީފުޅެއް ވެސް ފޮނުއްވައިފަ އެވެ.\nޖޭއެސްސީން ބުނި ގޮތުގައި، ސުޕްރީމް ކޯޓުން އެ ކޯޓުގެ އިހްތިސާސްގެ ބޭރުން ނިިންމާފައިވާ ނިންމުންތަކުގެ މައްސަލަތަކަކީ ބައިނަލްއަގްވާމީ ފަރާތްތަކުން ރާއްޖޭގެ ޝަރުއީ ދާއިރާއާ ބެހޭ ގޮތުން ހެދި ރިޕޯޓްތަކުގައި ފާހަގަ ކޮށްފައިވާ މައްސަލަތަކެކެވެ. ރައްޔިތުންގެ މަޖިލީހާއި ދަށު ކޯޓުތަކުގެ އިތުރުން މިނިވަން މުއައްސަސާތަކުގެ ބާރުތަކަށް ސުޕްރީމް ކޯޓުން އަރައިގެންފައިވާ ކަމަށް އެ ރިޕޯޓްގައިވާ ކަމަށް ޖޭއެސްސީން ނެރުނު ބަޔާނުގައިވެ އެވެ.\nއިތުރު ލިޔުންތައް ސަރުކާރު ޝައިޚު އިލްޔާސް ހުސައިން އުއްތަމަ ފަނޑިޔާރު


"Rahyithun magoofaikaa manzaru balan nuthibeveyne"\nދައުލަތުގެ ދަރަނި ބޮޑުވާތީ، ރައްޔިތުންގެ ޒަރޫރީ ބޭނުންތައް ފުއްދައިނުދެވި، ބަނޑަންޖެހެން ދޫކޮށްލައި، މަގޫފަތް ކާ މަންޒަރު ބަލަން ނުތިބެވޭނެކަމަށް މަރަދޫ ދާއިރާގެ މެންބަރު އިބްރާހިމް ޝަރީފް މިއަދު ވިދާޅުވެއްޖެ އެވެ.\nއަންނަ އަހަރަށް ސަރުކާރުން ހުށަހަޅާފައިވާ 34.7 ބިލިއަން ރުފިޔާގެ ބަޖެޓުގެ ބަހުސްގައި ވާހަކަ ދައްކަވަމުން ޝަރީފް ވަނީ ސަރުކާރުން ހުށަހަޅާފައިވާ "ހިތްވަރުގަދަ" ބަޖެޓަށް ވަރަށް ބޮޑަށް ތައުރީފް ކުރައްވައިފަ އެވެ.\nމިގޮތުން، ޝަރީފް ވިދާޅުވީ އަންދާޒާ ކުރާ މިންވަރަށް އާމްދަނީ ނުލިބި ބަޖެޓު ޑެފިސިޓް 20 ބިލިއަނަށް ވުރެ މައްޗަށްވެސް އަރައިގެން ދިއުމުގެ ފުރުސަތު އެބައޮތް ކަމަށާއި، ނަމަވެސް އެ ސަބަބަށްޓަކައި ސަރުކާރަށް އަތް އުރާލައިގެން ތިބެވެން ނޯންނާނެ ކަމަށެވެ.\nޝަރީފް ވިދާޅުވީ ސަރުކާރުގެ އެންމެ އިސް ވާޖިބަކީ ވާނީ ޒަރޫރީ ބޭނުންތައް ފުއްދުމަށްޓަކައި އަޅަން ހުރި ދަތި އުނދަގޫ ފިޔަވަޅުތައް އެޅުން ކަމަށެވެ.\nއިތުރަށް ވިދާޅުވީ ރާއްޖޭގެ ކްރެޑިޓް ރޭޓިން ދަށްކޮށްފައިވާއިރު، ޑެފިސިޓް ފޫބައްދަން ބޭރުން ފައިސާ ހޯދަން ސަރުކާރަށް ދަތިވާނެކަމަށް ގަބޫލު ކުރައްވާ ކަމަށެވެ.\nނަމަވެސް، މި އަހަރުވެސް ފައިސާ ހޯދި ގޮތަށް އަންނަ އަހަރުވެސް ސުކޫކާއި، ބޮންޑުގެ އިތުރުން ބޭރާއި އެތެރޭގެ މާލީ އިދާރާތަކުން ފިނޭންސް މިނިސްޓަރު އިބްރާހިމް އިސްވެ ހޯއްދަވާނެކަމުގެ ޔަގީންކަން އޮތްކަމަށް އޭނާ ވިދާޅުވި އެވެ.\nޝަރީފް ފާހަގަކުރެއްވި ގޮތުގައި، ބަޖެޓަކީ އެއްވެސް އިރެއްގައި އަކުރުން އަކުރަށް ދިމާވާ އެއްޗެއް ނޫން ކަމަށާއި، އަންނަ އަހަރު ކޮވިޑް-19 އިގެ ވެކްސިނަކާއެކު ފަތުރުވެރިން އަންނާނެކަމަށް އަންދާޒާ ކުރާ މިންވަރަށް ވުރެ އިތުރަށް ރާއްޖެއަށް ޒިޔާރަތްކޮށް، ލަފާކުރާ ވަރަށް ވުރެ ބޮޑަށް އިގުތިސޯދީ ހާލަތު ރަނގަޅުވުމުގެ ފުރުސަތުވެސް އޮންނާނެ ކަމަށެވެ.\nމިހާރު މުޅި ދުނިޔެއާއެކު ރާއްޖެއަށްވެސް ކުރިމަތިވެފައިވަނީ ދަތި އުނދަގޫ އިގުތިސޯދީ ހާލަތެއް ނަމަވެސް، ރައްޔިތުން އުއްމީދު ކުރާ މަޝްރޫއުތައް ނުހިންގައި، ބޭސްފަރުވާ ފަދަ ޒަރޫރީ ބޭނުންތައް ހުއްޓާލައިގެން ނުތިބެވޭނެކަމަށް ޝަރީފް ތަކުރާރުކޮށް ވިދާޅުވި އެވެ.\nމިގޮތުން، ރިކަރަންޓް ހަރަދު ބޮޑުވަނީ، މުސާރަ ދިނުމާއި ރައްޔިތުންގެ އާމްދަނީ މަދުވާ ބައި، ސަރުކާރުން ފޯރުކޮށްދޭތީ ކަމަށާއި، އެއީ ވެސް މި ހާލަތުގައި ކުރަންޖެހޭކަމެއްކަން އޭނާ ފާހަގަކުރެއްވި އެވެ.\n"ރައްޔިތުން މަގާފަތް ކާންޖެހޭ ދުވަހެއް ދެކޭކަށް އަޅުގަނޑު ބޭނުމެއް ނޫން،" އިގުތިސޯދީ ރިކަވަރީއަށް އަމާޒުކޮށްގެން ސަރުކާރުން ހުށަހަޅާފައިވަނީ ވަރަށް އުއްމީދީ ބަޖެޓެއް ކަން ފާހަގަކުރައްވަމުން ޝަރީފް ވިދާޅުވި އެވެ.\nޝަރީފްގެ އިތުރުން ބަޖެޓު ބަހުސްގައި މިހާތަނަށް ވާހަކަ ދެއްކެވި އެމްޑީޕީއަށް ނިސްބަތްވާ ހުރިހާ މެންބަރުންވެސް ވަނީ ބަޖެޓަށް ތައުރީފު ކުރައްވާފައި އެވެ.\nއެމްޑީޕީ ރައްޔިތުންގެ މަޖިލިސް ދައުލަތުގެ ބަޖެޓް + ފިނޭންސް މިނިސްޓްރީ ދައުލަތުގެ އާމްދަނީ އިބްރާހިމް އަމީރު އިބްރާހިމް ޝަރީފު ދައުލަތުގެ ދަރަނި


Vara dhera eve. Bulha goanin beyru vejje eve. – adduLIVE\n1 Sep 04, 2019, 11:19 އައި އެލް\nރައީސް ޔާމީނުގެ ވެރިކަމުގެ ދައުރުގައި ހިންގާފައިވާ އަނިޔާވެރި އަމަލުތަކުގެ ވާހަކަ އާކުރާކަށް ނެތީމެވެ. އެކަމަކު މިއަދު ދައްކާން މިއުޅޭ ވާހަކައިގެ ބާވަތުން އެހިސާބަށް ނުގޮސް ފަރުޖެއްސޭކަށްވެސް ނެތެވެ. ބައެއް މިސާލުތައް ނަގަންޖެހޭތީއެވެ.\nރައީސް ޔާމީނުގެ އަމަލުތައް ހުރިގޮތުން ހިތްހަމަނުޖެހުން ފައުޅުކޮށް ހެޔޮބަދަލަކަށް ގޮވައިލުމަށް މަގުމައްޗަށް ނިކުތް ހަމަކޮންމެ މީހަކީ ދެން އަންނަ ސަރުކާރަކުން ވަޒީފާއެއް ލިބޭނޭކަމަށް އުއްމީދުކުރި މީހެއް ބާވައެވެ. އަމާޒަކީ ވަޒީފާއެއް ހޯދުންބާވައެވެ. ނޫނެކެވެ. އަމާޒަކީ އިންސާފު ގާއިމުވުމެވެ. ގައުމީ މަސްލަހަތު އިސްވުމެވެ. އެއަށްވުރެވެސް ތިލަކޮށްލާނަމެވެ. ރައީސް ނަޝީދަށް އިންސާފު ހޯދައިދީ އެމަނިކުފާނު މިނިވަންކޮށް އިންތިޚާބުގައި ވާދަކުރެއްވޭނެ ގޮތް ހެދުމަކީވެސް މަގުމައްޗަށް ނިކުތް މީހުންގެ އަމާޒެކެވެ. ޑިމޮކްރަސީއަށް އަލުން ރުޖޫއަވުމަށްޓަކައި އެއީ ކޮންމެހެންވެސް މުހިއްމުކަމެއްކަމުގައި ދެކިގެންނެވެ.\nމަގުމައްޗަށް ނިކުތް މީހުންނާމެދު ރައީސް ޔާމީނު އަމަލުކުރެއްވިގޮތް ސިއްރެއް ނޫނެވެ. ބޭނުން ކުރެއްވީ ގަދަފަދަ ބާރެވެ. ފުލުހުން ނެރެގެން ހަމަކޮންމެ ދުވަހަކު މީސްތަކުންގެ މޫނަށް މިރުސްފެނާއި ދުންޖެހީއެވެ. މުގުރުން ތެޅީއެވެ. ބިންމައްޗަށް ވައްޓައި ދެމީއެވެ. މިހެންގޮސް ކިތަންމެ ކަމެކެވެ. މިވަރުންވެސް ގިނަމީހުން ދުލެއްނުދެއެވެ. އަނެއްދުވަހުވެސް މަގުމައްޗަށް ނިކުމެއެވެ. އެގޮތަށް ހިތްވަރުކުރާ މީހުން ފާހަގަކޮށް ރައީސް ޔާމީނު ކުރެއްވި ކަމަކީ އެފަދަ މީހުން ހުރަގެއަށް ލެއްވުމެވެ. އަނބިދަރީންނާއި ލޯބިވާ މީހުންނާ ވަކިކޮށްލެއްވީއެވެ. އަނިޔާގެ ދަރަޖަ މައްޗަށް ޖައްސައިލެއްވީއެވެ.\nރައީސް ޔާމީނުގެ އަމުރަށް ލޮލަށް މިރުސްފެނާއި ދުންޖެހީމާ ލޮލުގެ ފެނުމަށް އަސަރުކޮށް ދާއިމީ ނުކުޅެދުންތެރިކަން އިހުސާސްކުރަމުންދާ މީހުން މިއަދު މަދެއް ނޫނެވެ. މުގުރުން ތަޅައި ބިންމަތީގައި ދެމީމާ ލިބުނު އަނިޔާތަކުން އަރައިނުގަނެވި މިއަދުވެސް އެވޭންތައް ތަހައްމަލް ކުރަމުންދާ މީހުން މަދެއް ނޫނެވެ. ހުރަގޭގައި ލިބުނު އަނިޔާތަކަށް ކެތްނުކުރެވިގެން ފުރާނަދިޔަ މީހުންގެ ވާހަކަ ނޫސްތައް ބަލައިލީމާ އެހެރީ ފެންނާށެވެ.\nމިއެންމެންގެ އަމާޒަކީ ހަމަ ވަޒީފާއެއް ބާވައެވެ. ނޫނެކެވެ. އެމީހުންގެ ގުރުބާނީގެ އަމާޒަކީ ޑިމޮކްރަސީގެ މަގަށް ރުޖޫއަވުމެވެ. އެމަގަށް ރުޖޫއަވުމަށްޓަކައި ރައީސް ނަޝީދަށް ފުރުސަތު ފަހިކޮށްދިނުމެވެ. ރާއްޖޭގެ ޑިމޮކްރަސީ އާލާކޮށް ފައްކާކުރުމަށްޓަކައި ރައީސް ނަޝީދަކީ ކޮންމެހެންވެސް މުހިއްމު ބޭފުޅެއްކަމަށް ދެކިގެންނެވެ. އެމީހުންގެ ފަރުދީ އަމިއްލަ އެދުމެއް އޮވެގެން ނޫނެވެ.\nރައްޔިތުން އެވަރަށް ގުރުބާންވިއިރުވެސް ރައީސް ޔާމީނު ދުލެއް ނުދެއްވިއެވެ. ރައީސް ނަޝީދު މިނިވަނެއް ނުވިއެވެ. އިންތިޚާބުގައި ވާދައެއް ނުކުރެއްވުނެވެ. މިހެން މިކަންވީމާ ރައީސް ނަޝީދު ދެއްކެވި ކެންޑިޑޭޓް އިބްރާހިމް މުހައްމަދު ސޯލިހަށް ގިނަބަޔަކު ބައިއަތު ހިފީވެސް ހަމަ ރައީސް ނަޝީދަށްޓަކައެވެ. އޭގެފަހުން އައި މަޖިލިސް އިންތިޚާބުގައި ރައީސް ނަޝީދާއި އެމަނިކުފާނު ދެއްކެވިހައި ބަޔަކަށް ވޯޓުދީ އެމްޑީޕީއަށް ތާރީޚީ ބޮޑު މެޖޯރިޓީއެއް ހޯދައިދިނީވެސް މައިގަޑުގޮތެއްގައި ރައީސް ނަޝީދަށްޓަކައެވެ. ޑިމޮކްރަސީއާއި އިންސާފު ގާއިމުކުރުމަށްޓަކައި މިރާއްޖެއަށް ބޭނުންވަނީ ރައީސް ނަޝީދުކަމަށް ބަލައިގެންނެވެ.\nއިންސާފާއި ޑިމޮކްރަސީއަށްޓަކައި ރައްޔިތުން ބަދަލު ގެނެސްފިއެވެ. ރައީސުލްޖުމްހޫރިއްޔާއަކީ އިބްރާހިމް މުހައްމަދު ސޯލިހެވެ. ރައްޔިތުންގެ މަޖިލީހުގެ ރައީސަކީ މުހައްމަދު ނަޝީދެވެ. ދެން މިދެބޭފުޅުން ކަންތައްކުރައްވާގޮތް ބަލާން ރައްޔިތުން ތިއްބައި ރައީސް ޔާމީނު ހޮވަން އެންމެ ފަހުވަގުތުވެސް ދޮރުންދޮރަށް ހިނގި މީހުން ގެނެސް ސަރުކާރުގެ ބޮޑެތި ބޮޑެތި ވަޒީފާތައް ދިނީމާ މިރުސްފެނުގެ ސަބަބުން މޫނުން ދިލަނެގި މީހުން އެވާހަކަ ނުދައްކައި ނުތިބޭނެތާއެވެ. ކޮންމެއަކަސް މިވާހަކަ ދައްކައިފިއެވެ. ދެއްކީމާ ގޯސްމިވީ ދެއްކި މީހުންނެވެ. މިރުސްފެނާއި މުގުރުގެ ހޫނުކަން އިހުސާސްކުރި ހަމަކޮންމެ މީހަކީ ވަޒީފާ ބޭނުންވެގެން އުޅޭ މީހެކޭ ހީވެއްޖެއެވެ. ހީވީމަތާއެވެ. އެޒާތުގެ ކޮންމެ މީހަކަށް ވަޒީފާ ނުދެވޭނެޔޭވެސް އަންގައިފިއެވެ.\nއިތުރަށް ވާހަކަ ދިގުކުރާކަށް ނެތީމެވެ. ބުޅާ އެއޮތީ ގޯނިން ބޭރުވެފައެވެ. ދެކޭގޮތާއި ގަބޫލުކުރާގޮތް އެއޮތީ ހާމަވެފައެވެ. އެގޮތަކީ މިއެވެ. އެންމެންނަކީވެސް އަމިއްލަ އެދުމާއިގެން ތެޅިބާލާ ބަޔަކީއެވެ. އެދުމެއްނެތި ވެދުން ކުރުމެއް ނެތީއެވެ. އެހެންވީމާ ދެން ކޮންމެ އެއްޗެއް ބުންޏަސް ވަރިހަމަތާއެވެ.


Aridhafuss roaga jehun ithuruvedhaanethee samaaluvaan edhefi | Mihaaru\nމި އަހަރު ކުރީކޮޅު މާލޭގައި ރޯގާ ފެތުރުމުން ބައެއް މީހުން މާސްކް އަޅައިގެން\nއަރިދަފުސް ރޯގާ ޖެހުން އިތުރުވެދާނެތީ ސަމާލުވުމަށް އިލްތިމާސްކޮށްފި\n18 އޮކްޓޯބަރ 2017 - 16:087comments\nމި ދުވަސްވަރު އަރިދަފުސް ރޯގާ ޖެހޭ މިންވަރު އިތުރުވެދާނެތީ އެކަމަށް ސަމާލުވާން ހެލްތު ޕުރޮޓެކްޝަން އެޖެންސީ (އެޗްޕީއޭ) އިން މިއަދު އިލްތިމާސްކޮށްފި އެވެ.\nއެޗްޕީއޭއިން ނެރުނު ބަޔާނެއްގައި ބުނީ މިދިއަ އަަހަރުގެ ތަފާސްހިސާބުތަކަށް ބަލާއިރު މި އަހަރުގެ މި ދުވަސް ވަރު ވެސް އަރިދަފުސް ރޯގާ ޖެހޭ މިންވަރަށް މައްޗަށް ދިއުން އެކަށީގެންވާ ކަމަށެވެ. އެކަމަކު އަދި އެކަހަލަ މައްސަލައެއް ފާހަގަކުރެވިފައި ނުވާ ކަމަށް ބަޔާނުގައިވެ އެވެ.\nއެޗްޕީއޭ އިން ބުނީ އަރިދަފުސް ރޯގާ އިން ސަލާމަތްވުމުގެ ގޮތުން މާބަނޑު މީހުންނަށާއި ފަސް އަހަރުން ދަށުގެ ކުޑަކުދިންގެ އިތުރުން ދުވަސްވީ މީހުންނާއި ދާއިމީ ބައްޔެއް ހުންނަ މީހުން އިންފުލުއެންޒާ ވެކްސިން ޖެހުން މުހިންމު ކަމަށެވެ.\n"މި ކެޓެގަރީތަކަށް ނިސްބަތްވާ ފަރާތްތައް ރޯގާޖެހި ހުން އަންނަ ނަމަ އެކަމަށް ވަކިން ހާއްސަ ސަމާލުކަމެއް ދީގެން ލަސްނުކުރައްވާ ޑޮކްޓަރެއްގެ އިރުޝާދު ހޯދަންވާނެ،" ކަމަށް އެޗްޕީއޭގެ ބަޔާނުގައި ބުނެފައިވެ އެވެ.\nމި އަހަރުގެ މާޗު މަހު މާލެ އާއި ބައެއް ރަށްރަށުގައި ވަރަށް ބޮޑަށް ރޯގާ ފެތުރުނެވެ. އޭގެ ތެރޭގައި އެޗުވަންއެންވަންގެ ސަބަބުން ޖެހޭ ރޯގާ ވެސް ހިމެނުނެވެ. އެ ބަލީގައި ބައެއް މީހުން މަރުވި އެވެ.\nސަމާލުކަން ދޭން ޖެހޭ ކަންކަން\n- ސައިބޯނި ލައިގެން އަތް ދޮވުން\n- އަރިދަފުސް ރޯގާ ޖެހި ކެއްސާއި ކިބިހި އަޅާއިރު އަނގަ އާއި ނޭފަތް ނިވާކުރުން. އަދި އެގޮތަށް ބޭނުންކުރާ ޓިޝޫ ފަދަ އެއްޗެހި އަވަހަށް ނައްތާލުން\n- ރޯގާޖެހި ހުން އަންނަ ނަމަ ޕެރެސެޓެމޯލް ފިޔަވާ އެހެން އެއްވެސް ބޭހެއް، ޑޮކްޓަރެއްގެ ލަފަޔާ ނުލާ ބޭނުން ނުކުރުން\n- ވެކްސިން ޖަހަން ސަމާލުކަން ދިނުން. (ވެކްސިން ޖެހުމުން އެއް އަހަރު ދުވަހުގެ މުއްދަތަށް ރައްކާތެރިކަން ލިބެ އެވެ.)\nއެޗުޕީއޭއިން ބުނީ މާލޭގެ ދަމަނަވެށިން އިންފުލުއެންޒާ ވެކްސިން ޖަހައިދޭނެ ކަމަށެވެ. ރަށްރަށުގައި ނަމަ ހޮސްޕިޓަލްތަކުންނާއި ސިއްހީ މަރުކަޒުތަކުން ވެކްސިން ޖެހުމުގެ އިންތިޒާމް ހަމަޖައްސައިފައިވާނެ ކަމަށް ވެސް އެ އިދާރާ އިން ބުންޏެވެ.\nއިތުރު ލިޔުންތައް ސިއްހަތު ބަލިތައް ހެލްތު ޕްރޮޓެކްޝަން އެޖެންސީ


Fuvvamulaku aai Faresmaathodha aa dhemedhu ferry ge hidhumai fashaifi\nފުވަމުލަކާއި ފަރެސްމާތޮދާ ދެމެދު ފެރީގެ ހިދުމަތް ފަށައިފި\nފުވަމުލަކާއި ފަރެސްމާތޮޑާ ދެމެދު ފެރީ ލޯންޗު ހިދުމަތް ނައިބު ރައީސް ފައިސަލް ނަސީމް އިފްތިތާހުކޮށްދެއްވަނީ --\nފުވަމުލަކު ސިޓީ އާއި ގދ. ފަރެސްމާތޮޑާއާ ދެމެދު ފެރީ އާއި ލޯންޗުގެ ހިދުމަތް ފަށައިފި އެވެ. މޯލްޑިވްސް ޕޯޓްސް ލިމިޓަޑް (އެމްޕީއެލް) އިން ގާއިމްކޮށްފައިވާާ ފެރީ އާއި ލޯންޗުގެ ހިދުމަތް އިފްތިތާހުކޮށް ދެއްވީ ނައިބު ރައީސް ފައިސަލް ނަސީމެވެ.\nދަތުރުފަތުރުގެ ނިޒާމް އިފްތިތާހު ކުރުމަށް ފަރެސްމާތޮޑާގައި މިއަދު ބޭއްވި ހަފްލާގައި ވާހަކަ ދައްކަވަމުން ނައިބު ރައީސް ފައިސަލް ވިދާޅުވީ ސަރުކާރުގެ ވިސްނުމަކީ އެއްވެސް ރަށެއް ނުވަތަ ރައްޔިތެއް ބާކީ ނުކޮށް މުޅި ރާއްޖެއަށް ތަރައްގީ ގެނެސްދެއްވުން ކަމަށެވެ. އަދި ރައްޔިތުން އެދޭ ގޮތަށް ފެންވަރު ރަނގަޅު ހިދުމަތްތަކެއް ފޯރުކޮށް ދިނުމަށް ސަރުކާރު ހިންގުމުގެ ކަންކަމުގައި ޝާމިލުވާ ހުރިހާ ފަރާތްތަކުން ވެސް ގުޅިގެން މަސައްކަތް ކުރަމުން އަންނަ ކަމަށް ފައިސަލް ވިދާޅުވި އެވެ.\n"ދިވެހި ރައްޔިތުންނަށް ލިބޭ ތަރައްގީގެ ކުރިއެރުންތައް ލިބިގެން ދިއުމުގެ ހަގީގަތަކީ ރައްޔިތުން އެކަކު އަނެކަކާ ގުޅިލާމެހި ކުރެވޭ މަސައްކަތް ހާސިލްކުރަން ބޭނުންވާ އަމާޒަށް ވާސިލުވުމަށްޓަކައި އަބަދުވެސް ގުޅިގެން މަސައްކަތްކުރުމަށް ހުރިހާ ރައްޔިތުންގެ ކިބައިން އެމަނިކުފާނު އެދެން،" ނައިބު ރައީސް ވިދާޅުވި އެވެ.\nއޭގެ އިތުރުން މުސްތަގުބަލުގެ ޖީލަކީ ވަރުގަދަ ގައުމިއްޔަތެއް ދިރުވައިދޭނެ އަދި ތަރައްގީ ގެނެސްދޭނެ ޖީލަކަށް ހެދުމުގެ މުހިންމުކަން ފައިސަލް ފާހަގަ ކުރެއްވި އެވެ. އެކަމަށްޓަކައި ބެލެނިވެރިންނާއި މުދައްރިސުން ގުޅިގެން ހަރުދަނާ މަސައްކަތްތަކެއް ކޮށްދެއްވުމަށް އެދިވަޑައިގަންނަވާ ކަމަށް ވެސް ފައިސަލް ވިދާޅުވި އެވެ.\nނާއިބު ރައީސް ފަރެސްމާތޮޑާއަށް ކުރެއްވި ދަތުރުފުޅުގައި އެރަށު ކައުންސިލާއި، މުއައްސަސާތަކުގެ އިސްވެރިންނާ ބައްދަލުކުރައްވައި، އެ ފަރާތްތަކަށް ކުރިމަތި ވަމުންދާ ގޮންޖެހުންތަކާއި އެކަންކަން ހައްލު ކުރުމުގެ ގޮތުން ކުރެވިދާނެ ކަންކަމާ ބެހޭގޮތުން މަޝްވަރާ ކުރެއްވި އެވެ.\nމޯލްޑިވްސް ޕޯޓްސް ލިމިޓެޑް ފުވައްމުލައް ފައިސަލް ނަސީމް\nފުވައްމުލަކު ހޮސްޕިޓަލުގައި ޑަޔަލިސިސް ޔުނިޓެއް ހުޅުވައިފި\nފުވައްމުލައް ސިޓީގެ މަގުހެދުމުގެ މަޝްރޫއު އަލުން ފަށައިފި\nއިބޫގެ ވައުދު ފުންޏެއް ފުވައްމުލަކަށް ބަންޑުންކޮށްލައިފި!\nފައިސަލްގެ ޗެލެންޖް: ފުވަމުލަކުން ކުރި ހޯދަން ލާހިކެއް ނޫން!


100 ކިލޯގެ ހެރޮއިން ހޯދީ ފަޅުރަށެއްގައި ފޮރުވާފައި ހުއްޓައި، ހައްޔަރުކުރި ދެ މީހަކު ދޫކޮށްލައިފި – Haftha\nFri, 21 January, 2022, 7:52 am\nއަތުލައިގެން 100 ކިލޯގެ މަސްތުވާތަކެތި (ފޮޓޯ/ ސީޕީ ހަމީދު)\n100 ކިލޯގެ ހެރޮއިން ހޯދީ ފަޅުރަށެއްގައި ފޮރުވާފައި ހުއްޓައި، ހައްޔަރުކުރި ދެ މީހަކު ދޫކޮށްލައިފި\nއިއްޔެ އަތުލައިގެން 100 ކިލޯގެ މަސްތުވާތަކެތި ހޯދީ ފަޅު ރަށެއްގައި ފޮރުވާފައި ހުއްޓައި ކަމަށް ފުލުހުން ބުނެފިއެވެ.\nފުލުހުން ބުނީ، ގިނަ އަދަދެއްގެ މަސްތުވާތަކެތި އެތެރެކުރަން އުޅޭކަމަށް ފުލުހުންގެ އިންޓެލިޖެންސަކާ ގުޅިގެން މާލެއާއި ހުޅުމާލޭގެ ބައެއް ސަރަހައްދުތަކުގެ އިތުރުން ބައެއް ފަޅުރަށްތައްވެސް ބަލައި ފާސްކުރި ކަމަށެވެ. އަދި އެ އޮޕަރޭޝަނުގެ ތެރެއިން 100 ކިލޯގެ މަސްތުވާތަކެތި ހޯދީ ފަޅުރަށެއްގައި ފޮރުވާފައި ހުއްޓާ ކަމަށް ބުންޏެވެ.\nއެ މައްސަލައާ ގުޅިގެން 8 ދިވެހިންނާއި ދެ ބިދޭސީން ހައްޔަރު ކޮށްފައި ވެއެވެ. އެއީ 19 އަހަރުގެ މީހަކާއި 24 އަހަރުގެ ދެ މީހުންނާއި 25 އަހަރު، 26 އަހަރު، 27 އަހަރު، 30 އަހަރު، 34 އަހަރު، 35 އަހަރުގެ މީހަކާ އަދި 61 އަހަރުގެ މީހަކު ކަމަށް ފުލުހުން ބުންޏެވެ. އަދި އެ އެންމެންނަކީވެސް ފިރިހެނުންނެވެ.\nފުލުހުން ބުނީ، އެ މައްސަލައިގައި ހައްޔަރު ކުރި މީހުންގެ ބަންދާމެދު ގޮތެއް ނިންމުމަށް ކޯޓަށް ހާޒިރު ކުރުމުން އޭގެތެރެއިން ދެ މީހުން ދޫކޮށްލާފައި ވާކަމަށެވެ. އަދި އެ ދެމީހުން ދޫކޮށްލުމުން އިސްތިއުނާފް ކުރުމަށް ޕްރޮސެކިއުޓާ ޖެނެރަލް އޮފީހަށް ފޮނުވާފައި ވާކަމަށް ބުންޏެވެ.\nދެން ތިބި މީހުންގެ ތެރެއިން ހަތަރު މީހެއްގެ ބަންދަށް 15 ދުވަސް ޖަހާފައި ވާއިރު، ތިން މީހެއްގެ ބަންދަށް 10 ދުވަސް ވަނީ ޖަހާފައެވެ. އަދި އެކަކަށް ފަސް ދުވަސް ޖަހާފައި ވެއެވެ.\nފުލުހުން ބުނީ ފުލުހުންގެ ޑްރަގް އެންފޯސްމެންޓް ޑިޕާޓްމެންޓުން ތަހުގީގުކުރަމުން ދާކަމަށެވެ.\nފާހަގަ: މަސްތުވާތަކެތި, ޕޮލިސް


މައިލޯ އިންޓަރ ސްކޫލް އެތުލެޓިކްސް މީޓް\nޖުލައި މަހުގެ 23ން 26އަށް ފުވައްމުލަކު ސިޓީގައި ބާއްވާ މައިލޯ 21ވަނަ އިންޓަރ ސްކޫލް އެތުލެޓިކްސް މީޓްގައި ބައިވެރިވުމުގެ މުއްދަތު ހަމަވިއިރު މުބާރާތުގައި ރާއްޖޭގެ 27 ސްކޫލަކުން 67ޓީމް ބައިވެރިވުމަށް އެދި ވަނީ ހުށަހަޅާފައެވެ.\nމުބާރާތުގައި ބައިވެރިވެފައިވާ ސްކޫލްތަކަކީ ހދ. އަތޮޅު ތަޢުލީމީ މަރުކަޒު، އަޙްމަދިއްޔާ އިންޓަރނޭޝަނަލް ސްކޫލް، އަމީނިއްޔާ ސްކޫލް، ބިލަބޮންގހައި އިންޓަރނޭޝަނަލް ސްކޫލް، ދަރުމަވަންތަ ސްކޫލް، ޖަމާލުއްދީން ސްކޫލް، ތާޖުއްދީން ސްކޫލް، ވިލާ އިންޓަރނޭޝަނަލް ހައި ސްކޫލް، ދ. އަތޮޅު މަދަރުސާ، އިސްދޫ ސްކޫލް، މާމެންދޫ ސްކޫލް، ދާންދޫ ސްކޫލް، ގެމަނަފުށި ސްކޫލް، އަބޫބަކުރު ސްކޫލް، ގދ. އަތޮޅު ތަޢުލީމީ މަރުކަޒު، ގދ. އަތޮޅު މަދަރުސާ، ތިނަދޫ ސްކޫލް، ފުވައްމުލަކު ސްކޫލް، ޏ. އަތޮޅު ތަޢުލީމީ މަރުކަޒު، ހާފިޒް އަޙްމަދު ސްކޫލް، މުޙައްމަދު ޖަމާލުއްދީން ސްކޫލް، އައްޑޫ ހައި ސްކޫލް، ހިތަދޫ ސްކޫލް، އިރުޝާދިއްޔާ ސްކޫލް، ކެންގަރޫ ކިޑްސް ހުސައިނިއްޔާ ޕްރީ ޕްރައިމަރީ އިންޓަރނޭޝަނަލް ސްކޫލް، މަރަދޫ ފޭދޫ ސްކޫލް، މަރަދޫ ސްކޫލް އަދި ޝަރަފުއްދީން ސްކޫލެވެ.\nމުބާރާތް ކުރިޔަށްދާނީ3އުމފުރުރާގެ އަންހެން ފިރިހެން ވަކިންނެވެ. މުބާރާތުގެ ޢުމުރުފުރާތަކަކީ 13އަހަރުންދަށް ފިރިހެން، 13 އަހަރުންދަށް އަންހެން، 15އަހަރުންދަށް ފިރިހެން، 15އަހަރުންދަށް އަންހެން، 17އަހަރުންދަށް ފިރިހެން އަދި 17 އަހަރުންދަށުގެ އަންހެން އުމުރުފުރާއެވެ.


Real Aai Liverpool Ves Finalah Dhiyaee Naseeb Eheevumun - Jurgen Klopp - Vaguthu\nރެއާލް އާއި ލިވަޕޫލް ވެސް ފައިނަލަށް ދިޔައީ ނަސީބު އެހީވުމުން - ކްލޮޕް\nޗެމްޕިއަންސް ލީގުގެ ސެމީ ފައިނަލުގެ ދެވަނަ ލެގުގައި ރޯމާއާއި ލިވަޕޫލް ބައްދަލުކުރި މެޗަށް ލިވަޕޫލް ކޯޗު އުފާފާޅުކުރަނީ\nޗެމްޕިއަންސް ލީގުގެ ފައިނަލްގެ ޖާގައެއް ލިވަޕޫލަށް ހައްގު ކަމަށާއި އެހެން ނަމަވެސް ފައިނަލުގެ ޖާގައެއް ލިބުނީ ނަސީބު އެހީވުމުން ކަމަށް ކޯޗު ޔާގަން ކްލޮޕް ބުނެފި އެވެ.\nޔޫއެފާ ޗެމްޕިއަންސް ލީގުގެ ސެމީ ފައިނަލްގެ ދެވަނަ ލެގުގައި ކުޅުނު މެޗުން ރޯމާ އަތުން 4-2 ގެ ނަތީޖާއިން ބަލިވި ނަމަވެސް، ދެ ލެގުގެ އެގްރިގޭޓަށް ބަލާ 7-6 ގެ ނަތީޖާއިން ކުރިލިބިގެން ލިވަޕޫލް ވަނީ ފައިނަލަށް ދަތުރުކޮށްފައެވެ.\nރޭގެ މެޗަށްފަހު އުފަލުން ހުރެ ވާހަކަ ދައްކަމުން ލިވަޕޫލްގެ ކޯޗު ކްލޮޕް ބުނީ އެޓީމަށް ފައިނަލްގެ ޖާގަ ލިބެން ޖެހޭ ކަމަށާއި، އެހެން ނަމަވެސް އެފުރުސަތު ލިބުނީ ރޭގެ މެޗުގައި ނަސީބު އެހީވެގެން ކަމަށެވެ. އަދި ހަމައެފަދައިން ރެއާލް ވެސް ފައިނަލަށް ދަތުރުކުރީ ނަސީބު އެހީވުމުން ކަމަށް އޭނާ ބުންޏެވެ.\nޗެމްޕިއަންސް ލީގު ފަދަ ބޮޑު މުބާރާތެއްގެ ފައިނަލަށް ލިވަޕޫލްގެ ގިނަ ކުޅުންތެރިން އަދިވެސް ވަރަށް އާ ކަމަށާއި އެހެން ނަމަވެސް ކުޅުންތެރިންގެ މެންޓާލިޓީއާ މެދު ހިތްހަމަ ޖެހޭ ކަން ކޯޗު ކްލޮފް ވަނީ ބުނެފައެވެ.\nމިއީ 2007 ވަނަ އަހަރުގެ ފަހުން މުބާރާތުގެ ފައިނަލަށް ލިވަޕޫލް ދަތުރުކުރި ފުރަތަމަ ފަހަރެވެ. އަދި މިއީ 2012 ވަނަ އަހަރަށްފަހު މުބާރާތުގެ ފައިނަލަށް އިނގިރޭސި ޓީމެއް ދަތުރުކުރި ފުރަތަމަ ފަހަރުވެސް މެއެވެ.\nލިވަޕޫލްގެ ކޯޗު ޔާގަން ކްލޮޕް ވަނީ 2012-2013 ގެ ސީޒަންގައި ބުރޫޝިއާ ޑޯޓުމަންޑާއެކު ޗެމްޕިއަންސް ލީގު ފައިނަލަށް ދަތުރުކޮށް، ފައިނަލްގައި ބަޔާން މިއުނިކް އަތުން ބަލިވެފައެވެ.